
Prefata noii editii 


Cu douăzeci si patru de ani în urmă - la sfârșitul lui februarie 1968 
- a apărut la Editura Econ din Dusseldorf cartea mea de debut, 
Amintiri despre viitor (Erinnerungen an die Zukunft). O scrisesem deja 
cu doi ani înainte, însă scrisorile de refuz ale diverselor edituri 
aterizau cu regularitate pe biroul meu. „Din păcate, nu se încadrează 
în programul nostru editorial...”, „Cu mult regret...”, „Nu dorim să 
pornim pe aceasta cale...”, „Vă recomandăm o editură ezoterica...” 

Ulterior, am fost deseori întrebat cum mi-a reușit totuși „minunea” 
de a plasa controversata carte la o editură de renume, specializată pe 
literatură de non-ficțiune. Astăzi pot mărturisi: datorită unui ajutor din 
afară și păstrând tăcerea asupra unui amănunt. 

In vara anului 1967 l-am cunoscut pe dr. Thomas von Randow, care 
ocupa la vremea respectivă postul de redactor științific al 
săptămânalului Die Zeit. A răsfoit manuscrisul frumos dactilografiat, a 
admirat uimit niște fotografii reușite și mi-a spus apoi: 

— Nu e pentru noi. Trebuie publicat sub forma unei cărți. 

— Și cum găsesc eu o editură? 

Dr. von Randow și-a făcut de lucru cu pipa și m-a privit apoi în ochi: 

— Cunosc eu un editor. Dacă doriţi, îl sun, dar nu vă promit nimic. 

A pus imediat mâna pe receptor și a cerut să i se facă legătura cu 
domnul Erwin Barth von Wehrenalp, directorul Editurii Econ. Am simţit 
cum mi se urcă sângele la cap, pentru că știam ceva ce dr. von 
Randow nu avea de unde ști. Econ îmi respinsese deja manuscrisul. 
Prin urmare, nu e de mirare că discuţia la care am asistat nu avea să- 
mi mai iasă niciodată din minte: 

— Am în fata mea un tânăr elveţian care a scris o carte total 
trăsnită. Numai că tipul nu este trăsnit. Poate n-ar fi rau să ascultați 
ce are de spus. 

Interlocutorul de la celălalt capăt al firului a vrut să știe dacă mă 
pot înfiinţa chiar a doua zi în biroul său. Cum să nu pot?! Mi-am spus 
că directorul unei mari case editoriale nu știe probabil ce au decis 
deja demult subalternii săi. 

După un prânz în compania unui lector mai tânăr, afacerea era 
încheiată. Manuscrisul mai trebuia prelucrat pe alocuri și urma să 
apară în primăvara anului 1968. Asupra unui singur aspect ne-am 
certat: 


— Amintiri despre viitor e un titlu imposibil! Nu se poate sa-ti 
amintesti ceva despre viitor! 

Eu m-am incäpätänat si am refuzat orice altă propunere de titlu... 

Am descris în cele din urmă ce înțelegeam eu prin a-ţi aminti 
despre viitor într-o scurtă prefaţă, care însoțește și prezenta ediţie. 
Cartea a declanșat o avalanșă. După doi ani de la prima ediţie apărea 
pe piaţă cea de-a treizecea ediţie, cu un tiraj de șase sute de mii de 
exemplare. Filmul omonim a fost turnat în 1969 și difuzat de către 
canalele de televiziune americane în toamna anului 1970. În America 
s-a răspândit un nou virus: „dänikenita” (conform New York Times). 
Tema a devenit subiect de discuţie la nivel mondial: au fost vizitaţi 
strămoșii noștri de extratereștri? In trei ani de la prima ediţie, cartea 
se vânduse în douăzeci și opt de limbi și apăruse în treizeci și șase de 
tari. Astăzi, la aproape un sfert de secol, Editura Bertelsmann 
reeditează versiunea veche și nemodificata. 

Valul de succese a adus cu sine și un val de critici. Profesorul Ernst 
von Khuon a reunit textele a șaptesprezece oameni de știință în 
cartea Waren die Gotter Astronauten? (Au fost zeii astronauti?). Unele 
dintre texte îmi respingeau în mod categoric ideile, altele aveau o 
atitudine favorabilă. De atunci și până astăzi au răsărit din pământ, în 
toate colţurile lumii - ca după o ploaie caldă -, „cărţi potrivnice”. 
Printre ele se numără și câteva stârpituri. Am fost acuzat de 
„plagiere” și „nerespectare a principiilor științifice”, de „atitudine 
ostilă fata de religie” și „ignorare a faptelor demonstrate științific”. Ce 
a rămas după douăzeci și patru de ani? Chiar am scris numai prostii? 

Despre hărțile amiralului turc Piri Reis, care mai pot fi și astăzi 
admirate în Palatul Topkapi din Istanbul, am scris: „Coastele Americii 
de Nord și de Sud sunt reproduse cu cea mai mare exactitate.” 
Această afirmaţie era eronată; de fapt, contururile Americii de Nord și 
de Sud nu sunt de recunoscut decât la un nivel rudimentar. 
Acceptarea acestei corecturi nu diminuează însă caracterul 
senzaţional al hărţii lui Piri Reis, care reproduce cu exactitate coasta 
Antarcticii, aflată și astăzi sub un strat de gheaţă veșnică. 

Am scris, de asemenea, că insula Elefantina de pe Nilul Superior 
poartă acest nume deoarece, văzută de sus, are forma unui elefant. 
Era o informatie greșită. In alta parte am enunțat speculatia conform 
căreia Poarta Soarelui menţionată în Epopeea lui Ghilgameș ar putea 
fi identică cu Poarta Soarelui din Tiahuanaco de pe platoul înalt din 
Bolivia. O prostie! Poarta Soarelui din Tiahuanaco a primit acest nume 
abia în secolul trecut. Nimeni nu știe cum se numea cu mii de ani în 
urmă. 

Am mai scris: „Un miracol este fantasticul colier în cinci șiraguri, din 
jad verde, descoperit în piramida funerară din Tikal, Guatemala! Un 
miracol, deoarece jadul provine din China.” Era un fals „miracol”: 


jadul provenea din America Centrala. 

Referitor la viitor am scris: ,Planul de zbor catre Marte a fost 
conceput. Nava spatiala catre Marte a fost proiectata. Nu mai trebuie 
«decat» sa fie construita.” La vremea aceea, afirmatia - consemnata 
în 1966! — era corectă. Numai că la „planul de zbor către Marte” s-a 
renunțat din motive financiare. 

Este dreptul oricărui novice să fie mai dezinvolt, de buna-credinta si 
mai putin critic faţă de sine decât persoanele mai în vârstă. M-am 
lăsat deseori purtat de valul entuziasmului, ori am luat drept bune 
informaţii primite la mâna a doua. Alteori, m-am bazat pe informaţiile 
unui anumit autor științific, pentru a mi se explica ulterior că părerile 
acelui domn inteligent fuseseră de mult infirmate. În baza părerii 
contrare, afirmaţiile mele au fost imediat etichetate drept „infirmate”. 
Când aceste „infirmări” nu au constat, în unele cazuri lipsite de 
seriozitate, în altceva decât în afirmaţii contrare. Deosebit de grave 
au fost situațiile când s-au „infirmat” idei atribuite mie, dar pe care eu 
nu le exprimasem sau notasem nicăieri. 

Erorile acestea - reale sau presupuse - din Amintiri despre viitor nu 
au răsturnat însă nici teoria de bază, nici construcţia ideatică a cărții. 
Aud voci care prostestează, care susţin ca acest Daniken a fost „de 
mult desfiinţat din punct de vedere științific”. Vreau să aduc câteva 
exemple și în acest sens. Exemple care au fost adunate de către 
expertul în științele naturii dr. Johannes Fiebag și publicate în Ancient 
Skies, nr. 6 / 1991: 

„Să luăm exemplul profesorului german Herbert Wilhelmy. 
Wilhelmy a studiat geografie, geologie, economie și etnologie și a 
ocupat din 1942 funcţia de profesor la universităţile din Kiel, Stuttgart 
și Tubingen. Este considerat, pe bună dreptate, un «om de știință 
universal», iar cartea lui, We/t und Umwelt der Maya, se numără 
printre lucrările fundamentale despre cultura Maya. 

Să privim însă mai atent un capitol al acestei cărți (capitolul XIII): 
«Influențe externe asupra civilizaţiei Maya - Speculatii cu privire la 
navigatori timpurii și astronauți». Wilhelmy scrie că Zeii-astronauti ai 
lui Daniken au venit «acum mai bine de zece mii de ani din cosmos, în 
nave spaţiale uriașe», iar Erich von Daniken asociază «cu aterizarea 
lor pe Pământ... peninsula Yucatan, în două locuri din cărțile sale» 
(este vorba despre Palenque și La Venta). Deja din această propoziţie 
devin evidente deficienţe grave în modul de lucru al lui Wilhelmy. In 
anul 1981, autorul nu citează decât Amintiri despre viitor și 
Intoarcerea la stele - cărţi apărute în 1968, respectiv 1969 (!). Nivelul 
de cunoaștere al lui Wilhelmy rămâne același și în a doua ediţie 
revizuită, din 1989. Cărţile scrise mai târziu de către Daniken și alti 
autori, în special cartea lui Daniken despre cultura Maya apărută în 
1984, Der Tag an dem die Götter kamen (Ziua în care au venit zeii), îi 


sunt complet necunoscute. In niciun alt domeniu stiintific nu ar fi 
admisibil sa se citeze numai lucrari vechi de douazeci de ani si sa nu 
se ia in considerare aparitiile ulterioare... 

A doua greseala a lui Wilhelmy este ca porneste de la premisa 
potrivit căreia perspectiva lui asupra lucrurilor este singura 
perspectivă corectă. El «demonteaza» cu o atitudine critică descrierea 
lui Daniken a unui monolit sculptat din La Venta (Villahermosa, 
Mexic). Despre acesta, Erich von Daniken a scris: Acolo se află un 
monolit sculptat cu grijă, pe care este înfățișat un șarpe, ori mai 
degrabă un dragon. In interiorul animalului sade un om... Tălpile 
apasă niște pedale, mâna stângă se află pe o manetă... Capul este 
protejat de o cască strâmtă... In dreptul buzelor se află un aparat care 
poate fi identificat drept microfon... 

Wilhelmy comentează: «llustraţia lui Däniken are din păcate 
deficienţe tipografice care nu permit, spre deosebire de obiectul 
original, care se găsește la Villahermosa, să se recunoască faptul că 
nu este vorba despre un dragon, ci despre un șarpe uriaș, care 
veghează un sarcofag sau o cameră funerară, in care sade ghemuit 
un mort.» 

Anumite caracteristici - de exemplu, inelele de pe coadă - indică 
într-adevăr că este vorba despre un șarpe uriaș. Dar cum se poate 
stabili cu exactitate că este înfățișat un mort? Tot «deficiențe 
tipografice» din publicaţii științifice să-i fi determinat si pe alti 
arheologi să îl recunoască în această făptură pe cunoscutul zeu 
Kukulkan? Pentru ei, nu e nicidecum «mort» și nu se află într-o 
«cameră funerară», ci e cât se poate de viu și leagănă în mână o 
cadelnita. 

Unele ziare se grabesc si ele - in pofida acestor erori evidente de 
argumentare - să preia aceasta «infirmare» binevenită. Hans 
Schönfeld, de pildä, scrie in Berliner Zeitung (din 13.12.1989): «Pentru 
autorul de science fiction (este vorba despre Erich von Daniken), 
situatia se ingroasa. In baza dovezilor sale, el porneste de la premisa 
ca astronautii extraterestri ne-au vizitat planeta cu peste zece mii de 
ani în urmă. Însă monolitul cu dragon descris de el are o vechime între 
două și trei mii de ani!» - Ziarul nu a publicat rectificarea lui Erich von 
Daniken („De ce datez monolitul din La Venta la zece mii de ani?”). 
Autocorectările nu par uzuale nici aici (la Wilhelmy), nici acolo (în 
Berliner Zeitung). 

Reprezentativ pentru modul greșit de argumentare este și un alt 
caz, pe care îl prezintă Wilhelmy cititorilor săi: Palenque. «Piatra 
funerară din Palenque» a fost deja de multe ori menţionată si 
interpretată în diverse feluri. Wilhelmy își prezintă însă propria 
interpretare (că ar fi vorba despre zeul porumbului Yum Kax) drept 
«dovedită». In schimb, despre Erich von Dâniken afirmă că și-ar 


manipula sugestiv cititorii, deoarece «priveste piatra dinspre latura 
gresita, mai exact dinspre latura mai lata... Modul de amplasare a 
pietrei in camera funerara strämtä, precum si intreaga combinatie de 
motive a basoreliefului nu lasă însă nicio îndoială că piatra trebuie 
privită dinspre latura mai îngustă. Imaginile de pe basorelief nu au 
sens decât privite din această perspectivă.» 

Dacă n-ar fi vorba despre lucruri serioase, am putea izbucni într-un 
râs homeric. Pentru că cel târziu de la zborul primului om în spaţiu ar 
fi trebuit să-și dea seama și Wilhelmy că, din perspectiva susținută de 
el, basorelieful amintește încă și mai mult de un astronaut care 
zboară în spaţiu. Cine manipulează pe cine? 

Merită amintit aici un ultim aspect, care ne poate arăta cât de critic 
îi privește un om de știință consacrat pe alţii, dar cat de îngăduitor 
este fata de propria persoană. Wilhelmy scrie: «Pentru faptul ca 
literatura de specialitate îi este prea puţin cunoscută [lui Erich von 
Daniken] este suficient un exemplu. El vorbește despre fântâna sacră 
din Chichén Itza și despre cea de-a doua fântână, aflată nu departe de 
prima, din care locuitorii centrului de ceremonii luau apa pentru 
nevoile lor de zi cu zi: Asemănarea este izbitoare... până și nivelul 
apei... Ambele puțuri datează fără îndoială din aceeași perioadă si își 
datorează probabil existenţa căderii unor meteoriți.» Vălul misterios 
care acoperă la von Daniken o situaţie de mult lămurită este propria 
lui scorneală. Puturile nu au apărut în urma căderii unor meteoriți, ci a 
prăbușirii tavanelor unor peșteri carstice, care sunt larg răspândite în 
nordul peninsulei Yucatan... Incă din 1910 se știe cum s-au format 
puturile, cele mai importante lucrări despre civilizaţia Maya prezintă în 
mod corect acest fenomen lămurit fără echivoc de către științele 
naturii...» 

Știut și lămurit pare un singur lucru: faptul că până și niște oameni 
de știință respectaţi se pot înșela cu atât mai grav, cu cât își susțin 
din răsputeri și în gura mare tezele. «Rectificarea» lui Wilhelmy 
demonstrează acest lucru într-un mod exemplar. Despre ce este 
vorba? 

Cu șaizeci și șase de milioane de ani în urmă, la trecerea de la 
cretacic la terțiar, dinozaurii, și odată cu ei trei sferturi din fauna 
cunoscută din vremea aceea, au dispărut. Sfârșitul a fost aproape 
fulgerător. Astăzi, majoritatea geologilor care se ocupă de acest 
subiect sunt de părere că mediul înconjurător a fost deteriorat pentru 
câteva mii de ani de căderea unui meteorit gigantic (particule de 
funingine în aer, scăderea temperaturii, ploaie acidă provocată de roci 
evaporate etc.) în asemenea măsură, încât s-a ajuns la această 
«cezură» în evoluţia faunei. Multă vreme nu s-a găsit însă posibilul loc 
de impact al acestui meteorit gigantic cu suprafaţa Pământului. 

La începutul anului 1991, locul de impact pare să fi fost găsit. 


Unde? in peninsula Yucatan! Geologii descoperisera deja in Caraibe 
niște depuneri impresionante de pulbere si roci topite în stratul 
intermediar dintre cretacic și terțiar. Acestea sugerau că respectivul 
crater era pe undeva prin apropiere. Se presupunea că se află pe 
fundul mării sau la sud de Cuba. Apoi, în 1987, au făcut senzaţie niște 
imagini de satelit ale NASA, cu ajutorul cărora urma să se reconstituie 
sistemul de aprovizionare cu apă al mayasilor. Cu această ocazie s-a 
descoperit un semicerc de cca. două sute de kilometri, format din 
puțuri (depresiuni carstice sau doline). Astăzi, geologii sunt siguri că 
acest semicerc (căruia îi aparţin și fântânile din Chichén Itza) 
reprezintă marginea structurii gigantice de impact. In rocile aflate 
dedesubt si complet färämitate, apele pot circula mai bine, stratul 
calcaros depus abia dupa impact se dizolvă si așa apar puturile. 
Astăzi, craterul Chicxulub (denumit astfel după mica localitate aflată 
în apropierea orașului Merida, în centrul structurii de impact) este 
considerat candidatul numărul unu în căutarea cauzelor dispariţiei 
dinozaurilor. Spre deosebire de ceea ce susţine Wilhelmy, Erich von 
Däniken avusese așadar dreptate (el scrisese că ambele puțuri își 
datorează probabil existența căderii unor meteoriți, nu că sunt cratere 
de meteoriți). Bineînțeles că nici măcar un «învățat universal» ca 
Wilhelmy nu putea bănui ce se vor dovedi într-o bună zi a fi aceste 
fântâni. Acesta este însă un exemplu clasic pentru cât de repede se 
pot dovedi a fi greșite niște cunoștințe pe care le considerăm atestate 
și, pe de altă parte, pentru faptul că supozitiile speculative - chiar si 
cele ale unor non-experti - pot fi în cele din urmă cel mai apropiate de 
adevăr.” 

Acesta este fragmentul citat din lucrarea lui dr. Johannes Fiebag. 

M-a înfrânt, m-a descurajat critica, exagerată și uneori mincinoasă, 
din ultimii douăzeci și patru de ani? 

Nicidecum. Am învăţat o mulţime de lucruri. Deseori, critica a fost 
Indreptätitä, a creat relații rezonabile între diversele păreri. Și apoi, nu 
am fost doar copleșit de critică, au apărut și cărți științifice „pro- 
Daniken” și nenumărate articole pozitive, în numeroase limbi. Arhiva 
mea este bine aprovizionată! E regretabil, totuși, că unii autori nu vor 
să scape de prejudecățile lor. Mă mâhnește, de asemenea, faptul că 
unii oameni de știință - colegi de breaslă sau autori de scenarii -, 
„imprumută” din cărțile mele, fără să indice cu sinceritate sursele 
corecte. Eu însumi am scris, de la Amintiri despre viitor până în 
prezent, alte optsprezece cărți de non-ficțiune, toate din aceeași sferă 
tematică. Interesul constant al unui public larg pentru seria de benzi 
desenate Die Gotter aus dem All (Zeii din spațiu) dovedește faptul că 
și celelalte cărți ale mele au avut succes, fiecare dintre ele ajungând 
pe lista de bestselleruri a revistei Der Spiegel. In SUA s-a înființat în 
1973 Ancient Astronaut Society (AAS), o organizaţie non-profit, la 


nivel mondial, care se îndeletnicește cu aprofundarea subiectelor 
mele. În prezent, AAS are numai în spaţiul de limbă germană patru mii 
de membri.! Profesorul american de filosofie dr. Luis Navia, de la 
Institute of Technology din New York, a scris: 

„Dacă analizăm ipoteza cu o atitudine deschisă, fără idei 
preconcepute, constatăm curând că nimic din această ipoteză nu 
contravine nici celor mai stricte reguli ale științei, nici modului în care 
înțelegem astăzi universul. Marele merit al lui Erich von Daniken este 
că a atras atenţia asupra unei multitudini de fenomene arheologice, 
culturale, istorice și religioase, care capătă brusc sens, dacă se ia în 
considerare posibilitatea unor vizitatori extratereștri. Or, tocmai asta 
așteptăm noi de la o ipoteză științifică rezonabilă și plauzibilă.” 

Cel care a pus însă punctul pe i a fost expertul în sanscrită prof. dr. 
Dileep Kumar Kanjilal, șeful Catedrei de Sanscrită și Indologie de la 
Sanscrit College din Calcutta: 

„Texte indiene vechi demonstrează fără echivoc că Pământul a fost 
vizitat și influenţat în vremuri demult apuse de către extratereștri.” 

Așa este. 

Feldbrunnen / Elveţia, 15 noiembrie 1991 
Erich von Daniken 


Prefata 


Amintiri despre viitor - exista asa ceva? Poti sa-ti amintesti ceea ce 
va reveni? Exista un ciclu perpetuu al naturii, o contopire perpetua a 
timpurilor? 

Banuieste omida ca se va trezi din nou la viata primavara, in chip 
de fluture? Presimte molecula de gaz legea potrivit careia mai 
devreme sau mai târziu se va contopi iarăși cu Soarele? Stie 
inteligenta ca este unita cu toate spatiile eternitatii? 

Omul de astazi e diferit de cel de ieri sau alaltaieri. Omul e mereu 
nou si se reinnoieste continuu pe calea nesfärsitä pe care o numim 
TIMP. Omul va înțelege și va trebui să îl stăpânească! Fiindcă TIMPUL 
este sămânţa universului. Și, dacă nu există sfârșit, există un timp în 
care se contopesc toate timpurile. 

Există amintiri despre viitor. Universul păstrează tăinuit ceea ce 
noi, astăzi, nu știm încă. Unele dintre taine vor fi poate elucidate. 
Astăzi, mâine, cândva. Universul nu știe ce este timpul, nu are o 
noţiune a timpului. 

Nu aș fi putut scrie această carte fără ajutorul și încurajarea atâtor 
oameni. Mulţumesc pentru înțelegere soţiei mele, care m-a văzut 


1 Informaţii gratuite pot fi solicitate la adresa: AAS, CH-4532 
Feldbrunnen. 


rareori pe acasa in ultimii ani. Multumesc prietenului meu Hans 
Neuner, care m-a însoţit în călătoriile mele de o sută de mii de 
kilometri și mi-a fost mereu un sprijin valoros. Mulţumesc domnilor 
Louis Emrich și dr. Stehlin pentru susținerea neîntreruptă. Mulţumesc 
tuturor colaboratorilor NASA din Houston, Cape Kennedy și Huntsville, 
care m-au condus prin grandioasele lor centre de cercetare stiintifico- 
tehnică. Mulţumesc domnilor profesori dr. Wernher von Braun, dr. 
Willy Ley și Bert Slattery. Mulţumesc nenumăratelor persoane din 
lumea întreagă care, prin discuţii, sugestii și un ajutor nemijlocit, au 
făcut posibilă apariţia acestei cărți. 


Introducere 


Sa scrii o carte ca aceasta necesită curaj - să o citesti, la fel. 

Pentru că tezele și dovezile prezentate în paginile cărţii nu se 
potrivesc în mozaicul asamblat cu multă migală al înţelepciunii 
scolastice bine cimentate, savanții o vor eticheta drept utopie și o vor 
include în indexul acelor cărţi despre care este preferabil să nu 
vorbești. Profanii, la rândul lor, tulburati până si în somn de viziunile 
viitorului, se vor retrage în cochilia lumii lor familiare, din fata 
posibilităţii, ba chiar a probabilității ca trecutul nostru să fie si mai 
misterios, mai îndrăzneț, mai enigmatic decât viitorul. 

Căci un lucru este cert: Ceva nu este în regulă cu trecutul nostru de 
acum mii și milioane de ani! E plin de zeități necunoscute, care 
descind din nave spaţiale să ne viziteze bunul și bătrânul Pământ. E 
plin de arme secrete, superarme și cunoștințe tehnice de neînchipuit, 
pe care noi, până în prezent, nu le-am putut recupera decât parţial. 

Ceva nu este în regulă nici cu arheologia noastră! Se descoperă 
baterii electrice vechi de mii de ani. Se vorbește despre fiinţe stranii 
în costume de astronaut, încinse cu catarame de platină. Există - 
necalculate de vreun computer - numere formate din cincisprezece 
cifre. In negurile Antichității întâlnim un întreg arsenal de lucruri 
inimaginabile. De unde aveau însă strămoșii noștri competențele 
necesare pentru a crea inimaginabilul? 

Ceva nu este în regulă nici cu religiile noastre! Toate religiile 
făgăduiesc omului mântuire și ajutor. Si zeitățile străvechi i-au promis 
aceste lucruri. De ce nu și-au respectat promisiunile? De ce au folosit 
arme supermoderne împotriva oamenilor primitivi? Și de ce au pus la 
cale nimicirea lor? 

Haideţi să ne obișnuim cu gândul că reprezentările noastre despre 
lume, sedimentate de-a lungul mileniilor, se vor nărui. Câţiva ani de 
cercetări științifice au fost suficienți pentru a dărâma construcția 
ideatică în care ajunsesem să ne simţim ca acasă. Cunostinte, care 
fuseseră ascunse în bibliotecile unor societăţi secrete, sunt 


redescoperite. Era zborului spatial nu mai este o era a tainelor. 
Zborurile catre sori si stele sondeaza si abisurile trecutului nostru. Din 
cripte intunecoase ies la iveala zei si preoti, regi si eroi. Trebuie sa le 
dezvaluim tainele, pentru ca astäzi dispunem de mijloacele necesare 
pentru o descoperire temeinica si - daca vrem - exhaustiva a 
trecutului nostru. 

Studiul Antichitätii trebuie sa se desfășoare in laboratoare 
moderne. 

Arheologii trebuie sa se deplaseze la lăcașurile devastate ale 
trecutului echipați cu instrumente de măsură de înaltă precizie. 

Preoţii porniţi în căutarea adevărului trebuie să reînceapă să se 
îndoiască de tot ceea ce am considerat până acum atestat. 

Zeii din vechime au lăsat urme vizibile, pe care abia astăzi suntem 
în stare să le citim și descifrăm, deoarece problema zborurilor 
spaţiale, în prezent atât de apropiată nouă, nu s-a mai pus omului de 
mii de ani. Pentru că eu sunt convins de acest lucru: Strămoșii noștri 
din negura timpurilor au fost vizitaţi de către extratereștri! Chiar dacă 
astăzi nu știm încă cine erau aceste fiinţe inteligente extraterestre și 
de pe care astru îndepărtat au venit, eu sunt convins că acești 
»straini” au nimicit o parte din omenirea existentă la vremea aceea și 
au creat un om nou, poate primul homo sapiens. 

Această afirmaţie va distruge temelia, va nimici soclul pe care a 
fost clădită o construcție ideatică aparent perfectă. Cartea de faţă își 
propune să încerce să ofere dovezi în sprijinul acestei afirmaţii. 


Capitolul | 


Există ființe asemănătoare omului în cosmos? Este posibilă 
dezvoltarea organică în lipsa oxigenului? Poate exista viaţă într- 
un mediu abiotic? 


Ne putem imagina că noi, locuitorii Pământului din secolul XX, 
nu suntem singurele ființe de tip uman din cosmos? De vreme 
ce niciun muzeu de antropologie nu expune astăzi un homuncul 
de pe un alt astru, răspunsul „Fiinţe de tip uman trăiesc doar pe 
Pământ” pare convingător și îndreptăţit. Hatisul semnelor de 
întrebare crește însă necontenit, de îndată ce așezăm într-un 
raport de cauzalitate datele celor mai recente descoperiri și 
cercetări. 

Într-o noapte senină, pe cer se văd cu ochiul liber în jur de 
4500 de stele - după spusele astronomilor. Privind prin 
telescopul unui mic observator, devin vizibile aproape două 
milioane de stele, în vreme ce un telescop modern cu oglindă 
parabolică captează lumina a miliarde de stele... punctele 
luminoase ale Căii Lactee. În imensitatea cosmosului, sistemul 
nostru solar nu este însă decât o părticică minusculă a unui alt 
sistem solar mult mai mare - dacă vreţi, a unui manunchi de Căi 
Lactee, care reunește cca. douăzeci de galaxii pe o rază de 1,5 
milioane ani-lumină (1 an-lumină echivalează cu distanţa 
parcursă de lumină în decurs de un an, adică 9,5 bilioane km). 
Dar până și această mulţime de stele nu este decât infimă în 
comparaţie cu multele mii de nebuloase în spirală pe care le-au 
identificat telescoapele electronice. Până în ziua de azi. Când 
explorarea universului abia a început. 

Astronomul Harlow Shapley apreciază că, numai în raza 
telescoapelor noastre, numărul aștrilor se ridică la 1020. Pornind 
de la premisa lui Shapley, care atribuie doar unuia din o mie de 
aștri un sistem planetar, putem face o socoteală foarte 
precaută. Presupunând că numai pe unul din o mie de aștri 
există condiţii favorabile apariţiei vieţii, ajungem totuși la un 
număr de 1014. Shapley se întreabă: Câţi aștri din această 
mulțime ,astronomica” în adevăratul sens al cuvântului au 
condiții atmosferice propice vieţii? Unul din o mie? Dar chiar și 
atunci ajungem la un număr inimaginabil de 1011 aștri, pe care 
ar fi posibilă viata. Chiar dacă presupunem că, dintre aceștia, 


numai pe una din o mie de planete a aparut o forma de viata, 
ne raman inca 100 de milioane de planete pe care putem 
specula ca exista viata. lar socoteala aceasta se bazeaza pe 
posibilitatile tehnice ale telescoapelor de care dispunem astazi. 
Or, domeniul acesta se afla intr-un progres continuu. 

Daca admitem ipotezele biochimistului dr. S. Miller, atunci pe 
unele dintre aceste planete este posibil ca viata si conditiile 
favorabile vietii sa se fi dezvoltat mai repede decat pe Pamant. 
Continuändu-ne indrazneata socoteala, acest lucru ar insemna 
ca pe 100.000 de planete este posibil sa se fi dezvoltat civilizatii 
superioare celei de pe Pamant. 

Profesorul dr. Willy Ley, un cunoscut autor de lucrari stiintifice 
și prieten cu Wernher von Braun, mi-a spus cu ocazia întâlnirii 
noastre la New York: 

„Se apreciază că numai în Calea Lactee, galaxia noastră, 
există 30 de miliarde de stele. Astronomii sunt astăzi de părere 
că printre acestea se găsesc cel puţin 18 miliarde de sisteme 
planetare. Dacă încercăm să reducem la minim cifrele posibile și 
dacă presupunem că distanţele dintre sistemele planetare sunt 
de asemenea natură, încât numai una din o sută de planete 
gravitează în jurul unui soare propriu, ne rămân totuși 180 de 
milioane de planete pe care ar putea exista viata. Să mergem 
mai departe și să presupunem că numai pe una din o sută de 
astfel de planete există într-adevăr viata: in acest caz am avea 
1,8 milioane de planete cu forme de viaţă. Să presupunem mai 
departe că din o sută de planete numai una este populată de 
fiinţe cu gradul de inteligenţă al lui homo sapiens. Chiar și așa, 
în Calea Lactee s-ar găsi o armată de 18.000 de planete 
populate.” 

Având în vedere că, după cele mai recente calcule, numărul 
aștrilor ficși din Calea Lactee se ridică la 100 de miliarde, este 
probabil ca numărul real să fie mult mai mare decât cel propus 
de profesorul Ley în urma socotelilor sale precaute. 

Fără a jongla cu numere utopice și fără a lua în calcul alte 
galaxii, suntem indreptätiti să estimam că, într-o apropiere 
relativă de Pământ, există 18.000 de planete cu condiţii de viata 
asemănătoare celor de pe planeta noastră. Dar ne putem 
continua speculaţiile: dacă, la nivelul acestor planete, fie și 
numai o sută ar fi locuite, tot ajungem la un număr de 180 de 
planete! 


Existenţa unor planete asemănătoare Pământului - cu 
atmosferă, gravitație, floră, poate chiar și faună similare - este 
neîndoioasă. Dar, oare, nu pot exista forme de viaţă decât pe 
planete cu condiţii de viata asemănătoare celor de pe Pământ? 

Cercetări recente au dovedit că părerea potrivit căreia viaţa 
nu se poate dezvolta decât în condiţii similare Pământului este 
depășită. Este greșit să credem că viaţa nu poate exista fără 
apă și fără oxigen. Pe Pământ există organisme care nu au 
nevoie de oxigen. Este vorba despre bacteriile anaerobe. O 
anumită cantitate de oxigen este otrăvitoare pentru ele. De ce 
nu ar exista și ființe superioare, care să nu aibă nevoie de 
oxigen? 

Sub presiunea și impresia cunoștințelor noi pe care le 
dobândim zi de zi, trebuie să ne revizuim reprezentările și 
noţiunile. Până nu demult, entuziasmul nostru de descoperitori 
s-a concentrat asupra Pământului și, astfel, ne-am ridicat lumea 
la rangul unei planete ideale: Nu e nici prea fierbinte, nici prea 
rece, apă se găsește din belșug, oxigen în cantitate mare, 
procesele organice regenerează mereu natura. 

În realitate, teza potrivit căreia viaţa nu se poate menţine și 
dezvolta decât pe o planetă asemănătoare Pământului nu poate 
fi susținută. Se apreciază ca pe Pământ trăiesc două milioane de 
specii vii. Dintre acestea, conform aprecierilor, 1,2 milioane au 
fost „catalogate” din punct de vedere științific. lar printre 
organismele catalogate de către oamenii de știință se numără 
câteva mii care nici nu ar putea trăi conform părerilor până 
acum admise! Premisele vieţii trebuie, așadar, regândite și 
reevaluate. 

S-ar putea crede, de pildă, că în apa puternic radioactivă nu 
există germeni! In realitate, există specii de bacterii care 
reușesc să se împace cu apa ucigătoare folosită la răcirea 
reactoarelor nucleare. La prima vedere, experimentul savantului 
dr. Siegel pare că ţine de domeniul fantasticului. Acesta a creat 
în laborator condiţiile de viaţă proprii atmosferei de pe Jupiter și 
a crescut în această atmosferă, care nu prezintă niciuna dintre 
condiţiile pe care le-am considerat până acum favorabile 
„Vieţii”, bacterii și acarieni. Amoniacul, metanul și hidrogenul nu 
au reușit să le ucidă. Experimentele entomologilor Hinton și 
Blum de la Universitatea din Bristol, Anglia, au avut rezultate la 
fel de uimitoare. Cei doi oameni de știință au deshidratat larvele 


unei specii de chironomide cateva ore bune la o temperatura de 
pana la 100° C, apoi le-au cufundat in heliu lichid, despre care 
se stie ca are temperatura spatiului cosmic. Dupa ce le-au 
expus unei radiatii puternice, le-au recreat conditiile normale de 
viata. Imposibilul s-a produs: Larvele si-au reluat procesul de 
activitate biologică si s-au transformat în insecte absolut 
„sănătoase”. Cunoaștem bacterii care trăiesc în vulcani, altele 
care se hrănesc cu roci și altele care produc fier. Hatisul 
semnelor de întrebare crește necontenit. 

În numeroase centre de cercetare se desfășoară diverse 
experimente. Se strâng tot mai multe dovezi că viaţa nu 
depinde nicidecum de condiţiile de existenţă ale planetei 
noastre. Secole la rând, legile și condiţiile de viata ale 
Pământului au fost considerate buricul universului. Această 
convingere ne-a deformat perspectiva; le-a așezat savanților 
ochelari de cal, care i-au făcut să privească universul prin 
prisma dimensiunilor și sistemelor noastre de gândire. Marele 
gânditor Teilhard de Chardin spunea: In cosmos, doar fantasticul 
are șanse de a fi real! 

Dacă privim lucrurile invers, putem presupune că fiinţele 
inteligente de pe o altă planetă iau condiţiile /or de viaţă drept 
unitate de măsură. În cazul în care ele trăiesc la temperaturi de 
minus 150 - 200* C, ar putea considera aceste temperaturi, la 
care noi nu am putea trăi, drept o condiţie necesară vieţii și pe 
alte planete. Cam asta ar fi logica prin care noi încercăm să 
facem lumină în trecutul nostru întunecat. 

Respectul nostru de sine, transmis din generaţie în generaţie, 
ne-a obligat sa fim rationali și obiectivi; să stăm, cu alte cuvinte, 
mereu cuminţi cu picioarele pe pământ. Orice teză mai 
îndrăzneață a ajuns, la un moment dat, să fie considerată o 
utopie. Dar câte utopii nu au devenit de mult realitate! 
Exemplele din această carte sunt, desigur, în mod intenţionat, 
alese, astfel încât să sugereze posibilități dintre cele mai 
extreme. Proiectând însă ceea ce astăzi pare improbabil și de 
neimaginat, vom desființa acele bariere care ne împiedică să 
recunoaștem lucrurile  „imposibile” pe care le ascunde 
cosmosul. Generatiile viitoare vor găsi in univers o diversitate 
nebanuita a formelor de viata. Chiar daca noi nu vom mai apuca 
acest lucru, ele vor trebui să se obișnuiască cu ideea că omul nu 
e singura și nici cea mai veche fiinţă inteligentă din univers. 


Värsta universului este apreciata la opt pana la douäsprezece 
miliarde de ani. Microscoapele noastre descoperä urme de 
substante organice pe meteoriti. Bacterii vechi de milioane de 
ani renasc. Spori cutreiera universul ca urmare a presiunii 
exercitate de lumina vreunui soare si sunt atrași la un moment 
dat în câmpul de gravitație al vreunei planete. De milioane de 
ani se dezvoltă noi forme de viaţă în ciclul perpetuu al creaţiei. 
Numeroase studii minutioase ale unor roci dintre cele mai 
diferite si provenind din toate colțurile Pământului 
demonstrează că scoarța terestră s-a format cu cca. patru 
miliarde de ani în urmă. lar o ființă asemănătoare cu omul a 
apărut, în opinia cercetătorilor, cu aproximativ un milion de ani 
în urmă! Cu mult sârg și spirit de aventură și sub imboldul 
curiozitatii cercetătoare, am reușit să despartim din acest uriaș 
curent al timpului acel firicel de 7000 de ani care reprezintă 
istoria omenirii. Dar ce sunt 7000 de ani de istorie a omului fata 
de miliardele de ani de istorie a universului? 

Noi - încununarea creaţiei - am avut nevoie de 400.000 de 
ani pentru a atinge statutul și statura pe care le avem astăzi. Se 
încumetă cineva să demonstreze că nu există o altă planetă 
care să fi oferit condiţii mai potrivite pentru dezvoltarea unor 
fiinţe inteligente asemănătoare - sau nu - omului? De ce nu am 
avea pe alte planete o ,concurenta” aidoma sau superioară 
nouă? Avem oare dreptul să ignorăm această posibilitate? Până 
acum asta am făcut. 

De câte ori nu s-au prăbușit coloanele de susţinere ale 
înţelepciunii noastre! Multe sute de generaţii au crezut că 
Pământul este un disc. Multe mii de ani a fost o lege de neclintit 
că Soarele se rotește în jurul Pământului. Si astăzi mai suntem 
convinși că Pământul este centrul universului - deși este un fapt 
dovedit că Terra nu e decât un astru obișnuit, ba chiar după 
dimensiune lipsit de importanţă, aflat la o distanţă de 30.000 de 
ani-lumină de centrul Căii Lactee... 

A sosit timpul ca, prin descoperirile pe care le facem în 
imensitatea cosmosului, să recunoaștem cat de neinsemnati 
suntem. Abia atunci vom înţelege că, în statul numit Univers, 
noi nu suntem decât niște furnici. Sansa noastră se găsește însă 
în spaţiul cosmic - acolo unde ne-au făgăduit-o zeii. 

Abia după ce vom fi privit în viitor, vom avea puterea si 
cutezanta necesare pentru a ne scruta trecutul cu sinceritate și 


fara idei preconcepute. 


Capitolul Il 
Călătoria fantastică a unei astronave. „Zeii” vin în vizită. 
Urme care nu se șterg 


Realitatea a întrecut imaginaţia lui Jules Verne, părintele 
literaturii de anticipație. Aspiratia lui către stele nu mai este o 
utopie, iar astronauții deceniului nostru nu mai înconjoară 
Pământul în 80 de zile, ci în 86 de minute. Călătoria fantastică 
pe care o evocam aici, cu posibilităţile și punctele ei de oprire, 
va deveni realitate în mai puţine decenii decât cele care s-au 
scurs de când visa Jules Verne la o călătorie în jurul Pământului 
în 80 de zile până la înfăptuirea ei uimitoare în 86 de minute. Să 
nu gândim însă în intervale de timp prea scurte! Să presupunem 
că astronava noastră va porni de pe Pământ, în direcţia unui 
astru necunoscut și îndepărtat, peste 150 de ani... 

Nava va avea dimensiunea unui transatlantic din zilele 
noastre - o greutate totală de cca. 100.000 de tone, din care o 
rezervă de combustibil de 99.800 de tone, rămânând prin 
urmare o sarcină utilă sub 200 de tone. 

Pare imposibil? 

Astăzi deja am putea asambla, bucată cu bucată, o navă 
spaţială pe orbita unei planete. Insă, în mai puţin de două 
decenii, operațiunea aceasta nu va mai fi necesară, deoarece 
gigantica astronavă va putea fi lansată de pe Lună. In afară de 
aceasta, cercetarea fundamentală a sistemelor de propulsie ale 
rachetelor viitorului este în plină desfășurare. Sistemele de 
propulsie de mâine vor funcţiona cu ajutorul radiaţiilor, folosind 
fie reacţia nucleară a hidrogenului care se transformă în heliu, 
fie anihilarea materie-antimaterie, iar viteza lor va fi apropiată 
de cea a luminii. O cale nouă, temerară - a cărei fezabilitate 
este deja atestată prin experimente de fizica particulelor - va fi 
deschisă de către racheta fotonică. Combustibilii aflați la bordul 
rachetei fotonice vor face posibilă o viteză de zbor atât de 
apropiată de viteza luminii, încât vor deveni evidente efectele 
relativităţii, în special dilatarea timpului între baza de lansare și 
astronavă. Combustibilii vor fi transformați in radiații 
electromagnetice emise sub forma unui fascicul luminos 


concentrat. Teoretic, nava cu sistem de propulsie fotonic va 
putea atinge 99% din viteza luminii. La o asemenea viteza, 
granitele sistemului nostru solar vor fi depasite! 

O perspectiva ametitoare! Astazi, cand ne aflam in pragul 
unei ere noi, să nu uităm însă că pașii uriași ai progresului 
tehnic, la care au asistat bunicii noștri, au fost la vremea lor la 
fel de ametitori: calea ferată - electricitatea - telegraful - primul 
automobil - primul avion... Noi am ascultat pentru prima oară 
music in the air, am văzut imagini color la televizor, am fost 
martorii primilor pași în spaţiu, primim informaţii și imagini de la 
sateliții artificiali care se rotesc în jurul Pământului. Copiii 
copiilor noștri vor întreprinde călătorii interstelare și vor realiza 
cercetări cosmice încă de pe băncile facultăţilor tehnice. 

Dar să revenim la călătoria astronavei noastre fantastice, a 
cărei ţintă este un astru fix îndepărtat. Ar fi amuzant să ne 
imaginăm cum își trece timpul echipajul navei de-a lungul 
acestei călătorii. Oricât de uriașe ar fi distanţele, oricât de încet 
s-ar scurge timpul pentru cei rămași acasă în așteptare - teoria 
relativităţii formulată de Einstein este incontestabilă! E greu de 
imaginat, dar, la bordul navei care se deplasează cu o viteză 
foarte apropiată de viteza luminii, timpul se scurge mai încet 
decât pe Pământ. 

Dacă viteza astronavei ar fi de 99% din viteza luminii, 
călătoria în spaţiu a echipajului durează 14,1 ani, în vreme ce 
acasă, pe Pământ, se scurg 100 de ani. Acest decalaj între 
astronauți și locuitorii Pământului poate fi calculat cu ajutorul 
următoarei ecuaţii, care rezultă din transformările Lorentz. 


toh ; 
7 = — (v/c) 


(t=timpul astronautilor, T=timpul pe Pamant, v=viteza de 
zbor, c=viteza luminii) 

Viteza de zbor a astronavei poate fi calculata dupa formula 
profesorului Ackeret: 


_ 1 (1 — pons 
vw = w/c" 1 — t)2w/e] 


(v=viteza de zbor, w=viteza radiaţiei, c=viteza luminii, 
t=raportul dintre greutatea combustibilului și greutatea navei la 
lansare) 

Când nava noastră se va apropia de destinaţie, echipajul va 
identifica fără doar și poate planete, le va stabili poziția, va 
măsura temperaturile prin analize spectrale, va calcula orbite. In 
final, își va alege ca loc de aterizare acea planetă ale cărei 
condiţii vor fi cel mai apropiate de cele pământești. Să spunem 
că, după o călătorie de 80 de ani-lumină, nava noastră nu mai 
are decât greutatea sarcinii utile, deoarece a consumat întreaga 
rezervă de combustibil. În această situaţie, echipajul trebuie să- 
și completeze la destinaţie rezervele de material fisionabil. 

Sa presupunem, așadar, că planeta aleasă pentru aterizare ar 
fi asemănătoare Pământului. După cum spuneam, acest lucru 
nu este imposibil. Să presupunem mai departe că civilizaţia 
acestei planete se află aproximativ în acel stadiu de dezvoltare 
în care se afla Pământul cu 8000 de ani în urmă. Echipajul a 
stabilit acest lucru cu mult timp înainte de aterizare, cu ajutorul 
instrumentelor de măsură aflate la bordul navei. Bineînţeles că 
a identificat și un loc de aterizare aflat în apropierea unui 
zăcământ de material fisionabil. Instrumentele indică rapid și 
exact în care lant muntos se găsește uraniu. 

Nava a aterizat cu bine. 

Astronauții noștri zăresc fiinţe care cioplesc unelte din piatră. 
Le văd vânând și doborând cu sulitele lor animale sălbatice; 
turme de oi și capre pasc în stepă; olari realizează cu metode 
primitive vase din lut. O priveliște stranie li se oferă 
astronautilor nostri! 

Dar ce trece prin mintea fiintelor primitive de pe aceasta 
planeta la vederea monstrului care tocmai a aterizat si a 
fapturilor care descind din el? Sa nu uitam ca si noi eram, cu 
8000 de ani în urmă, pe jumătate sălbatici. Si să nu ne miram 
dacă fiinţele care asistă la evenimentul pe care îl descriem nu 
îndrăznesc, cu capetele plecate în pământ, să-și ridice privirile 


spre vizitatori. Pana astazi au adorat Soarele si Luna. Dar acum 
s-a petrecut ceva de neînchipuit: Zeii au coborât din cer! 

Bastinasii îi studiază din ascunzatorile lor sigure pe astronauții 
noștri: aceștia poartă pe cap căciuli ciudate cu bete (căști cu 
antene); deși e noapte, se face lumină ca ziua (datorită 
reflectoarelor); băștinașii se sperie când văd fiinţele străine 
înălțându-se cu ușurință în aer (cu ajutorul dispozitivelor 
individuale de zbor); își ascund capetele în pământ când 
„animale” ciudate și înfricoșătoare saltă pufnind, vâjâind și 
zbârnâind (elicoptere cu pernă de aer, vehicule-amfibie) și, în 
final, o iau la fugă pentru a se adăposti în peșterile lor, când din 
munţi se aud bubuieli și vuiete înspăimântătoare (explozii 
experimentale). Pentru aceste ființe primitive, astronauții nostri 
nu pot fi altceva decât niște zei atotputernici! 

În vreme ce astronauții își continuă munca anevoioasă, o 
delegaţie de preoţi sau vraci se apropie la un moment dat, din 
dorința de a lua legătura cu „zeii”, de acela dintre vizitatori în 
care instinctul lor primordial l-a recunoscut pe „sef”. Aduc 
daruri, în semn de respect pentru oaspeţi. Ne putem imagina că 
oamenii noștri au învăţat rapid, cu ajutorul unui computer, limba 
băștinașilor și sunt capabili să le mulţumească pentru atentiile 
lor. 

Pot să le explice în limba respectivă că pe planeta lor nu au 
aterizat zeii, că nu au primit vizita unor fiinţe superioare, demne 
de adoratie. Dar ce folos! Prietenii noștri primitivi nu le vor da 
crezare. Vizitatorii vin de pe alte stele, e evident că au o forţă 
uriașă și capacitatea de a săvârși miracole. Nu pot fi decât zei! 
Nu are niciun rost să încerci să le explici cum ar putea da o 
mână de ajutor. Totul depășește puterea de imaginaţie a celor 
ce au fost cotropiti într-un mod atât de înfricoșător. 

E greu de închipuit sumedenia de lucruri care trebuie făcute 
începând din ziua aterizării, dar printre acestea s-ar putea 
număra următoarele: 

Astronauții câștigă de partea lor si instruiesc o parte a 
populaţiei, pentru a-i ajuta să caute în craterul produs în urma 
unei explozii materialul fisionabil necesar întoarcerii pe Pământ. 

Cel mai inteligent dintre băștinași este ales „rege”. Ca însemn 
vizibil al puterii sale primește un aparat de emisie-receptie, prin 
intermediul căruia poate oricând lua legătura și vorbi cu „zeii”. 

Astronauții noștri încearcă să îi deprindă cu cele mai simple 


noţiuni de morală si civilizaţie, pentru a face posibilă 
dezvoltarea unei ordini sociale. 

Grupul nostru este atacat de un alt „popor”. Din moment ce 
nu a obţinut încă o cantitate suficientă de material fisionabil, 
recurge, după numeroase avertismente, la arme moderne 
pentru a-i respinge pe atacatori. 

Câteva femei sunt alese pentru a fi fecundate de către 
astronauți. Astfel, poate lua naștere o rasă noua, care va sări 
peste unele dintre etapele evoluţiei naturale. 

Din propria noastră experienţă, știm cât de mult durează 
până când această nouă rasă va fi capabilă să efectueze zboruri 
spaţiale. Din acest motiv, astronauții noștri lasă, înainte de a se 
întoarce pe Pământ, urme vizibile și evidente, care nu vor putea 
fi însă înţelese decât mult mai târziu, când societatea se va 
întemeia pe cunoștințe tehnice și matematice solide. 

Fără mari sorți de izbândă va fi încercarea de a-i avertiza pe 
protejatii noștri de pericolele viitoare. Cele mai cumplite filme 
despre războaiele purtate pe Pământ si despre deflagratiile 
nucleare nu le vor împiedica pe fiinţele de pe această planetă să 
comită aceleași nesabuinte ca omenirea (aproape) 
atotștiutoare, care aprinde mereu scânteia războiului. 

După ce nava noastră spaţială va dispărea din nou în negurile 
universului, prietenii noștri vor comenta minunea: „Ne-au vizitat 
zeii!”. Vor vorbi despre ea în limba lor primitivă, vor crea o 
legendă pe care o vor transmite fiilor și fiicelor lor și vor 
transforma în relicve sfinte darurile, uneltele și toate obiectele 
lăsate de astronauți pe planeta lor. 

După ce prietenii noștri își vor fi creat un limbaj scris, vor 
putea nota cele întâmplate - cronica acestui eveniment 
miraculos, tulburător și straniu. Acolo se va putea citi - și vedea 
în desene - cum a coborât din cer, în vuiete asurzitoare, vasul 
zburător al zeilor tnvesmantati în aur. Vor scrie despre 
vehiculele în care zeii se deplasau peste mări și stepe, despre 
armele lor teribile, asemănătoare fulgerelor, și vor povesti că le- 
au făgăduit să se întoarcă. 

Vor ciopli și scrijeli în piatră cele văzute: 

Uriași diformi, care poartă pe cap căciuli cu bețe, iar pe piept, 
niște casete. 

Fiinte greu de definit, așezate pe niște sfere cu care se 
deplasează prin aer. 


Bete din care tasnesc raze precum cele ale Soarelui. 

Un fel de vehicule asemanatoare unor insecte uriase. 

Imaginaţia nu poate cuprinde diversitatea reprezentărilor 
grafice ale vizitei astronavei. Vom vedea mai târziu ce urme au 
lăsat în piatră „zeii” care au vizitat Pământul în timpuri 
preistorice. 

E destul de simplu să ne imaginăm cum au evoluat lucrurile 
pe planeta vizitată de către astronava noastră. Băștinașii au 
învăţat și copiat o mulţime de la astronauți. Locul în care s-a 
aflat nava este declarat sacru, devine un loc de pelerinaj, în 
care se slăvesc în imnuri faptele eroice ale zeilor. Acolo se 
clădesc piramide și temple, în conformitate, desigur, cu legile 
astronomiei. Populaţia crește, izbucnesc războaie care îngroapă 
sub dărâmături lăcașurile zeilor. Vin generaţii noi, care 
redescoperă și scot la lumină locurile sacre și încearcă să 
dezlege semnele. 

Mai departe, scrie în cărţile noastre de istorie... 

Pentru a ajunge însă la „adevărul” istoric, trebuie să ne croim 
prin hatisul semnelor de întrebare o cale care ne va purta 
înapoi, în trecutul nostru. 


Capitolul III 
Hărţi geografice vechi de 11.000 de ani? Aerodromuri 
preistorice? Piste de aterizare pentru „zei”? Cel mai vechi oraș 
de pe Pământ. Când se topește roca? A venit potopul. Mitologia 
sumerienilor. Oase care nu provin de la maimuțe. Toţi 
desenatorii din vechime aveau aceeași particularitate? 


— Strămoșii noștri au fost vizitaţi de către extratereștri? 

— Arheologia se întemeiază în parte pe premise eronate? 

— Avem un trecut utopic? 

— Există un ciclu perpetuu și pentru evoluţia inteligenţei? 

Inainte de a da răspunsuri exacte la aceste întrebări, trebuie 
să înțelegem în ce constă și pe ce se întemeiază trecutul nostru 
consemnat de istorici. Acest trecut se alcătuiește din informaţii 
care ne-au parvenit în mod indirect. Săpături arheologice, scrieri 
vechi, desene rupestre, legende ș.a.m.d. au fost reunite într-un 
model de gândire; cu alte cuvinte, într-o ipoteză de lucru. 
Rezultatul acestui puzzle este un mozaic interesant și atrăgător, 
care a fost însă compus după un model de gândire prealabil și în 


care partile constitutive au fost fixate uneori cu ceva cam mult 
chit. Asa trebuie sa se fi petrecut lucrurile. Asa si nu altfel. Si, ca 
să vezi, e suficient să iti dorești asta si lucrurile ti se prezintă 
într-adevăr așa cum vrei tu. Să pui sub semnul întrebării un 
model de gândire este un act îndreptăţit, ba chiar necesar, 
pentru că acceptarea fără rezerve a unor cunoștințe consacrate 
înseamnă sfârșitul activităţii de cercetare. Prin urmare, adevărul 
trecutului nostru este relativ! În momentul în care apar noi 
aspecte, vechiul model de gândire - oricât de familiar ne-ar fi 
devenit - trebuie înlocuit cu unul nou. Se pare că a sosit 
momentul să așezăm un nou model de gândire în centrul 
activităţii noastre de cercetare a trecutului. 

Aspecte noi justifică această necesitate. Trebuie să privim 
trecutul cu alţi ochi. Este posibil ca începuturile civilizaţiei 
noastre și ale unora dintre religiile noastre să fi fost altfel decât 
am crezut până acum. 

Cunostinte noi despre sistemele solare și spaţiul cosmic, 
despre macro- și microcosmos, progresul nemaipomenit al 
tehnicii și medicinei, al biologiei și geologiei, primele zboruri 
cosmice - toate acestea au schimbat, în mod radical, în mai 
puţin de cincizeci de ani, imaginea pe care o aveam despre 
lume. 

Astăzi știm să confectionam costume spatiale rezistente la 
temperaturi extreme. Astăzi știm că zborul spaţial nu mai este o 
utopie. Cunoaștem minunea (deja înfăptuită) a televiziunii în 
culori, știm cum se măsoară viteza luminii și cum se calculează 
efectele relativităţii. Știm ori bănuim că nu e nicidecum exclus 
să nu fim singurele fiinţe inteligente din cosmos? Stim ori 
bănuim că este posibil ca fiinţe inteligente, necunoscute nouă, 
să fi știut deja cu 10.000 de ani în urmă ceea ce știm noi astăzi? 

Imaginea noastră aproape idilică despre lume a încremenit 
de-a lungul timpului. Astăzi însă începe să se pună în mișcare. 
Noi modele de gândire cer noi unităţi de măsură. Arheologia, de 
pildă, nu se va mai putea baza în viitor numai pe săpături. 
Simpla colectare și catalogare a obiectelor nu mai este 
suficientă. Dacă dorim să recreăm o imagine fidelă a trecutului 
nostru, va trebui sa apelăm și la alte ramuri ale științei. 

să pătrundem, așadar, fără idei preconcepute și plini de 
curiozitate în lumea necunoscută a neverosimilului! Să încercăm 
să ne asumăm moștenirea lăsată de „zei”! 


In 1929, teologul german Gustav Deissman a descoperit in 
Palatul Topkapi din Istanbul niste härti vechi, care apartinuserä 
unui ofiter al marinei turcesti, amiralului Piri Reis. De la acelasi 
Piri Reis, care sustinea ca gasise aceste härti din Orient, provin 
si cele douä atlase pästrate in Biblioteca de Stat din Berlin, care 
reproduc cu exactitate spatiul mediteranean si regiunea de la 
Marea Moarta. 

Toate aceste documente geografice au fost incredintate spre 
examinare cartografului american Arlington H. Mallery, care a 
ajuns la ciudata concluzie ca hartile contineau toate datele, dar 
nu la locul cuvenit. Mallery a apelat la ajutorul cartografului 
Walters de la Serviciul Hidrografic al Marinei Statelor Unite ale 
Americii. Mallery si Walters au intocmit o grila de citire a datelor 
si au transpus vechile harti pe un glob pamantesc modern. 
Rezultatul a fost senzational: härtile reproduceau cu cea mai 
mare exactitate nu numai bazinul mediteranean si regiunea de 
la Marea Moarta, ci si coastele Americii de Nord si de Sud, ba 
chiar si contururile Antarcticii. În afară de aceasta, hărţile nu se 
rezumau la contururile continentelor, ci reproduceau pana si 
topografia regiunilor respective! Lanturi muntoase, vârfuri, 
insule, fluvii și platouri erau însemnate absolut exact! 

În anul 1957 - anul internaţional al geofizicii - hărţile au fost 
încredințate preotului iezuit Lineham, directorul Observatorului 
din Weston și șeful Serviciului de Cartografie al Marinei Militare 
a Statelor Unite ale Americii. După o cercetare amănunţită, 
Lineham nu a putut decât să confirme exactitatea hărților - 
chiar și pentru acele regiuni pe care nu le cunoaștem nici astăzi 
prea bine. 

Sa nu uităm că abia în 1952 au fost descoperite în Antarctica 
lanţuri de munţi care erau deja însemnate în hărţile lui Reis! 
Cele mai recente lucrări ale profesorului Charles H. Hapgood și 
ale matematicianului Richard W. Strachan au avut rezultate de- 
a dreptul socante. Din comparatia cu imagini din satelit ale 
Pământului a rezultat că la baza hărților lui Piri Reis s-au aflat 
imagini făcute din aer, de la o înălțime extremă! Cum se explică 
acest lucru? 

Sa ne imaginăm că dintr-o astronava aflată la mare înălțime 
deasupra orașului Cairo se îndreaptă spre pământ obiectivul 
unui aparat fotografic. După developarea plăcii fotografice, s-ar 
obţine următoarea imagine: tot ce se află pe o raza de cca. 


8000 km dedesubtul obiectivului este corect reprodus. Cu cat se 
află însă mai departe de centru, cu atât mai deformate vor fi 
ţările și continentele reproduse. 

De ce? 

Din cauza formei sferice a Pământului, regiunile care se află 
spre periferia imaginii „alunecă în jos”. America de Sud, de 
exemplu, va avea o formă alungită în mod straniu - așa cum o 
arată harta lui Piri Reis! 

La unele dintre întrebări putem răspunde cu ușurință. Este 
neîndoielnic că aceste hărți nu au fost desenate de către 
strămoșii noștri. La fel de cert este că au fost realizate cu cele 
mai moderne mijloace tehnice - de la mare înălțime. 

Cum să ne explicăm acest lucru? Să ne mulţumim cu legenda 
conform căreia un zeu ar fi dăruit hărţile unui mare preot? Sau 
să le ignoram pur și simplu, să bagatelizam „miracolul”, pentru 
simplul motiv că nu se potrivește cu imaginea noastră 
tradiţională despre lume? Ori să luăm taurul de coarne și să 
avem curajul de a întreba: aceste hărţi au fost realizate de la 
mare înălţime, dintr-un avion sau o navă spaţială? 

Hărțile amiralului turc nu sunt, desigur, documentele 
originale, ci copii ale unor copii. Dar, oricine le-ar fi întocmit cu 
mii de ani în urmă trebuie să fi fost capabil să zboare și chiar să 
fotografieze! 

Bineînţeles că afirmaţia aceasta va tăia răsuflarea unora 
dintre contemporanii noștri. Hărţi străvechi, realizate de la mare 
înălţime - o idee pe care e mai bine să nu o ducem până la 
capăt. Se pare că, uneori, omul se teme să vadă risipindu-se 
ceața care-i învăluie trecutul. Oare de ce? Pentru că e mai 
comod să te multumesti cu înţelepciunea strânsă în manualele 
școlare? 

Nu departe de mare, în dealurile de la poalele Anzilor peruani 
se află vechiul oraș Nazca. De ambele părţi ale văii Palpa se 
întinde o fâșie de pământ netedă cu o lungime de 60 km șio 
lăţime de 2 km, presărată cu pietre asemănătoare unor bucăţi 
de fier ruginit. Locuitorii numesc această regiune pampa, deși 
este complet lipsită de vegetaţie. Dacă treci în zbor pe deasupra 
acestei câmpii de la Nazca, vezi niște linii enorme, dispuse 
geometric. Unele dintre ele sunt paralele, altele se intersectează 
și, în fine, altele încadrează niște suprafeţe vaste, de formă 
trapezoidală. 


Arheologii ne spun ca este vorba despre niste drumuri 
incase... 

O absurditate! La ce sa fi folosit incasilor niste drumuri 
paralele? Drumuri care se intersecteaza? Care sträbat o campie 
și nu duc nicăieri? 

Bineînţeles că și aici s-au găsit vase și obiecte de ceramică tip 
Nazca. Si cat de facil este, nu-i așa, să atribui în baza acestor 
descoperiri arheologice și liniile dispuse geometric în câmpie tot 
civilizației Nazca. 

In această regiune nu s-au realizat, până în anul 1952, 
săpături arheologice acceptabile. Nu a existat o cronologie 
clară, după care să fie clasificate obiectele găsite. Abia în 
prezent se măsoară liniile și figurile geometrice din regiune. 
Rezultatele confirmă incontestabil ipoteza potrivit căreia liniile 
au fost dispuse după reguli astronomice. Profesorul Alden 
Mason, specialist în civilizaţii antice peruviene, bănuiește că ar fi 
vorba despre un complex sacru - ori un calendar. 

Noi vedem - din aer - în câmpia lungă de 60 km de la Nazca 
un aerodrom! 

De ce ar fi un lucru imposibil? 

Niciun arheolog cu titlu academic nu vrea, desigur, să accepte 
ideea că Pământul a fost vizitat de către astronauți. Un om 
inteligent nu se expune bucuros riscului de a se face de râs 
susținând un lucru îndrăzneţ, dar posibil. „Cercetarea” (= 
cunoașterea) nu e posibilă decât după ce s-a găsit obiectul care 
urmează a fi cercetat. Odată găsit, poate fi șlefuit și lustruit 
atâta timp, până când devine o pietricică ce se potrivește - ce 
minune! — exact în mozaicul deja existent. Căci arheologia 
tradiţională nu admite ca popoarele preincașe să fi dispus de o 
tehnică perfectă a măsurării. Pentru aceasta, ipoteza potrivit 
căreia ar fi existat avioane în timpuri străvechi nu este altceva 
decât o aiureală. 

Cărui scop serveau însă liniile din Nazca? 

După părerea noastră, se poate să fi fost vorba despre o 
schiță reprodusă la o scară uriașă în baza unui sistem de 
coordonate, ori să fi fost dispuse după indicaţiile date dintr-un 
avion. Astăzi nu putem încă afirma cu certitudine că această 
câmpie a fost cândva un aerodrom. Contrafișe de fier nu se vor 
găsi cu siguranţă, deoarece majoritatea metalelor ruginesc în 
câţiva ani, spre deosebire de piatră, care nu este afectată de 


coroziune. E chiar atât de absurd să presupunem că liniile au 
fost trasate pentru a le indica „zeilor” unde să aterizeze? Pentru 
a le transmite că totul a fost pregătit așa cum au „poruncit” ei? 

Poate că cei care au construit figurile geometrice nu au 
înţeles foarte bine ce fac. Dar poate că știau de ce au nevoie 
„zeii” pentru a ateriza. În numeroase locuri din Peru se întâlnesc 
pe versanţi desene supradimensionate, care au fost neîndoielnic 
realizate ca puncte de reper pentru ceva ce zbura la mare 
înălțime. La ce altceva să fi servit? 

În peretele roșu, înalt și abrupt care mărginește golful Pisco a 
fost sculptat unul dintre cele mai stranii desene. Venind dinspre 
mare, poate fi recunoscută deja de la o distanţă de 2 km o 
petroglifä înaltă de aproape 250 de metri, care seamănă cu un 
trident uriaș sau un candelabru gigantic cu trei braţe. O frânghie 
lungă a fost găsită atârnând de braţul central. Să fi servit 
cândva drept pendulă? 

Trebuie să recunoaștem cu sinceritate că nu știm nimic 
precis. Acest desen nu se lasă inclus în modelele noastre de 
gândire atât de comode - ceea ce nu înseamnă însă că nu s-ar 
putea găsi o smecherie prin care să se integreze și acest 
fenomen în marele mozaic al cercetărilor de până acum. Din ce 
motiv să fi construit însă popoarele preincașe aceste linii 
fantastice, aceste piste de aterizare de la Nazca? Ce nebunie le- 
a îndemnat oare să sculpteze în faleza roșie de la Pisco, aflată la 
sud de Lima, un indicator înalt de 250 m? 

Fără aparate și instrumente moderne, ar fi muncit vreme de 
câteva decenii. Ar fi fost o îndeletnicire lipsită de orice sens, 
dacă rezultatul strădaniei lor nu ar fi fost menit să transmită 
semnale unor ființe care veneau de la mare înălțime. Mai 
rămâne să răspundem la întrebarea incitantă: De ce să mai fi 
făcut toate aceste lucruri, dacă nu știau de existenţa fiinţelor 
zburătoare? 

Identificarea acestor semne din trecut nu mai poate ţine doar 
de domeniul arheologiei. Un grup de experţi din diverse domenii 
de cercetare ar putea neîndoios să ne aducă mai aproape de 
dezlegarea misterului. Prin discuţii și schimburi de informaţii s- 
ar putea lămuri unele aspecte. Dacă nu luăm în serios, ba 
dimpotrivă persiflăm întrebări de genul celor formulate mai sus, 
există pericolul ca cercetările să nu aibă rezultate concludente. 
Astronauti în timpuri străvechi? Un lucru inacceptabil pentru un 


savant teoretician. Locul celui care formuleaza o astfel de 
întrebare este la psihiatrie. 

Însă întrebările rămân si au, slavă Cerului, însușirea de a ne 
sâcâi atâta vreme cu prezenţa lor, până când le găsim 
răspunsuri. lar astfel de întrebări sâcâitoare există cu duiumul. 
Ce s-ar putea spune, de pildă, despre un calendar străvechi, 
care indică echinoctiile, anotimpurile astronomice, poziţia Lunii, 
ba chiar și mișcarea acesteia în raport cu rotația Pământului? 

Nu e o întrebare plăsmuită de imaginaţie! Pentru că un astfel 
de calendar există cu adevărat. A fost găsit în nămolul uscat de 
la Tiahuanaco. E o descoperire care ne pune pe gânduri. Nu 
poate fi combătută și ne dovedește - poate oare mintea noastră 
să accepte astfel de dovezi? — că fiinţele care au creat, realizat 
și folosit calendarul au avut o civilizaţie superioară nouă. 

În orașul Tiahuanaco misterele abundă. Orașul se află la o 
altitudine de 4000 m, undeva la capătul lumii. Cine s-ar fi 
așteptat să găsească tocmai într-un astfel de loc o civilizaţie 
străveche și avansată? Venind dinspre Cuzco (Peru), se ajunge 
la siturile arheologice după o călătorie de o zi cu trenul și 
vaporul. Platoul lasă impresia unui peisaj de pe o altă planetă. 
Pentru cei care nu sunt din partea locului, orice muncă fizică 
este un chin, căci presiunea atmosferică este de două ori mai 
mică decât la nivelul mării, procentul de oxigen din aer este 
scăzut. Cu toate acestea, pe acest platou s-a aflat cândva un 
oraș de proporții gigantice. 

Mărturii credibile despre Tiahuanaco nu s-au păstrat. Poate ar 
trebui să ne pară bine că, astfel, nu vom găsi soluţii sprijinindu- 
ne în cârjele unor cunoștințe teoretice, tradiţionale. Ruinele, a 
căror vechime inimaginabilă nu a fost încă apreciată, sunt 
învăluite în negurile trecutului, necunoscutului și misterului. 

Deasupra blocurilor de gresie cu o greutate de 100 de tone 
sunt așezate cuburi de câte 60 de tone. Blocuri paralelipipedice 
cu suprafeţe netede, brăzdate de caneluri exacte, se înșiră unul 
lângă altul, legate cu scoabe de cupru - o ciudätenie 
nemaiîntâlnită în Antichitate. Toate lucrările în piatră sunt 
executate cu o precizie extraordinară. Blocuri grele de 10 tone 
sunt străbătute de canale cu o lungime de 2,5 metri, al căror 
scop este încă neelucidat. Dalele de piatră monolite, lungi de 5 
m și tocite, sporesc misterul orașului Tiahuanaco. Aruncate de-a 
valma, ca niște jucării, se găsesc în pământ conducte de apă, 


confectionate din piatra, cu o lungime de 2 m, o latime si 
înălțime de 0,5 m. Parcă ar fi consecinţa unui dezastru de 
proportii inimaginabile. Precizia cu care au fost realizate este 
uimitoare. 

Oare stramosii nostri din Tiahuanaco n-au avut nimic mai bun 
de facut decat sa ciopleasca ani de zile, fara unelte adecvate, 
conducte de apa al caror finisaj face ca prefabricatele noastre 
moderne, din beton, sa para opera unui diletant? 

Intr-una din curtile astäzi restaurate se gäseste o adeväratä 
colectie de capete cioplite din piatra. La o privire mai atenta, 
pare reuniunea celor mai diferite rase. Fete cu buze subtiri sau 
groase, cu nasuri lungi sau coroiate, cu urechi delicate sau 
grosolane, cu träsäturi fine sau aspre. Unele dintre ele poartä 
coifuri stranii. Doresc, oare, toate aceste fapturi sträine si bizare 


să ne transmită un mesaj pe care noi - împiedicaţi de 
încăpățânare și idei preconcepute - nu putem ori nu vrem să-l 
înțelegem? 


Una dintre marile minuni arheologice ale Americii de Sud este 
Poarta Soarelui din Tiahuanaco. Cioplită dintr-un singur bloc, ea 
are dimensiuni uriașe: 3 metri înălțime, 4 metri lăţime și o 
greutate estimată la peste 10 tone. Un zeu zburător este 
încadrat de patruzeci și opt de figuri pătrate, aranjate pe trei 
rânduri. 

Ce ne spune legenda despre misteriosul oraș Tiahuanaco? 

Ne povestește despre o navă spaţială din aur, venită de pe 
alte stele, care a adus pe Pământ o femeie cu numele de 
Oriana. Misiunea ei era de a deveni Mama Pământului. Oriana 
avea la mâini doar câte patru degete, unite prin membrane. 
Străbuna Oriana a născut pe Pământ șaptezeci de copii, după 
care s-a întors la stele. 

lar în Tiahuanaco se întâlnesc, într-adevăr, desene rupestre și 
petroglife ale unor fiinţe cu patru degete. Vechimea lor este 
necunoscută. Niciun om din nicio perioadă cunoscută noua nu a 
văzut vreodată orașul Tiahuanaco altfel decât în ruine. 

Ce taină ascunde acest oraș? Ce mesaj din alte lumi își 
așteaptă dezlegarea pe platourile boliviene? Nu avem o 
explicaţie plauzibilă nici pentru originea, nici pentru sfârșitul 
acestei civilizaţii. Ceea ce nu-i împiedică, desigur, pe unii 
arheologi să afirme, cu îndrăzneală și siguranţă de sine, că 
ruinele au o vechime de 3000 de ani. Datarea aceasta se 


bazeaza pe niste figurine neinsemnate de lut, care nu sunt 
neaparat din aceeasi perioada in care s-au ridicat constructiile 
monolite. Îţi simplifici însă munca daca lipesti laolaltă niște 
cioburi vechi, cauti vreo cultura apropiata, lipesti o eticheta pe 
obiectul restaurat si - gata! — totul se potriveste iarasi de 
minune tn nemaipomenitul si consacratul sistem de gandire. 
Metoda aceasta este, bineinteles, mult mai simpla decat sa 
tndraznesti sa iti imaginezi ca au existat tehnici avansate, ba 
poate chiar astronauti, in timpuri stravechi. 

Sa nu uitam de Sacsayhuaman! Nu vorbim aici despre 
senzationalele fortificatii incase, aflate la cativa metri deasupra 
orasului Cuzco din zilele noastre, nici despre blocurile monolitice 
cu o greutate de peste 100 de tone, nici despre zidurile in 
terase, cu o lungime de peste 500 m si o înălțime de 18 m, în 
fata carora se fotografiaza astazi turistii. Vorbim despre 
necunoscuta asezare Sacsayhuaman, aflata la mai putin de un 
kilometru de celebra cetate incasa. 

Nu avem suficienta fantezie pentru a ne putea imagina 
mijloacele tehnice cu care strămoșii nostri au scos dintr-o 
carieră de piatră un monolit de peste 100 de tone, pentru a-l 
transporta și prelucra apoi într-un loc îndepărtat. Fantezia 
noastră, pusă la încercare de cele mai recente realizări ale 
tehnicii, va suferi un șoc definitiv în faţa unui bloc apreciat la 
20.000 de tone. Intorcändu-te de la fortificațiile din 
Sacsayhuaman, găsești după câteva sute de metri, într-un 
crater pe un versant, acest monstru: un bloc de piatră de 
mărimea unei clădiri cu patru etaje. A fost prelucrat cu cea mai 
mare acuratețe și pricepere, are trepte și rampe și este decorat 
cu spirale și orificii. Cine poate contrazice afirmaţia că 
prelucrarea acestui monolit nemaivăzut nu a însemnat pură 
distracţie pentru incași, ci trebuie să fi avut un scop precis, 
astăzi încă neelucidat? Pentru ca misterul să ne dea și mai 
multe bătăi de cap, să mai adăugăm că blocul acesta uriaș este 
așezat cu capul în jos. Treptele coboară, așadar, răsturnate; 
orificiile arată în toate direcţiile, parcă ar fi fost provocate de 
grenade; niște adâncituri ciudate, asemănătoare unor fotolii, 
atârnă suspendate în aer. Cine își poate închipui că blocul 
acesta a fost scos, transportat și prelucrat de mâini umane, cu 
forţa umană? Ce forţă l-a răsturnat? 

Ce forţe titanice au lucrat aici? 


Si în ce scop? 

Dacă mergi 300 de metri mai departe, uimit încă de acest 
monstru din piatră, dai peste niște roci vitrificate, cum nu se pot 
forma decât în urma topirii la temperaturi extrem de ridicate. 
Călătorului mirat i se explică lapidar că piatra a fost șlefuită de 
masa în curs de topire a unui ghețar. O explicaţie absurdă! Un 
ghețar s-ar fi scurs, ca orice masă curgătoare, într-o singură 
direcţie. O particularitate general valabilă a materiei, indiferent 
când s-au produs aceste vitrificări. E greu de imaginat că 
ghețarul s-ar fi scurs pe o suprafaţă de cca. 15.000 de metri 
pătraţi în șase direcţii diferite! 

Sacsayhuamân si Tiahuanaco ascund o sumedenie de 
enigme, pentru care se oferă explicaţii superficiale, nicidecum 
convingătoare. Nisip vitrificat se întâlnește, de asemenea, în 
deșertul Gobi și în apropierea unor vechi situri arheologice din 
Irak. Ştie cineva de ce se aseamănă cu nisipurile vitrificate 
apărute în deșertul Nevada, ca urmare a exploziilor nucleare 
experimentale realizate acolo? 

Se întreprind eforturi pentru a rezolva în mod plauzibil 
străvechile enigme? La Tiahuanaco se văd movile artificiale, 
acoperite de vegetaţie, cu „acoperișuri” netede de 4000 de 
metri pătraţi. Dedesubt se ascund probabil clădiri. Până în 
prezent, lanţul acesta de movile nu a fost străbătut de niciun 
sant, nicio lopată nu a încercat să dezgroape aceste mistere. 
Banii sunt, desigur, numărați. Călătorul vede, însă, nu de puţine 
ori, soldaţi și ofiţeri care nu prea știu, după toate aparențele, cu 
ce să-și ocupe timpul. Ar fi chiar atât de absurd ca o companie 
militară să efectueze săpături sub îndrumarea unor specialiști? 

Bani se găsesc pentru tot felul de alte lucruri. Cercetarea 
pentru viitor este o necesitate arzătoare. Câtă vreme trecutul 
nostru rămâne neelucidat, nu vom putea stăpâni nici viitorul. Nu 
ne-ar putea ajuta oare trecutul să redescoperim soluţii tehnice 
care au existat deja în timpuri străvechi, pe care să nu fie 
nevoie să le reinventăm pornind de la zero? 

Dacă dorinţa puternică de a ne descoperi trecutul nu este 
suficientă pentru a impulsiona o activitate intensă de cercetare 
cu mijloace moderne, să recurgem măcar la creion și hârtie! 
Până acum, niciun om de știință nu a fost însărcinat să 
întreprindă, cu cele mai moderne instrumente de lucru, 
cercetări privitoare la radioactivitatea din Tiahuanaco și 


Sacsayhuaman, din desertul Gobi si din legendarele Sodoma si 
Gomora. Inscriptii cuneiforme si tablite din Ur, cele mai vechi 
scrieri ale omenirii, povestesc toate, fara exceptie, despre ,,zeii” 
care străbăteau cerul în ambarcatii, despre „zeii” care au venit 
de pe alte stele, care posedau niște arme teribile și s-au întors 
în cele din urmă la stele. De ce nu pornim în căutarea lor, a 
acestor „zei” străvechi?  Radiotelescoapele noastre trimit 
semnale în spaţiul cosmic și încearcă să capteze semnale de la 
alte ființe inteligente din spaţiu. Dar de ce nu căutăm urmele 
acestor ființe necunoscute întâi, sau în același timp, mult mai 
aproape de noi, și anume pe Pământ? Doar nu bâjbâim în beznă 
totală - urmele există. 

Sumerienii au început cu cca. 2300 de ani înaintea erei 
noastre să consemneze trecutul glorios al poporului lor. Nici 
astăzi nu știm încă de unde au venit. Știm însă că sumerienii au 
adus o civilizaţie superioară, avansată, pe care au impus-o 
popoarelor semite, care erau încă parţial barbare. Mai știm și că 
își căutau zeii întotdeauna pe culmi de deal și - dacă nu aveau 
dealuri în preajma așezărilor lor - inältau la câmpie „dealuri” 
artificiale. Stiinta lor astronomică era incredibil de avansată. 

Observatoarele lor făceau calcule ale revoluției Lunii care nu 
diferă decât cu 0,4 secunde faţă de calculele din ziua de azi. În 
afara fabuloasei Epopei a lui Ghilgameș, despre care vom vorbi 
mai târziu, sumerienii ne-au mai lăsat o altă mică moștenire cu 
adevărat senzationala. Pe dealul de la Kuiungik (pe locul în care 
se înălța cândva Ninive) s-a găsit un calcul al cărui rezultat este 
195.955.200.000.000 în valorile noastre. Un număr format din 
cincisprezece cifre! Strămoșii des citați și amănunţit studiati ai 
culturii occidentale, bătrânii și istetii greci, nu au reușit să 
ajungă în calculele lor mai departe de 10.000 - și asta în 
perioada lor de glorie. Tot ce depășea acest număr era numit, 
simplu, „infinit”. 

Vechile inscripții cuneiforme atribuie sumerienilor o 
longevitate de-a dreptul fantastică. Astfel, primii zece regi ai 
Sumerului au domnit în total vreme de 456.000 de ani, iar cei 
douăzeci și trei de regi, care s-au văzut nevoiţi să refacă regatul 
după potop, au avut o perioadă totală de domnie de 24.510 ani, 
3 luni si 3% zile. 

Sunt niște perioade de timp care depășesc puterea noastră de 
înțelegere, deși s-a păstrat o lungă listă a numelor tuturor 


regilor, imortalizati pe caramizi si monede. 

Ce ar fi daca am indrazni si tn acest caz sa ne descotorosim 
de ochelarii nostri de cal si sa privim trecutul cu alti ochi? 

Sa presupunem ca regiunea Sumerului a fost vizitata cu mii 
de ani în urmă de astronauți veniţi de pe alti aștri. Să admitem 
pentru o clipă că ei au pus bazele civilizaţiei și culturii 
sumeriene, pentru a se întoarce apoi, după ajutorul acordat, pe 
planetele lor. Să presupunem că, împinși de curiozitate, au 
revenit la fiecare sută de ani tereștri pe Pământ, la locul muncii 
lor de pionierat, pentru a verifica dacă si cum a încolţit sămânţa 
aruncată. Ţinând seama de expectanta de viata din zilele 
noastre, astronauții ar fi putut trai fără probleme 500 de ani 
tereștri. Cum așa? Teoria relativității demonstrează ca 
astronauții ar fi înaintat în vârstă, în timpul călătoriei dus-întors 
într-o astronavă care se deplasează cu viteze apropiate de cea a 
luminii, doar cu 40 de ani! Sumerienii mai putin dezvoltați ar fi 
construit vreme de secole turnuri, piramide și case înzestrate cu 
tot confortul, ar fi adus „zeilor” ofrande și le-ar fi așteptat 
întoarcerea. După o sută de ani, aceștia ar fi revenit într-adevăr. 
„Apoi a fost potopul, iar după potop regii pogorâră din nou din 
cer...”, relatează o inscripţie cuneiformă sumeriană. 

Cum își imaginau și reprezentau sumerienii „zeii”? Mitologia 
sumeriană și niște tăblițe și reprezentări provenind din Akkad ne 
oferă informaţii în acest sens. Astfel, „zeii” sumerieni nu aveau 
înfățișare umană, iar fiecărui simbol al unui zeu îi corespundea o 
stea. Tablitele reprezentative de la Akkad înfățișează stele, asa 
cum le-am desena și noi, astăzi. Ciudat este însă că în jurul 
acestor stele se rotesc planete de dimensiuni diferite. De unde 
știau sumerienii, daca nu aveau mijloacele de astăzi ale 
studiului astronomic, că în jurul unei stele fixe orbitează 
planete? Există schiţe care înfățișează persoane purtând stele 
pe cap, altele zboară așezate pe niște sfere înaripate. Una dintre 
reprezentări evocă modelul atomic: un cerc de sfere înșirate una 
lângă alta, care emit alternativ raze. Niciun abis nu este la fel de 
înfricoșător, niciun cer nu e la fel de uimitor precum moștenirea 
sumeriană, care abundă în întrebări și enigme tulburătoare, 
dacă o privești dintr-o perspectivă „cosmică”. 

lată doar câteva ciudatenii din același spaţiu geografic: 

La Ghioi Tepe, desene care înfățișează spirale - o raritate 
acum 6000 de ani! 


La Gar Kobeh, vestigiile unei cariere de cremene a cărei 
vechime se estimează la 40.000 de ani. 

La Baradostian, vestigii asemănătoare estimate la o vechime 
de 30.000 de ani. 

La Tepe Asiab, figurine, morminte și unelte din piatră vechi de 
13.000 de ani. 

In același loc, excremente pietrificate care par să nu fie de 
origine umană. 

La Karim Shahir, unelte dintre care unele serveau la tăierea 
pietrei. 

La Barda Balka, topoare și unelte din cremene. 

In peștera de la Shandiar, scheletele unor bărbaţi și al unui 
copil. După metoda C-14, sunt estimate la o vechime de cca. 
45.000 de ani. 

Lista poate fi completată și continuată, iar fiecare descoperire 
ar întări constatarea că în spaţiul geografic al Sumerului au trăit 
acum vreo 40.000 de ani un amestec de populaţii primitive. 
Brusc, din motive încă necunoscute, au apărut sumerienii cu 
astronomia, tehnica și cultura lor. 

Deocamdată, nu putem face decât speculaţii cu privire la 
vizita unor fiinţe extraterestre pe Pământ, în vremuri de demult. 
Este posibil să fi apărut niște „zei”, care să-i fi adunat în jurul lor 
pe oamenii primitivi din regiunea Sumerului și să le fi încredinţat 
o parte din cunoștințele lor. Figurinele si statuetele care ne 
privesc astăzi din spatele vitrinelor de muzeu vădesc un 
amestec de rase: ochi bulbucati, frunti bombate, buze subțiri si, 
de obicei, nasuri lungi și drepte. O imagine care nu prea 
cadrează cu sistemul schematic de reprezentare a oamenilor 
primitivi. 

Vizitatori extratereștri în timpuri străvechi? 

In Liban s-au găsit bucăţi de rocă sticloasă, așa-numitele 
tectite, în care americanul dr. Stair a descoperit izotopi 
radioactivi de aluminiu. 

În Irak si Egipt s-au găsit lentile de cristal șlefuit, care nu pot fi 
fabricate astăzi decât folosind oxid de cesiu, un oxid care se 
obţine printr-un procedeu electrochimic. 

La Heluan există o bucată de pânză atât de fină și delicată, 
care nu poate fi astăzi tesuta decât într-o fabrică specială, în 
condiţii tehnice deosebit de avansate. 

In muzeul din Bagdad se află baterii electrice uscate, care 


functioneaza dupa principiul galvanic. 

In acelasi muzeu, pot fi admirate elemente electrice cu 
electrozi de cupru si un electrolit necunoscut. 

Sectia de egiptologie a Universitatii din Londra se afla in 
posesia unui os stravechi, care a fost amputat la zece centimetri 
deasupra încheieturii mâinii drepte printr-o sectionare netedă și 
dreaptă, realizată după toate regulile științei de astăzi. 

In regiunea muntoasă Kohistan din Asia de Sud-Vest există un 
desen rupestru care redă poziţiile exacte ale stelelor de acum 
10.000 de ani. Venus și Terra sunt unite printr-o linie. 

Pe podișul peruvian s-au găsit podoabe din platină. 

Intr-un mormânt din Chou-Chou (China) au fost descoperite 
bucăţi de aluminiu dintr-un brâu. 

La Delhi există un stâlp străvechi, din fier, care nu conţine nici 
fosfor, nici sulf, și a rezistat ca atare intemperiilor. 

Acest mozaic de „imposibilitäti” ar trebui să ne stârnească 
curiozitatea și să ne tulbure. Prin ce mijloace, în virtutea cărei 
intuitii au ajuns niște ființe primitive, care trăiau în peșteri, să 
deseneze corpurile cerești în poziţiile lor exacte? Din ce atelier 
de înaltă precizie provin lentilele de cristal șlefuit? Cum a putut 
fi topită și modelată platina, acest metal preţios al cărui punct 
de topire este de 1800* C? Si cum s-a obținut aluminiul, un 
metal care se extrage printr-un procedeu foarte complicat din 
bauxită? 

Sunt niște întrebări cu adevărat tulburătoare, ceea ce nu 
înseamnă că nu trebuie să ni le punem deloc. Deoarece nu 
suntem dispuși să presupunem sau să admitem că înaintea 
civilizaţiei noastre a existat o alta, superioară nouă, că înaintea 
tehnicii noastre a existat o alta, de aceeași perfecţiune, nu ne 
rămâne decât ipoteza unor vizitatori din spaţiul cosmic! Câtă 
vreme arheologia va fi practicată ca și până acum, nu vom avea 
șansa de a afla dacă trecutul nostru îndepărtat a fost într- 
adevăr atât de întunecat pe cât ni-l imaginăm noi, ori dacă n-a 
fost poate cu mult mai senin... 

A sosit momentul să proclamăm un an al arheologiei utopice! 
Un an în care arheologii, fizicienii, chimistii, geologii, 
metalurgiștii și toți specialiștii din ramurile corespondente ale 
acestor științe să caute răspunsul unei singure întrebări: 
Strămoșii noștri au fost vizitaţi de către extratereștri? 

Un metalurgist ar putea, de pildă, să-i explice unui arheolog în 


putine cuvinte cat de complicata este extragerea aluminiului. N- 
ar putea oare un fizician să recunoască într-un desen rupestru o 
formulă? Un chimist ar putea confirma, cu ajutorul aparatelor 
moderne de care dispune, că obeliscurile au fost desprinse din 
cariere cu ajutorul unor pene din lemn ude sau al unor 
substanțe acide necunoscute.  Geologul ne datorează 
răspunsurile la o serie de întrebări referitoare la diversele 
sedimente din era glaciară. Printre specialiștii arheologiei 
utopice trebuie, bineînţeles, să se numere și o echipă de 
scafandri, care să caute în Marea Moartă urmele de 
radioactivitate ale unei eventuale explozii nucleare produse 
deasupra orașelor Sodoma și Gomora. 

De ce sunt secrete cele mai vechi biblioteci ale lumii? De ce 
ne este teamă? Ca nu cumva să iasă la iveală adevărul tăinuit 
atâtea mii de ani? 

Cercetarea și progresul nu pot fi oprite. Vreme de 4000 de 
ani, egiptenii și-au considerat „zeii” niște ființe reale. În Evul 
Mediu, pentru a ne proteja imaginea despre lume, mai ardeam 
încă „vrăjitoare” pe rug. Credinţa grecilor din Antichitate că pot 
ghici viitorul în măruntaiele unei gâște este astăzi la fel de 
depășită precum convingerea că naționalismul ar mai avea vreo 
importanţă. 

O mie și una de erori ale trecutului trebuie îndreptate. 
Siguranţa de sine pe care o afișează oamenii este o formă 
primitivă de încăpățânare. În minţile lor stăruie încă ideea 
greșită că un om „serios” nu are voie - sau nu poate - să se 
ocupe de un lucru anume decât după ce acesta a fost dovedit. 
Când, de fapt, situaţia noastră astăzi e mult mai simplă și 
ușoară. Mai demult, cel care dădea glas unei idei noi, originale, 
se putea aștepta la dispreţ și persecuție din partea Bisericii și a 
colegilor de breaslă. Astăzi, am putea crede că e mai simplu. Nu 
mai există bule de excomunicare, nu se mai aprind ruguri. Însă 
metodele vremurile noastre sunt, ce-i drept, mai puţin 
spectaculoase, dar la fel de opuse progresului. Totul se 
desfășoară cu mai puţină vâlvă și mai multă eleganţă. Cu 
ajutorul unor killer phrases (expresii ucigătoare), cum spun 
americanii, se înăbușă și paralizează ipoteze și idei insuportabil 
de cutezătoare. Există numeroase variante: 

Contrazice teoriile în vigoare! (Argument valabil întotdeauna!) 

E prea puţin clasic! (Impresionează negreșit!) 


E prea radical! (Un efect de intimidare fara egal!) 

Universitățile nu vor accepta așa ceva! (Convingator!) 

Au mai incercat si altii! (Neindoielnic! Dar cu ce rezultate?) 

Nu vedem niciun sens! (Tocmai de aceea!) 

Religia interzice! (Ce sa mai spui?!) 

Încă nu a fost dovedit! (Quod erat demonstrandum!) 

„Orice om de bun-simt trebuie sa priceapa”, exclama indignat 
cu cinci sute de ani In urma un savant in sala de judecata, ,,ca 
Pamantul nu poate fi rotund, pentru ca altfel oamenii de pe 
partea de jos ar cädea In gol!” 

„În Biblie nu scrie nicăieri”, a spus un altul, „că Pământul se 
rotește în jurul Soarelui. Prin urmare, orice afirmaţie de felul 
acesteia este opera diavolului!” _ 

Se pare că ideile noi s-au lovit întotdeauna de obtuzitate. In 
pragul secolului XXI, o minte scrutătoare ar trebui să fie însă 
pregătită să accepte realităţi fantastice. Să fie dornică de a 
revizui legi și cunoștințe tabuizate vreme de secole, puse însă 
sub semnul întrebării de noile cunoștințe dobândite. Dacă o 
pleiadă de laureați ai Premiului Nobel încearcă să stăvilească 
noi curente de idei, trebuie să cucerim în numele adevărului, 
sub semnul realităţii, o nouă lume, împotriva tuturor acelora 
care nu se lasă convinși că nu au dreptate. Cine aducea vorba 
cu douăzeci de ani în urmă, în cercuri științifice, de sateliți, 
comitea un fel de act de sinucidere academică. Astăzi se rotesc 
în jurul Soarelui corpuri cerești artificiale, respectiv sateliți, care 
au fotografiat planeta Marte, au coborât lin pe Lună și pe Venus, 
pentru a transmite către Pământ imagini excelente ale acestor 
peisaje necunoscute. În primăvara anului 1965, primele 
fotografii ale planetei Marte au fost transmise către Pământ cu o 
putere de 0,00000000000000001 wati, adică inimaginabil de 
mică. 

Dar NIMIC nu mai este astăzi inimaginabil. Cuvântul 
„imposibil” ar trebui să fie scos din vocabularul cercetătorului 
modern. Cine nu ţine astăzi pasul cu realitatea va fi mâine 
zdrobit de ea. 

Sa rămânem, așadar, credincioși ipotezei noastre, potrivit 
căreia Pământul a fost vizitat cu mii de ani în urmă de către 
astronauți de pe alte planete. Stim că strămoșii noștri naivi și 
primitivi au privit cu nedumerire tehnica superioară a 
astronautilor. l-au venerat ca pe niște „zei” de pe alte stele, iar 


astronautilor nu le-a ramas altceva de facut decat sa accepte sa 
fie venerati - de altfel, si astronautii nostri ar trebui sa se 
pregateasca sufleteste sa fie intampinati la fel pe planete 
straine. 

In unele regiuni ale Pämäntului mai träiesc si astäzi oameni 
primitivi, pentru care o mitralierä este o arma a diavolului. Un 
avion cu reactie nu e oare pentru ei un vehicul al ingerilor? Nu 
aud ei dintr-un aparat radio glasul unui zeu? Si aceste ultime 
populaţii primitive transmit cu naivitate si inocenta din 
generatie in generatie, in legendele lor, impresiile pe care le fac 
asupra lor niste realizari tehnice care, pentru noi, nu mai au 
deja nimic neobisnuit. Inca mai scrijelesc, in pereti de stanca si 
pestera, imaginile zeilor si ale minunatelor lor ambarcatii 
ceresti. Acesti oameni primitivi au pastrat, de fapt, ceea ce 
căutăm noi astăzi. 

Desenele rupestre din Kohistan, Franța, America de Nord si 
Rhodesia de Sud, Sahara, Peru și Chile confirmă ipoteza noastră. 
Henri Lhote, un cercetător francez, a descoperit la Tassili 
(Sahara) câteva sute (!) de pereţi acoperiţi cu mii de 
reprezentări umane și de animale. Printre acestea sunt ființe 
îmbrăcate în fuste scurte, elegante, care poartă, fixate de niște 
bete, cutii pătrate a căror natura a rămas neelucidată. Alături de 
reprezentările de animale, ne uimesc ființe îmbrăcate într-un fel 
de costum de scafandru. „Marele zeu martian” - astfel a numit 
Lhote uriașul desen - a avut iniţial o înălțime de șase metri; 
„salbaticul” care ni l-a lăsat moștenire nu se poate însă să fi fost 
atât de primitiv pe cât ne dorim noi, pentru ca totul să se 
potrivească frumușel în sistemul nostru de gândire consacrat. 
Căci „sălbaticul” a avut nevoie de o schelă pentru a realiza un 
desen în perspectivă - având în vedere că în aceste peșteri nu 
s-au produs deplasări de nivel în ultimele milenii. Fără să ne 
fortam imaginaţia, nouă ni se pare că „Marele zeu martian” este 
reprezentat într-un costum de astronaut sau scafandru. Pe 
umerii lui puternici se sprijină o cască legată de trup printr-un 
fel de articulaţie. În locul gurii și nasului sunt desenate niște 
orificii. Dacă reprezentarea aceasta ar fi unică, am putea crede 
că se datorează întâmplării sau fanteziei „artistului” primitiv. 
Insă în Tassili se găsesc mai multe astfel de figuri solide, 
echipate în același fel. Și în SUA (regiunea Tulare, California) au 
fost găsite desene rupestre foarte asemănătoare. 


Suntem dispusi sa admitem cu generozitate ca oamenii 
primitivi erau neindemänatici si au realizat aceste portrete într-o 
manieră destul de nereușită. Cum se face însă că aceiași 
locuitori primitivi ai peșterilor au reprodus exact vite și oameni 
normali? Din acest motiv ni se pare mai verosimil ca „artiștii” 
aceștia să fi fost perfect capabili să deseneze ceea ce vedeau. 
Într-un desen rupestru din Inyo County (California) poate fi 
recunoscuta - fara a face dovada unei fantezii extravagante - 
într-o figura geometrică o riglă de calcul în rama dublă. 
Arheologii susțin ca este vorba despre imagini ale unor zeități... 

Pe un vas de ceramică găsit în lran (Siyalk) apare în toată 
splendoarea sa un animal de rasă necunoscută, cu coarne 
uriașe și drepte ca niște lumânări. Nimic ciudat! Insă amândouă 
coarnele au de ambele parti câte cinci spirale. Dacă ne 
închipuim două bare prevăzute cu izolatori din porțelan, 
obţinem o imagine asemănătoare. Ce ne spun arheologii? 
Foarte simplu: este vorba despre simbolul unei zeități. Zeii sunt 
la îndemână, multe lucruri - în primul rând misterele 
neelucidate - se explică prin caracterul lor transcendental, de 
neimaginat. În absenţa dovezilor, se trăiește comod. Orice 
figurină găsită, orice obiect reconstituit, orice făptură 
reasamblată din cioburi - toate se atribuie cât ai clipi din ochi 
unei vechi religii. Dacă un astfel de obiect nu se potrivește însă 
cu niciun chip unei religii existente, se scoate rapid la iveală - ca 
un iepure din jobenul unui scamator - un cult străvechi, straniu 
și necunoscut până acum. Armonia e restabilită! 

Dar dacă frescele din Tassili, ori din SUA, ori din Franţa redau 
într-adevăr ceea ce au văzut artiștii primitivi? Ce să mai spunem 
dacă spiralele de pe cele două bare sunt într-adevăr antene, așa 
cum le-a văzut omul primitiv la „zeii” necunoscuţi? Nu poate să 
existe ce nu are voie să existe? „Sălbaticul” care este în stare să 
realizeze picturi murale nu poate fi chiar atât de sălbatic. 
Portretul „Doamnei albe” din Brandberg (Africa de Sud) ar putea 
fi o operă de artă a secolului XX: pulover cu mâneci scurte, 
pantaloni stramti, mănuși, genunchiere și pantofi ușori. Doamna 
nu este singură; în spatele ei stă un om înalt și slab care ţine în 
mână o bară cu ţepi și poartă pe cap o cască complicată cu un 
fel de vizieră. Poţi să juri că e un exemplu de pictură modernă! 
Atât doar că e vorba despre o pictură rupestră. 

Toţi zeii desenati în peșteri din Suedia și Norvegia au, fără 


exceptie, trasaturi faciale greu de definit. Arheologii ne spun ca 
sunt capete de animale. Ce absurditate, sa venerezi un „zeu” pe 
care îl ucizi și devorezi. Deseori se întâlnesc nave inaripate si, 
foarte des, antene. 

La Val Camonica (Brescia, Italia) se găsesc făpturi în costume 
greoaie, care poartă și ele - în mod supărător - coarne pe cap. 
Doar n-o să mergem atât de departe încât să susţinem că 
locuitorii peșterilor din Italia călătoreau des in America de Nord, 
Suedia, Sahara și Spania (Ciudad Real), pentru a face schimb de 
experienţă în domeniul artistic cu colegii lor. Rămâne prin 
urmare stânjenitoarea întrebare: de ce au reprodus oamenii 
primitivi, independent unul de altul, făpturi în costume greoaie 
cu antene pe cap? 

Nu am acorda nicio importanţă acestor enigme, dacă ar 
exista doar într-un singur loc pe Pământ. Dar se întâlnesc 
aproape pretutindeni. 

Dacă începem să privim trecutul din punctul nostru de vedere 
și să-l întregim cu ajutorul imaginaţiei epocii noastre 
tehnicizate, vălurile care au acoperit până acum întunericul 
încep să se ridice. Studiul cărţilor sacre și străvechi ne va ajuta 
să transformăm ipoteza noastră într-o realitate atât de 
plauzibilă, încât cercetătorii trecutului nu vor mai putea să se 
eschiveze de la noile întrebări revoluţionare. 


Capitolul IV 
Biblia are cu siguranţă dreptate. Dumnezeu ţinea cont de 
timp? Chivotul legii al lui Moise era străbătut de curent electric. 
Vehicule-amfibii ale „zeilor” în deșert. Potopul fusese planificat. 
De ce cereau „zeii” anumite metale? 


Biblia este plină de enigme și contradicții. 

Facerea începe cu crearea Pământului, care este relatată 
exact din punct de vedere geologic. De unde știa însă cronicarul 
că mineralele au precedat plantelor, iar plantele, animalelor? 

„Să facem omul după chipul Nostru, după asemănarea 
Noastră...” scrie în Prima carte a lui Moise. 

De ce vorbește Dumnezeu la plural? De ce spune „Nostru” și 
„Noastră”, și nu „Meu” și „Mea”? Ai zice că Dumnezeu cel unic 
ar trebui să vorbească oamenilor la singular, nu la plural. 

„lar după ce au început a se inmulti oamenii pe pământ și li s- 


au născut fiice, fiii lui Dumnezeu, văzând că fiicele oamenilor 
sunt frumoase, și-au ales dintre ele soţii, care pe cine a voit.” 
(Facerea 6:1-2) 

Cine poate răspunde la întrebarea cine sunt acei fii ai lui 
Dumnezeu, care și-au ales soţii dintre pământene? Doar vechiul 
Israel avea un Dumnezeu unic și intangibil. De unde vin acești 
„fii ai lui Dumnezeu”? 

„În vremea aceea s-au ivit pe pământ uriași, mai cu seamă de 
când fiii lui Dumnezeu începuseră a intra la fiicele oamenilor și 
acestea începuseră a le naște fii: aceștia sunt vestitii viteji din 
vechime.” (Facerea 6:4) 

lată-i din nou pe fiii lui Dumnezeu, care se amestecă cu 
oamenii. Aici se vorbește pentru prima oară și de uriași! 
„Uriașii” apar mereu și pretutindeni: în mitologia de la Răsărit și 
de la Apus, în legendele din Tiahuanaco și în epopeile 
eschimoșilor. „Uriașii” apar în aproape toate scrierile vechi. Prin 
urmare, trebuie să fi existat. Cine au fost acești „uriasi”? Să fi 
fost strămoșii noștri, care au înălțat construcții gigantice și au 
mutat de colo-colo, ca în joacă, monoliti? Ori niște astronauți de 
pe un alt astru, stăpâni pe o tehnică avansată? Un lucru este 
cert: Biblia vorbește despre niște „uriași” pe care îi numește „fiii 
lui Dumnezeu”, iar acești „fii ai lui Dumnezeu” s-au împerecheat 
cu fiicele oamenilor. 

In Facerea, capitolul 19, Moise ne oferă o relatare amănunţită 
și incitantă a catastrofei de la Sodoma și Gomora. Dacă privim 
descrierea biblică prin prisma cunoștințelor noastre de astăzi, 
obţinem o imagine care nu pare deloc străină de realitate. 

Doi îngeri au sosit, așadar, pe seară la Sodoma, tocmai când 
bătrânul Lot se afla la porţile cetăţii. Lot îi aștepta după toate 
aparențele pe acești „îngeri”, care s-au dovedit curând a fi niște 
bărbaţi, pe care Lot i-a recunoscut și i-a poftit ospitalier să 
înnopteze în casa sa. Desfranatii din Sodoma, relatează Biblia, 
au dorit atunci „să-i cunoască” pe acești străini. Cei doi bărbați 
au alungat însă printr-un singur gest pofta sexuală a băștinașilor 
cu moravuri dubioase și au rezolvat astfel problema 
scandalagiilor, orbindu-i. 

Biblia ne povestește (în Facerea 19:12-14) că „îngerii” i-au 
cerut lui Lot să părăsească degrabă și neapărat orașul împreună 
cu soţia, fiii și fiicele, ginerii și nurorile sale, căci, după cum l-au 
avertizat, orașul va fi curând distrus. Familia nu prea era 


înclinată să ia în serios acest îndemn ciudat, considerându-l o 
glumă proastă a bătrânului Lot. Să-l cităm pe Moise: 

„lar în revărsatul zorilor grăbeau îngerii pe Lot, zicând: 
«Scoala, ia-ti femeia si pe cele două fete ale tale, pe care le ai, 
si iesi, ca sa nu pieri si tu pentru nedreptatile cetatii!» Dar 
fiindcă el zăbovea, îngerii, din mila Domnului către el, l-au 
apucat de mână pe el și pe femeia lui și pe cele două fete ale lui 
și, scoțându-l afară, unul din Ei a zis: «Mäntuieste-ti sufletul tau! 
Să nu te uiţi înapoi, nici să te oprești în câmp, ci fugi în munte, 
ca să nu pieri cu ei! (...) Grăbește, dar și fugi acolo; că nu pot să 
fac nimic până nu vei ajunge tu acolo!»” (Facerea, 19:15-17, 22) 

Nu încape îndoială, conform relatării biblice, că cei doi străini 
- „îngerii” - aveau puteri necunoscute locuitorilor orașului. 
Îndemnul insistent și grabnic adresat familiei lui Lot dă, de 
asemenea, de gândit. Când Lot ezită, „îngerii” îl apucă de mână 
și îl scot afară din oraș. In situația aceea, contau probabil și 
câteva minute. Îi poruncesc lui Lot să fugă în munte și să nu se 
uite înapoi. Bătrânul Lot nu pare însă să fi avut un respect 
nemărginit faţă de „îngeri”, pentru că are tot felul de obiecţii: 
„Dar nu voi putea să fug până în munte, ca să nu mă ajungă 
primejdia și să nu mor.” (Facerea, 19:19) La scurt timp, „îngerii” 
îi mărturisesc că nu îl pot salva dacă nu le ascultă poruncile. 

Ce s-a întâmplat, de fapt, în Sodoma? Nu ne vine să credem 
că Dumnezeu cel atotputernic era nevoit să ţină cont de niște 
termene fixe de timp. De ce se gräbeau atunci ,,ingerii” Săi? Ori 
a fost distrugerea orașului planificată cu precizie de minute de 
către o putere străină? Începuse deja numărătoarea inversă si 
„îngerii” ştiau acest lucru? În acest caz, momentul distrugerii nu 
mai putea fi, desigur, amânat. Nu exista nicio altă modalitate 
mai simplă de a pune la adăpost familia lui Lot? De ce trebuia să 
fugă neapărat în munte? Si de ce nu aveau voie cu niciun chip 
să se uite înapoi? 

Într-o chestiune atât de serioasă nu se cade, poate, să 
formulăm astfel de întrebări. Dar de când au fost aruncate 
asupra Japoniei două bombe atomice, știm ce fel de distrugeri 
provoacă acestea, știm că fiinţele expuse în mod direct 
radiațiilor mor sau se îmbolnăvesc incurabil. Să presupunem că 
Sodoma și Gomora au fost distruse printr-o explozie nucleară 
după un plan dinainte stabilit, adică în mod intenţionat. Mergem 
și mai departe cu speculaţiile și spunem că „îngerii” doreau, 


poate, pur si simplu, sa distruga o cantitate periculoasa de 
material fisionabil. In orice caz, voiau sa nimiceasca un soi de 
oameni care le erau potrivnici. Momentul nimicirii era stabilit. 
Cine urma să scape - precum familia lui Lot - trebuia să se 
refugieze în munţi, la o distanţă de câţiva kilometri de centrul 
exploziei. Pereţii stâncilor absorb, desigur, radiaţiile puternice și 
primejdioase. Dar, după cum știm, soţia lui Lot s-a întors și a 
privit direct în globul de foc al exploziei nucleare. Atunci nu e de 
mirare că s-a prăbușit pe loc moartă. „Atunci Domnul a slobozit 
peste Sodoma și Gomora ploaie de pucioasă și foc din cer”. 
(Facerea, 19:24) 

Relatarea biblică a catastrofei se încheie astfel: 

„lar Avraam s-a sculat dis-de-dimineata și s-a dus la locul în 
care stătuse înaintea Domnului și, căutând spre Sodoma și 
Gomora și spre toate împrejurimile lor, a văzut ridicându-se de 
la pământ fumegare, ca fumul dintr-un cuptor.” (Facerea, 19:27- 
28) 

Putem fi la fel de credincioși precum înaintașii noștri, dar 
precis nu suntem la fel de creduli. Noi nu ne putem imagina nici 
în ruptul capului un Dumnezeu atotputernic, omniprezent și 
atotmilostiv, care nu are noţiunea timpului, dar, totodată, nu 
știe ce se va întâmpla. Dumnezeu a creat omul și a fost 
satisfăcut de opera Sa. Ulterior, pare sa-Si fi regretat fapta, 
pentru că același Creator a hotărât să îl distrugă pe om. Nouă, 
copiilor luminati ai prezentului, ne vine, de asemenea, greu să 
ne imaginăm un părinte atotmilostiv care are, printre numeroșii 
săi copii, pe unii preferaţi, ca de pildă familia lui Lot. In mai 
multe locuri din Vechiul Testament se relatează într-un mod 
foarte viu cum coboară din cer, cu mare hărmălaie și în nori de 
fum, Dumnezeu singur sau îngerii Săi. Profetul lezechiel ne oferă 
una dintre cele mai elocvente descrieri ale unui astfel de 
eveniment: 

„În anul al treizecilea, în ziua a cincea a lunii a patra, când mă 
aflam între robi, la râul Chebar, mi s-au deschis cerurile (...). Eu 
priveam și iată venea dinspre miazănoapte un vânt vijelios, un 
nor mare și un val de foc, care răspândea în toate părțile raze 
strălucitoare; iar în mijlocul focului strălucea ca un metal în 
văpaie. Si în mijloc am văzut ceva ca patru fiare, a căror 
înfățișare semăna cu chipul omenesc. Fiecare din ele avea patru 
fete și fiecare din ele avea patru aripi. Picioarele lor erau drepte, 


iar copitele picioarelor lor erau cum sunt copitele picioarelor de 
vitel si scänteiau ca arama strälucitoare.” (lezechiel, 1:1, 4-7) 

lezechiel numeste o data exacta a aterizarii acestui vehicul. 
Vede si descrie exact un vehicul venind dinspre nord, care 
strălucește și ridică în desert un nor uriaș de nisip. Sa ni-L 
imaginăm pe Dumnezeu cel atotputernic: Vine El oare dintr-o 
anumită direcţie? Nu Se poate afla El oriunde dorește, fără să 
producă atâta zarvă? 

Sa citim mai departe relatarea profetului lezechiel: 

„Când mă uitam eu la fiare, iată am văzut jos, lângă aceste 
fiare, o roată la fiecare din cele patru fete ale lor. Aceste roti, 
după înfățișarea lor, parcă erau de crisolit, iar după făptură 
toate aveau aceeași înfățișare. Si după alcătuirea, si dupa 
făptura lor ele parcă erau vârâte una în alta. Ele înaintau în 
toate cele patru parti, și în timpul mersului nu se întorceau. 
Obezile lor formau un cerc larg și de o înălțime înfricoșătoare și 
aceste obezi la toate patru erau pline de ochi de jur-împrejur. 
Când mergeau fiarele, mergeau și roţile de lângă ele, și cand se 
ridicau fiarele de la pământ, se ridicau și roţile.” (lezechiel, 1:15- 
19) 

Descrierea este uimitor de exactă. lezechiel spune că roțile 
erau vârâte una în alta. O iluzie optică! Ceea ce vede el, prin 
prisma cunoștințelor noastre de astăzi, este un tavalug cu 
spirale, cum folosesc astăzi americanii pe terenurile nisipoase 
sau mlăștinoase. lezechiel vede cum se ridică roţile de pe 
pământ odată cu aripile. Este o descriere corectă. Bineînţeles că 
roțile unui vehicul multifunctional, de pildă ale unui elicopter- 
amfibiu, nu rămân pe pământ atunci când vehiculul respectiv se 
ridică în aer. 

să citim mai departe: 

„Fiul omului, scoală în picioare, că am să-ţi vorbesc!” 
(lezechiel, 2:1) 

Cronicarul aude acest glas și își pleacă faţa la pământ de 
teamă și respect. Arătările necunoscute i se adresează lui 
lezechiel numindu-l „fiul omului” și vor să stea de vorbă cu el. 
să-l ascultăm mai departe: 

ns. Și am auzit la spatele meu un glas mare ca de tunet (...). 
Si am mai auzit zgomotul fiarelor care băteau din aripi și 
huruitul roţilor de lângă ele și bubuit puternic de tunet.” 
(lezechiel, 3:12, 13) 


lezechiel nu descrie doar cu exactitate vehiculul, ci vorbeste, 
de asemenea, despre zgomotul produs de nemaivazutul 
monstru când se ridică de la pământ. Vorbește despre bătaia 
aripilor și huruitul roţilor, despre bubuitul de tunet. Această 
descriere a unui martor ocular nu ne pune oare pe gânduri? 
„Zeii” i-au vorbit lui lezechiel și i-au cerut să facă ordine în ţară. 
L-au luat cu ei în vehiculul lor și i-au dovedit astfel că nu au 
părăsit încă tara. Evenimentul l-a impresionat profund pe profet, 
căci mai revine de câteva ori la descrierea înspăimântătorului 
vehicul. Încă de trei ori spune că roţile erau vârâte una în alta și 
că toate cele patru roti se puteau deplasa în toate direcţiile fără 
să se întoarcă. Ce l-a impresionat în mod deosebit este că 
întregul corp al vehiculului - spatele, braţele și aripile, ba chiar 
și roţile - avea ochi. „Zeii” îi dezvăluie cronicarului scopul și 
destinaţia călătoriei lor abia mai târziu, când îi spun că trăiește 
în mijlocul unui neam îndărătnic, care are ochi să vadă, dar nu 
vede, care are urechi să audă, dar nu aude. După ce i se explică 
în ce fel de anturaj trăiește, urmează - ca în toate descrierile 
acestor aterizări - poveţe și indicaţii pentru ordine și curăţenie, 
cu alte cuvinte, sfaturi practice pentru un nivel superior de 
civilizaţie. lezechiel și-a luat misiunea în serios și a transmis mai 
departe indicaţiile „zeilor”. 

larăși ne aflăm în faţa unor sumedenii de întrebări. 

Cine i-a vorbit lui lezechiel? Ce fel de fiinţe au fost acestea? 

Precis nu au fost „zei”, în accepţia clasică a cuvântului, 
deoarece zeii nu au nevoie de vehicule pentru a se deplasa 
dintr-un loc în altul. Metoda aceasta de deplasare ne pare 
incompatibilă cu imaginea unui Dumnezeu atotputernic. 

În Cartea Cärtilor mai este menţionată o invenţie de natură 
tehnică, despre care merită să vorbim, fără prejudecăţi, în acest 
context. 

În A doua carte a lui Moise (leșirea, 25), „Dumnezeu” îi dă 
indicaţii precise acestuia cum să construiască chivotul legii. li 
precizează la centimetru dimensiunile chivotului, îi explică unde 
și cum să prindă pârghiile și inelele și ce metale să folosească. 
Indicatiile trebuie neapărat urmate asa cum doreşte 
„Dumnezeu”, care îl avertizează pe Moise în mod repetat să nu 
facă nicio greșeală. „Vezi să faci acestea toate după modelul ce 
ti s-a arătat în munte.” (lesirea, 25:40) 

„Dumnezeu” îi mai spune lui Moise, de asemenea, că îi va 


vorbi personal, și anume prin capacul chivotului. Îl avertizează 
că nimeni nu are voie să se apropie de chivot și îi dă indicaţii 
precise cu privire la îmbrăcămintea si incaltamintea pe care 
trebuie să le poarte cei care îl transportă. Cu toate aceste 
prevederi, se produce un accident (Cartea a ll-a a Regilor, 
capitolul 6): David ordonă transportarea chivotului, iar Uza 
merge alături. Când niște boi care trec prin apropiere ameninţă 
să răstoarne chivotul, Uza se prinde cu mâinile de el. Lovit ca de 
trăsnet, Uza cade mort lângă chivot. 

Nu încape nicio îndoială că acest chivot era străbătut de 
curent electric! Dacă l-am reconstrui astăzi după indicaţiile 
primite de Moise, am obţine un condensator electric cu o 
tensiune de câteva sute de volti. Chivotul era format din două 
plăci de aur, una negativă, alta pozitivă. Dacă unul din cei doi 
heruvimi montați pe capac servea drept magnet, atunci chivotul 
devenea un megafon, ba poate chiar un fel de instalaţie de 
emisie-receptie prin care Moise ar fi putut comunica cu echipajul 
astronavei. 

Toate amănuntele privind construirea chivotului sunt notate 
în Biblie. Ne amintim, fără să mai fie nevoie să consultăm Biblia, 
că în jurul chivotului erau deseori scântei și că Moise, ori de câte 
ori avea nevoie de ajutor sau de un sfat, se folosea de acest 
„emiţător”. Moise auzea vocea „Domnului” sau, dar nu i-a văzut 
niciodată chipul. Când l-a rugat odată să i se arate, „Dumnezeu” 
i-a răspuns: 

„«Fata Mea însă nu vei putea s-o vezi, că nu poate vedea 
omul fata Mea și să trăiască.» Si iarăși a zis Domnul: «lata aici la 
Mine un loc: șezi pe stânca aceasta; Când va trece slava Mea, te 
voi ascunde în scobitura stâncii și voi pune mâna Mea peste tine 
până voi trece; lar când voi ridica mâna Mea, tu vei vedea 
spatele Meu, iar fata Mea nu o vei vedea!»” (Ieșirea 33:20-23) 

Există niște analogii uimitoare. În Epopeea lui Ghilgameș, o 
scriere sumeriană mult mai veche decât Biblia, pe cea de-a 
cincea tăbliță stă scris, în mod ciudat, același lucru: 

„Niciun muritor nu ajunge pe muntele unde locuiesc zeii. Cine 
privește zeii în faţă trebuie să piară.” 

Descrieri foarte asemănătoare se găsesc în diverse scrieri 
vechi care relatează fragmente din istoria omenirii. De ce nu 
doreau „zeii” să-și arate chipul? De ce se ascundeau? De ce se 
temeau? Ori provine descrierea din A doua carte a lui Moise din 


Epopeea lui Ghilgames? Si asta este posibil; in fond, Moise a 
crescut la curtea faraonului și a avut, poate, de-a lungul anilor, 
acces la biblioteci, ori a aflat pe alte căi tainele străvechi. 

Poate ar trebui să revizuim datarea Vechiului Testament, căci 
David, care a trăit mult mai târziu, a luptat împotriva unor uriași 
cu șase degete la mâini si la picioare. (Cartea a Il-a a Regilor, 
21:18-22) Ar trebui să luăm, de asemenea, în considerare 
posibilitatea ca toate povestirile, legendele și relatările străvechi 
să fi fost adunate într-un loc, unde să fi fost amestecate și 
copiate, pentru a circula apoi și prin alte ţări. 

Descoperirile făcute la Marea Moartă (manuscrisele de la 
Qumran) reprezintă o completare valoroasă și surprinzătoare a 
Genezei biblice. Într-o serie de scrieri până acum necunoscute 
se vorbește iarăși despre vehicule cerești, fii ai cerului, roti si 
fumul pe care-l răspândesc în jurul lor apariţiile zburătoare. In 
Apocalipsa lui Moise (capitolul 33), Eva își ridică privirea spre 
cer și vede apropiindu-se o navă luminoasă trasă de patru 
vulturi strălucitori. Niciun muritor n-ar fi putut descrie această 
minunatie, scrie Moise. Vehiculul se îndreaptă în cele din urmă 
spre Adam, iar dintre roţile sale iese fum. Povestea aceasta nu 
ne spune nimic nou. Interesant este, însă, că se vorbește pentru 
prima oară, deja în legătură cu Adam și Eva, despre nave 
luminoase, roti și fum ca apariţii divine. 

Şi pe sulul lui Lameh s-a putut descifra descrierea unei 
întâmplări ieșite din comun. Sulul nu s-a păstrat decât 
fragmentar și din acest motiv lipsesc din text propoziţii și 
paragrafe întregi. Ce s-a păstrat însă este atât de uluitor, încât 
merită redat. 

Lameh, tatăl lui Noe, s-a întors într-o bună zi acasă și a găsit 
surprins un băiat, a cărui înfățișare nu semăna deloc cu ceilalţi 
membri ai familiei. Lameh îi face reproșuri aspre soţiei sale, Bat- 
Enoș, și afirmă că acest copil nu este al lui. Bat-Enoș însă jură 
pe tot ce are mai sfânt că e odrasla lui, a tatălui Lameh - că nu 
e nici a unui soldat, nici a unui strain, nici a unui „fiu al cerului”. 
(În paranteză fie spus: Despre ce „fii ai cerului” vorbește Bat- 
Enoș? Mai ales că această dramă de familie se petrece înainte 
de potop.) 

Lameh nu dă crezare cuvintelor soţiei sale și pleacă, profund 
tulburat, să ceară sfatul tatălui său, Matusalem. Ajuns la el, îi 
relatează întâmplarea care-l mâhnește atât de mult. Matusalem 


îl ascultă, chibzuieste si pleacă la rândul său să ceară sfatul 
înţeleptului Enoh. Odrasla străină, apărută în familie, provoacă 
atâtea bătăi de cap, încât bătrânul Matusalem ia asupra sa 
osteneala unei călătorii foarte lungi. Originea băiatului trebuie 
lămurită. Matusalem îi povestește, așadar, lui Enoh că în familia 
fiului său a apărut un copil care seamănă mai puţin cu un 
pământean, ci mai degrabă cu un fiu al cerului: Ochii, părul, 
pielea, întreaga lui făptură nu se aseamănă cu restul familiei. 

Inteleptul Enoh îl ascultă si îl trimite apoi pe bătrânul 
Matusalem acasă, cu vestea deosebit de tulburătoare că o mare 
judecată se va abate asupra Pământului și omenirii, și că toată 
„carnea” va fi nimicită, pentru că e pacatoasa și depravata. 
Odrasla străină, însă, pe care familia o privește cu ochi critic, a 
fost aleasă să-i zămislească pe urmașii celor care vor 
supravieţui marii judecăţi, iar fiului său, Lameh, Matusalem să-i 
poruncească să dea băiatului numele de Noe. Matusalem se 
întoarce acasă și îi comunică fiului său tot ce îi așteaptă. Ce 
altceva îi rămâne lui Lameh de făcut, decât să recunoască 
odrasla și să o numească Noe? 

Surprinzătoare la această poveste de familie este vestea că 
deja părinţii lui Noe știau de potopul ce avea să vină și că 
bunicul Matusalem fusese prevenit cu privire la teribilul 
eveniment de către Enoh, cel care avea să se înalțe curând la 
cer într-un car de foc, dispărând astfel pentru totdeauna. 

Nu se pune oare aici întrebarea dacă rasa umană nu a fost 
cumva „prășită” de niște fiinţe străine, venite din spaţiul 
cosmic? Altfel, ce sens să aibă repetata fecundare a 
pământenilor de către uriași și fii ai cerului, urmată de o 
nimicire a exemplarelor umane nereușite? Privit din această 
perspectivă, potopul pare să fi fost pus la cale de niște fiinţe 
necunoscute, aterizate pe Pământ, cu scopul de a distruge rasa 
umană - cu câteva excepţii alese. Dacă potopul, însă, a cărui 
realitate este dovedită, a fost plănuit cu câteva sute de ani 
înainte ca Noe să primească poruncă să construiască arca, 
atunci nu mai poate fi, desigur, considerat o judecată divină. 

Astăzi, posibilitatea creării unei rase umane inteligente nu 
mai pare o teză atât de absurdă. Așa cum legenda din 
Tiahuanaco și inscripția de pe frontonul Porții Soarelui ne 
povestesc despre Mama Pământului, care a aterizat pe Pământ 
cu scopul de a naște copii, tot așa ne amintesc mereu și vechile 


scrieri sacre ca „Dumnezeu” a creat omul după chipul si 
asemănarea lui. In unele texte se spune că a fost nevoie de mai 
multe încercări, până când omul a ajuns în sfârșit să fie așa cum 
și-l dorea „Dumnezeu”. Dacă acceptăm ipoteza potrivit căreia 
Pământul a primit vizita unor fiinţe inteligente necunoscute din 
cosmos, putem presupune că noi, oamenii de astăzi, ne 
asemanam acelor ființe străine legendare. 

In acest șir de probe ale ipotezei noastre se încadrează și 
acele jertfe pe care le-au cerut „zeii” strămoșilor noștri și care 
constituie, la rândul lor, niște enigme. Căci „zeii” nu cereau doar 
tămâie și jertfe de animale! Pe listele lor de dorinţe se aflau 
deseori și monede bătute din anumite aliaje. La Etion Gheber s- 
a și găsit, de fapt, cea mai mare topitorie a vechiului Orient: un 
cuptor foarte modern, dotat cu un întreg sistem de canale de 
aerisire, coșuri de fum și orificii cu scopuri precise. Experții din 
zilele noastre nu au reușit până în prezent să explice cum se 
purifica în această topitorie străveche cuprul. Pentru că nu 
încape nicio îndoială în această privinţă, după cum o dovedesc 
depozitele substanţiale de sulfat de cupru găsite în peșterile și 
galeriile din jurul localităţii Etion Gheber. Toate aceste 
descoperiri sunt datate la o vechime de cel puţin 5000 de ani. 

Dacă astronauții nostri vor întâlni, într-o bună zi, pe o alta 
planetă, o populaţie primitivă, vor fi și ei, fără îndoială, 
consideraţi „fii ai cerului” sau „zei”. Este posibil ca oamenii de 
pe Pământ să aibă atunci fata de locuitorii acelor spaţii nestiute 
și încă nebănuite același avans pe care l-au avut fata de 
strămoșii noștri acei legendari vizitatori din cosmos. Cât de 
mare va fi însă dezamăgirea, dacă timpul va fi trecut și în acel 
loc încă necunoscut, iar astronauții noștri nu vor fi primiţi ca 
niște „zei”, ci cu un zâmbet dispretuitor, ca fiinţe rămase cu 
mult în urmă? 


Capitolul V 
„Zeilor” le plăcea să se împerecheze cu oamenii. O trecere în 
revistă a altor vehicule. Date despre forța de acceleraţie. Prima 
relatare a celor văzute dintr-o astronavă. Un supravieţuitor al 
potopului povestește. Ce se înţelege prin „adevăr”? 


În regiunea dealului Kuiungik s-a făcut pe la 1900 o 
descoperire senzationala: douăsprezece tăblițe de lut, care 


apartinusera bibliotecii regelui asirian Assurbanipal si pe care 
era consemnată o epopee eroică cu o mare putere de evocare. 
Epopeea era scrisă în limba akkadiană. Intre timp, s-a mai găsit 
un al doilea exemplar, datând de pe vremea regelui 
Hammurabi. 

Un lucru este cert: versiunea originală a Epopeii lui Ghilgameș 
provine de la sumerieni, acel popor misterios a cărui origine nu 
o cunoaștem, dar care ne-a lăsat moștenire niște șiruri 
uimitoare de numere și o știință astronomică extraordinară. La 
fel de cert este că firul roșu al Epopeii lui Ghilgameș se 
desfășoară paralel cu Facerea (Geneza) biblică. 

Pe prima tăbliță de lut de la Kuiungik se povestește că 
victoriosul erou Ghilgameș a ridicat zidurile din jurul cetăţii 
Uruk. Despre „zeul cerului” se spune că locuia într-o casă 
măreaţă, cu hambare pentru grâne. Pe zidurile cetăţii stăteau 
de veghe străjeri. Mai aflăm că Ghilgameș era două treimi „zeu” 
și o treime om. Pelerinii care veneau la Uruk îi priveau trupul cu 
mirare și teamă, căci nu mai văzuseră până atunci atâta 
frumuseţe și putere. Si această relatare începe, așadar, cu ideea 
unei împerecheri între „zei” și oameni. 

Cea de-a doua tăbliță povestește despre o altă fiinţă, pe 
nume Enkidu, care a fost creată de către zeița cerului, Aruru. 
Enkidu este descris cu exactitate: avea trupul acoperit în 
întregime de păr, nu știa nimic despre oameni și obiceiurile lor, 
se înveșmânta în blănuri, mânca ierburi de pe câmp și bea apă 
împreună cu animalele la adăpătoare, se zbenguia în valuri 
împreună cu vietuitoarele apelor. 

Când Ghilgameș, regele cetăţii Uruk, află de existenţa acestei 
fiinţe prea puţin atrăgătoare, poruncește să i se dea sălbaticului 
o femeie frumoasă, pentru a-l îndepărta de animale. Enkidu 
cade (bucuros sau nu, asta nu ni se spune) în capcana întinsă 
de rege și petrece șase zile și șase nopţi cu o frumuseţe pe 
jumătate zeiţă, pe jumătate om. Combinația amoroasă pusă la 
cale de către rege dă de gândit: într-o lume barbară, ideea 
împerecherii unei ființe semidivine cu una semianimalică nu e 
tocmai obișnuită. 

Cu cea de-a treia tăbliță revenim la bine cunoscutul motiv: un 
nor de praf vine din depărtare; cerul vuiește, pământul se 
cutremură, iar în final sosește „zeul soarelui”, care îl înșfacă pe 
Enkidu cu ghearele și aripile sale marete. Aflăm mai departe, cu 


surprindere, ca Enkidu își simte trupul apăsat parca de 
greutatea plumbului, greu ca o stâncă. 

Chiar dacă atribuim povestitorilor din vechime o imaginaţie la 
fel de bogată ca a noastră și mai ţinem cont și de 
„ingredientele” adăugate de către traducători și copiști, tot ne 
rămâne senzationala întrebare: de unde puteau ști vechii 
cronicari că un corp supus unei anumite acceleratii devine greu 
ca plumbul? Noi cunoaștem astăzi legile gravitaţiei si 
accelerației. Stim să calculăm presiunea cu care este împins în 
scaun un astronaut în momentul lansării. 

Dar câtă imaginaţie trebuie să fi avut vechii cronicari, pentru 
a le trece un asemenea gând prin minte? 

Cea de-a cincea tăbliță povestește cum au pornit la drum 
Ghilgameș și Enkidu, pentru a vizita împreună reședința „zeilor”. 
Incă de departe au văzut strălucind turnul în care locuia zeița 
Irninis. Sagetile și pietrele pe care le aruncă cei doi drumeti 
prevăzători înspre străjeri ricoșează de pe aceștia fără să-i 
rănească. Când ajung în cele din urmă pe teritoriul „zeilor”, sunt 
întâmpinați de un glas tunător: 

„Întoarceţi-vă de unde ati venit! Niciun muritor nu ajunge pe 
muntele sfânt, unde locuiesc zeii; cine privește zeii în fata 
trebuie să piară.” 

„Faţa Mea însă nu vei putea s-o vezi, că nu poate vedea omul 
fata Mea și să trăiască”, se spune în A doua carte a lui Moise. 

Cea de-a șaptea tăbliță conţine prima relatare a unei călătorii 
în spaţiu, oferită de un martor ocular, și anume de Enkidu: Patru 
ceasuri a zburat acesta prins în ghearele de fier ale unui vultur. 
lată cuvintele sale: 

„El îmi spuse: «Priveste în jos, spre pământ! Cum arată? 
Privește marea! Cum ti se pare?» lar pământul era ca un munte 
și marea, ca o baltă. Si iarăși zbură mai sus timp de patru ore și 
îmi spuse: «Priveste în jos, spre pământ! Cum arată? Priveste 
marea! Cum ti se pare?» lar pământul era ca o grădină si 
marea, ca pârâul unui grădinar. Si iarăși zbură mai sus timp de 
patru ore și îmi spuse: «Privește în jos, spre pământ! Cum 
arată? Privește marea! Cum ti se pare?» lar pământul era ca un 
terci și marea, ca un jgheab.” 

Cel care relatează acestea trebuie să fi văzut Pământul de la 
mare înălțime! Descrierea este prea exactă pentru a fi rodul 
imaginaţiei! Cine ar fi putut descrie pământul ca un terci și 


marea ca un jgheab, daca nu exista inca nicio reprezentare a 
globului vazut ,de sus”? Caci Pamantul vazut de la mare 
înălţime arată într-adevăr ca un puzzle format din suprafeţe 
asemănătoare unor terciuri si altele asemănătoare unor 
jgheaburi. 

Daca pe aceeași tăbliță se vorbește despre o usa care graia 
cu glas omenesc, putem recunoaște în acest obiect ciudat, fără 
a sta prea mult pe gânduri, un difuzor. lar pe cea de-a opta 
tăbliță se povestește că Enkidu, cel care a văzut Pământul de 
sus, a murit de o boală misterioasă, atât de misterioasă, încât 
Ghilgameș se întreabă dacă nu a fost cumva atins de suflarea 
otrăvitoare a vreunui animal ceresc. De unde să fi știut 
Ghilgameș că suflarea otrăvitoare a unui animal ceresc poate 
cauza o boală incurabilă, mortală? 

Cea de-a noua tăbliță relatează cum a jelit Ghilgameș 
moartea prietenului său Enkidu și cum a decis, preocupat de 
gândul că ar putea muri și el de aceeași boală ca acesta, să 
pornească într-o lungă călătorie până la zei. Ni se spune că 
Ghilgameș a ajuns la doi munţi care susțineau cerul și între care 
se arcuia Poarta Soarelui. În faţa porţii a întâlnit niște uriași și 
aceștia l-au lăsat, după lungi discuţii, să treacă, deoarece și el 
era două treimi zeu. Ghilgameș a găsit, în cele din urmă, 
grădina zeilor, în spatele căreia se întindea marea nesfârșită. Pe 
drumul său, zeii l-au avertizat de două ori: 

„Incotro te indrepti, tu, Ghilgameș? Viaţa pe care o cauţi n-o 
vei găsi. Când zeii au creat oamenii, le-au hărăzit acestora 
moartea, viata au păstrat-o pentru ei.” 

Ghilgames nu a dat insä ascultare avertizärilor; voia sa ajungä 
cu orice pret la Utnapistim, parintele oamenilor. Dar Utnapistim 
trăia dincolo de marea cea nesfärsitä; niciun drum nu ducea 
pana la el, nicio nava nu zbura pana acolo, cu exceptia celei a 
Zeului soarelui. Ghilgameș a traversat marea înfruntând 
numeroase primejdii, iar cea de-a unsprezecea tăbliță descrie 
întâlnirea lui cu Utnapiștim. 

Lui Ghilgameș, părintele omenirii nu îi pare nici mai înalt, nici 
mai puternic decât el însuși, ba dimpotrivă, găsește că îi 
seamănă precum un tată fiului său. Utnapiștim îi povestește lui 
Ghilgameș trecutul său, în mod curios la persoana întâi singular. 

Spre surprinderea noastră, el descrie amănunţit potopul. 
Spune că „zeii” l-au prevenit că se vor revărsa apele și i-au 


poruncit să construiască o corabie pe care sa se poată adăposti 
femei și copii, rudele lui, precum și meșteșugari de tot felul. 
Descrierea furtunii, a întunericului, a apelor în creștere și a 
disperării oamenilor care nu au putut fi salvaţi pe corabia sa 
face o puternică impresie chiar și asupra cititorului de astăzi. Si 
aici găsim, ca în relatarea biblică despre Noe, povestea corbului 
și porumbelului, care au fost trimiși în recunoaștere. Si aici se 
spune că, după ce au scăzut apele, corabia s-a oprit pe un 
munte. Analogia între relatarea potopului în Epopeea lui 
Ghilgameș și în Biblie este incontestabilă, niciun cercetător nu 
se îndoiește de acest lucru. Fascinant este însă că diferă 
semnele prevestitoare si că e vorba despre alti „zei”. 

În vreme ce în Biblie povestea potopului este relatată de către 
cineva care a aflat-o la rândul său de la o altă persoană, faptul 
că în Epopeea lui Ghilgameș Utnapiștim povestește la persoana 
întâi ne dă de înţeles că avem de-a face cu un supravieţuitor al 
potopului, cu un martor ocular. 

Avem dovezi incontestabile că în vechiul Orient s-a produs cu 
câteva mii de ani în urmă o mare revărsare de ape. Inscriptii 
cuneiforme din vechiul Babilon indică exact unde pot fi găsite 
rămășițele corăbiei lui Noe. Pe versantul sudic al muntelui 
Ararat s-au descoperit într-adevăr trei bucăţi de lemn, care ar 
putea indica locul unde a ajuns Noe cu arca lui. Dar șansele de a 
găsi rămășițele unei corăbii construite în principal din lemn, 
care a trecut cu peste șase mii de ani în urmă printr-un potop, 
sunt infime. 

În Epopeea lui Ghilgameș nu găsim doar relatări foarte 
timpurii, ci și descrieri utopice care nu puteau fi născocite de 
nicio ființă inteligentă din perioada elaborării tablitelor, nici 
adăugate de către traducători sau copiști de-a lungul secolelor. 
Pentru că aceste descrieri contin informaţii care trebuie să fi 
fost nemijlocit cunoscute autorilor Epopeii. 

Daca am privi lucrurile dintr-o altă perspectivă, ni s-ar înfățișa 
ele oare mai puţin enigmatice? Este oare posibil ca acţiunea 
Epopeii lui Ghilgameș să nici nu se fi petrecut în vechiul Orient, 
ci în regiunea Tiahuanaco? Este oare de conceput ca urmașii lui 
Ghilgameș să fi venit din America de Sud si să fi adus cu ei 
această poveste? Un răspuns afirmativ ar explica măcar de ce 
se vorbește despre Poarta Soarelui și traversarea mării 
nesfârșite, precum și brusca apariţie a sumerienilor, căci e un 


lucru știut că toate creaţiile Babilonului de mai târziu își au 
originea în cultura sumeriană! În Egiptul antic existau biblioteci 
în care vechile taine erau păstrate, învăţate și copiate. După 
cum spuneam, Moise a crescut la curtea faraonului și a avut cu 
siguranţă acces la venerabilele incinte ale bibliotecilor. Moise a 
fost capabil și dornic să înveţe mult și repede, despre el se 
spune că ar fi scris personal cinci dintre cărțile atribuite lui, desi 
a rămas un mister până în ziua de astăzi în ce limbă au putut fi 
scrise. 

să presupunem, așadar, că Epopeea lui Ghilgameș a ajuns de 
la sumerieni, prin intermediul asirienilor și babilonienilor, în 
Egipt, iar tânărul Moise a descoperit-o și adaptat-o scopurilor 
sale. În acest caz, relatarea originală a potopului nu ar fi cea 
biblică, ci cea sumeriană... 

De ce să nu ne fie permis să punem astfel de întrebări? După 
părerea noastră, metoda clasică de investigare a timpurilor 
străvechi a ajuns într-un impas și, ca atare, nu mai poate aduce 
rezultate corecte, incontestabile. Este prea legată de un model 
de gândire traditional, nu lasă loc fanteziei si speculatiei, 
singurelor care mai pot aduce un impuls creator. 

Caracterul sacru și intangibil al cărţilor Bibliei a constituit o 
piedică în desfășurarea unora din tentativele de cercetare a 
vechiului Orient. Tabuizarea a împiedicat formularea întrebărilor 
și îndoielilor. Cercetătorii din secolele XIX și XX, consideraţi atât 
de luminati, au rămas, de fapt, tributari unor prejudecăţi 
milenare - pentru că, investigând trecutul, s-ar vedea nevoiţi să 
pună sub semnul întrebării veridicitatea unora dintre relatările 
biblice. În realitate, până și cel mai cucernic creștin ar trebui să 
înţeleagă că unele dintre evenimentele descrise în Vechiul 
Testament sunt de-a dreptul incompatibile cu imaginea unui 
Dumnezeu milostiv, atotputernic și omniprezent. Tocmai acela 
care dorește să păstreze intangibile dogmele biblice trebuie - 
sau ar trebui - să fie interesat să lămurească cine l-a instruit pe 
om în timpurile străvechi, cine i-a dat primele reguli ale unei 
convietuiri civilizate, cine i-a transmis regulile de igienă, cine i-a 
nimicit pe cei depravati. 

Dacă gândim astfel, nu înseamnă că suntem niște oameni 
„fără Dumnezeu”. Noi suntem ferm convinși că, după ce își va fi 
găsit răspunsul corect și convingător și ultima dintre întrebările 
noastre, CEVA va mai rămâne în eternitate, ceva ce, în lipsa 


unui cuvänt mai bun, numim DUMNEZEU. 

Dar ipoteza ca Dumnezeul acesta pe care nu ni-l putem 
închipui se deplasa cu ajutorul unor vehicule dotate cu roti si 
aripi, că se împerechea cu oameni primitivi și își ascundea 
chipul rămâne - câtă vreme nu avem alte dovezi - scandaloasă 
și bizară. Răspunsul teologilor că Dumnezeu e înţelept, iar 
omului nu-i e dat să înţeleagă sub ce chip i Se înfățișează și la 
ce mijloace recurge pentru a-l face să fie smerit, nu are nimic în 
comun cu modul nostru de a aborda lucrurile și nu îl considerăm 
satisfăcător. Unii refuză să privească noile realităţi în fata. 
Viitorul însă ne modelează tot mai mult trecutul. Primii oameni 
vor ajunge pe Marte peste aproximativ doisprezece ani. Dacă se 
va găsi acolo fie și numai o singură construcţie străveche și 
părăsită, dacă se va găsi fie numai un singur obiect care să 
indice prezenţa de demult a unor fiinţe inteligente, dacă se vor 
mai recunoaște contururile unui singur desen rupestru, 
descoperirile acelea vor pune sub semnul întrebării religiile 
noastre și vor zdruncina temeliile trecutului nostru. O singură 
descoperire de acest fel va fi suficientă pentru a declanșa cea 
mai mare revoluţie și reformă religioasă din istoria omenirii. 

Confruntarea cu viitorul este inevitabilă. Nu ar fi atunci oare 
mai înţelept să ne abordäm trecutul cäläuziti de idei noi, pline 
de fantezie? Departe de noi gândul de a renunţa la credinţă, dar 
nu ne mai putem permite să fim creduli. Fiecare religie are 
imaginea ei despre Dumnezeu și este obligată să își înscrie 
ideile și credinţa în limitele acestei imagini. Între timp, odată cu 
epoca zborurilor spatiale, se apropie tot mai mult o zi a judecății 
de apoi spirituale. Norii teologiei se vor risipi ca ceața. Pasul 
decisiv pe care-l va face omul în spaţiu ne va obliga să 
recunoaștem că nu există două milioane de zei, nu există 
douăzeci de mii de secte, nici zece religii mari, ci una singură. 

Sa revenim la ipoteza noastră a trecutului utopic al omenirii si 
să rezumăm cele constatate până acum: 

Intr-un trecut îndepărtat și neprecizat, o astronavă străină a 
descoperit planeta noastră. Echipajul astronavei a stabilit 
curând că Pământul prezintă toate condiţiile dezvoltării unor 
fiinţe inteligente. „Omul” din vremurile acelea nu era, încă, 
desigur, homo sapiens, ci altceva... Astronauții străini au 
fecundat artificial câteva exemplare de sex feminin din această 
specie, le-au cufundat - dupa cum ne spun vechi legende - într- 


un somn profund si au parasit planeta. Dupa mii de ani s-au 
întors si au găsit pe Pământ câteva exemplare din specia homo 
sapiens. Au mai repetat de câteva ori procesul de înnobilare a 
speciei, până când s-a dezvoltat în sfârșit o ființă cu un grad de 
inteligenţă suficient de mare pentru a i se împărtăși anumite 
norme sociale. Oamenii din acele vremuri erau încă primitivi. 
Pentru că exista pericolul ca aceștia să regreseze și să se 
împerecheze iarăși cu animalele, astronauții fie au nimicit 
exemplarele nereușite, fie le-au luat cu ei și le-au dus pe alte 
continente. Au apărut primele comunităţi, oamenii au dezvoltat 
primele aptitudini, au realizat desene pe pereţi de peșteră și 
stâncă, au descoperit olăritul și au ridicat primele construcţii. 

Primii oameni aveau un respect nemărginit pentru astronauții 
străini. Deoarece veneau dintr-un loc neștiut și plecau iarăși 
într-acolo, i-au considerat „zei”. Din motive necunoscute, „zeii” 
s-au arătat interesați să transmită mai departe cunoștințele lor. 
Au ocrotit specia creată de ei, vrând să o ferească de catastrofe 
și nelegiuiri. Şi-au dorit ca aceasta să se dezvolte pozitiv. Au 
lichidat progeniturile nereușite și s-au îngrijit ca exemplarele 
rămase să beneficieze de condiţii propice de dezvoltare. 

Recunoastem că speculatia noastră are încă multe lipsuri. „Nu 
există dovezi”, ni se va reproșa. Viitorul va arăta însă câte 
dintre lipsuri vor putea fi corectate. Cartea de fata construiește 
o ipoteză bazată pe speculaţii, care nu trebuie să fie neapărat 
„adevărată”. Însă, în comparaţie cu teoriile pe care se 
întemeiază unele religii la adăpostul tabuurilor lor, dorim și noi 
să acordăm ipotezei noastre un minimum de verosimilitate. 

Nu strică, poate, să reflectăm puţin asupra conceptului de 
„adevăr”. Adeptul neclintit al unei religii este convins că el 
deține „adevărul”. Lucru valabil nu numai pentru creștini, ci și 
pentru membrii altor comunităţi religioase, mai mari sau mai 
mici. Teozofii, teologii și filosofii au reflectat la învăţătura lor, la 
dascălul lor și învăţătura acestuia; ei sunt convinși că au găsit 
„adevărul”. Bineînţeles că fiecare religie are istoria ei, are 
fagaduieli primite de la Dumnezeu, a încheiat o înţelegere cu El, 
cu profeţii Săi si inteleptii dascăli ai acestor profeti, care au 
spus... Dovezile „adevărului” izvorăsc întotdeauna din miezul 
religiei însăși. lar rezultatul este un mod de a gândi și a crede 
părtinitor, lipsit de libertate, în spiritul căruia suntem educați 
încă din copilărie. Generatii întregi au trăit și trăiesc încă în 


convingerea ca detin „adevärul”. 

Noi sustinem, cu mai multa modestie, ca nimeni nu poate 
detine „adevärul”. Poate cel mult sa creada in el. Cine doreste 
într-adevăr să găsească adevărul nu poate si nu are voie să-l 
caute numai în spaţiul limitat al religiei sale. N-ar fi aceasta o 
lipsă de sinceritate într-o cauză considerată atât de măreaţă? 
Care sunt, în fond, scopul și ţinta vieţii? Să crezi în „adevăr” sau 
să-l cauţi? Chiar dacă în Mesopotomia se găsesc dovezi 
arheologice ale unor fapte din Vechiul Testament, nu înseamnă 
că acestea dovedesc și „adevărul” respectivei religii. Dacă se 
descoperă undeva orașe, sate, fântâni sau scrieri vechi, lucrul 
acesta dovedește că istoria poporului respectiv este reală. Nu 
dovedește însă că și Dumnezeul poporului respectiv este unicul 
Dumnezeu (și nu vreun astronaut). 

Săpăturile arheologice din zilele noastre aduc dovezi pentru 
veridicitatea unor legende. Cărui creștin i-ar trece însă prin cap 
să-l recunoască, de exemplu, în baza descoperirilor arheologice 
din Peru, pe zeul preincas drept unicul zeu? Noi nu vrem să 
spunem altceva decât că totul este mit, sau istoria trăită a unui 
popor. Nimic mai mult. Dar, după părerea noastră, e deja foarte 
mult. 

Cine caută, așadar, adevărul nu are dreptul să respingă 
aspecte noi și îndrăzneţe, dar încă nedovedite, doar pentru că 
nu le poate încadra în modelul său de gândire (sau credinţă). Cu 
o sută de ani în urmă nici nu se punea problema zborurilor 
spaţiale, prin urmare generaţiile anterioare nouă nu se întrebau 
dacă strămoșii noștri nu au fost cumva vizitaţi de către ființe de 
pe alte planete. Să ne imaginăm pentru o clipă teribila, dar din 
păcate posibila catastrofă a distrugerii totale a civilizaţiei 
noastre într-un război atomic. După 5000 de ani, arheologii ar 
găsi câteva fragmente ale Statuii Libertăţii din New York. După 
modelul de gândire actual, ar trebui să susțină că este statuia 
unei zeități necunoscute - probabil o zeiţă a focului (datorită 
făcliei) sau a soarelui (datorită cununii de raze). Nimeni nu ar 
îndrăzni să rostească o explicaţie mult mai simplă, anume că ar 
putea fi o statuie a libertăţii. 

Calea spre trecut nu mai poate fi blocată cu dogme. 

Dacă vrem să pornim pe drumul anevoios al căutării 
adevărului, trebuie să ne încumetăm să părăsim făgașurile în 
care am gândit până acum și să punem sub semnul întrebării tot 


ce am considerat corect si adevarat pana acum. Ne mai putem 
oare permite sa inchidem ochii si sä ne astupam urechile, doar 
pentru ca noile idei par niste erezii si absurditati? 

Cu cincizeci de ani in urma, ideea ca omul ar putea pasi 
candva pe Luna parea si ea absurda... 


Capitolul VI 
Toti cronicarii au avut aceleasi idei fanteziste? Tot mereu 
„care ceresti”! Explozii termonucleare tn timpuri stravechi? Cum 
puteau fi descoperite planete fara ajutorul telescopului? Straniul 
calendar al stelei Sirius. In nord, nimic nou. Ce s-a intämplat cu 
vechile cärti? Amintiri pentru anul 6965. Ce ar mai rämäne din 
civilizatia noastra dupa o distrugere totala? 


Potrivit însemnărilor si observaţiilor făcute până acum, în 
vechime au existat lucruri care n-ar fi trebuit să existe, conform 
concepţiilor curente. Zelul nostru de colecționari nu s-a epuizat 
însă cu descoperirile enumerate până acum. 

Mitologia eschimosilor, de pildă, susţine că primele triburi au 
fost aduse în nord de către „zei” cu aripi de bronz! În cele mai 
vechi legende ale amerindienilor se vorbește despre o așa- 
numită thunderbird (pasăre a tunetului), care le-a adus focul si 
rodul. In mitologia mayasa, mai exact în cartea Popol Vuh, se 
spune că „zeii” cunoșteau tot: universul, punctele cardinale, 
până și faptul că Pământul era rotund. 

De unde până unde apar păsări cu aripi de bronz în 
imaginaţia eschimoșilor? De ce vorbesc amerindienii despre o 
pasăre a tunetului? Cum puteau ști strămoșii mayasilor ca 
Pământul este rotund? 

Mayasii erau inteligenţi, aveau o civilizaţie foarte dezvoltată. 
Ei ne-au lăsat moștenire un calendar fabulos, precum și niște 
calcule extraordinare. Știau că anul venusian are 584 de zile si îl 
calculaseră pe cel terestru la 365,2420 zile. (Rezultatul exact, 
astăzi: 365,2422!) Mayașii au făcut calcule calendaristice de 
până la 64 de milioane de ani. În inscripţii mai recente se 
întâlnesc unităţi de calcul care ajung probabil la 400 de milioane 
de ani. Faimoasa ecuaţie venusiana ar fi putut fi calculată de un 
creier electronic. Greu de imaginat că provine, de fapt, din 
mintea unor oameni care trăiau în junglă! Ecuatia venusiană a 
mayasilor se prezintă astfel: 


Un tzolkin are 260 de zile, anul terestru - 365, iar anul 
venusian - 584. Aceste cifre prezinta o divizibilitate uimitoare: 
365 poate fi impartit de 5 ori la 73, iar 584 de 8 ori. Incredibila 
formula arata astfel: 


(Luna) 20 x 13 x 2 x 73 = 260 x 2 x 73= 37.960 
(Soarele) 8x 13 x 5 x 73 = 104 x 5 x 73= 37.960 
(Venus) 5 x 13 x 8 x 73 = 65 x 8 x 73= 37.960 


Toate ciclurile se suprapun, asadar, dupa 37.960 de zile. 
Conform mitologiei, ,,zeii” revin atunci la marele loc de intälnire. 

Legendele despre zei ale popoarelor preincase povestesc ca 
stelele sunt populate si că „zeii” au venit pe Pământ din 
constelația Pleiadelor. În scrieri sumeriene, asiriene, babiloniene 
și egiptene se reia mereu aceeași imagine: „Zeii” au venit de pe 
stele și s-au întors acolo; ei călătoreau în nave de foc pe cer, 
posedau arme cumplite și au promis unora dintre oameni 
nemurirea. 

Este firesc ca popoarele străvechi să-și fi căutat zeii pe cer și 
să-și fi dat uneori frâu liber imaginaţiei, pentru a descrie într-un 
mod cat mai spectaculos minunätia unor fenomene de 
neînțeles. Chiar dacă admitem acest lucru, tot rămân prea 
multe ciudatenii. 

De unde să fi știut, de pildă, cronicarul Mahabharatei că poate 
exista o armă care să osândească o ţară la doisprezece ani de 
secetă? Care e suficient de puternică pentru a ucide pruncii în 
pântecele mamelor? Mahabharata, această epopee a Indiei 
antice, este mai cuprinzătoare decât Biblia și are o vechime 
apreciată în modul cel mai precaut la cel puţin 5000 de ani. Fără 
doar și poate, merită să o recitim cu alti ochi. 

Nu ne mai miră când aflăm din Ramayana că aparatele de 
zbor numite „vimana” circulau la mare înălţime, folosind mercur 
și un puternic curent de aer. Aceste „vimana” puteau străbate 
distanțe nesfârșite, deplasându-se de jos în sus, de sus în jos, 
precum și înainte. Niște nave aeriene cu o manevrabilitate de 
invidiat! Citatul următor provine din traducerea lui N. Dutt 
(Anglia, 1891): 

„La porunca lui Rama, minunatul car se inältä cu un vuiet 
asurzitor spre un munte de nori...” 

să nu trecem cu vederea faptul că iarăși nu se vorbește doar 


despre un aparat de zbor, ci, de asemenea, despre vuietul 
asurzitor produs de acesta. Intr-un alt loc din Mahabharata se 
spune: 

„Bhima zbură cu vimana lui pe o rază uriașă, care strălucea 
precum soarele și al cărei zgomot era precum tunetul furtunii”. 
(C. Roy, 1889) 

Imaginaţia izvorăște întotdeauna, oricât de bogată ar fi, din 
fapte reale. Cum ajunge cronicarul să descrie lucruri care 
presupun ca el să fi avut în minte imaginea unei rachete, 
precum și să fi știut că un astfel de vehicul lasă în urmă o rază 
luminoasă și produce un zgomot înspăimântător? 

In Samsaptakabadha se face deosebire între vehicule care pot 
zbura și altele care nu pot. Prima carte a Mahabharatei 
dezvăluie povestea intimă a tinerei necăsătorite Kunti, care 
primește vizita Zeului soarelui și, ulterior, dă naștere unui fiu, 
care era strălucitor precum soarele. Deoarece Kunti se temea - 
încă de pe atunci! — că se va acoperi de rușine, a așezat copilul 
într-un cosulet și l-a lăsat să plutească pe un râu. Adhirata, un 
bărbat vrednic din casta Suta, a pescuit cosuletul din apă si a 
crescut copilul. 

O poveste care nu ar merita atenţia noastră, dacă nu ar 
semăna in mod izbitor cu povestea lui Moise! Si tot mereu se 
insistă asupra faptului că oamenii au fost fecundati de către 
„Zei”. Asemenea lui Ghilgameș, și Arjuna, eroul Mahabharatei, 
pornește într-o lungă călătorie către zei, pentru a le cere arme. 
După multe aventuri îi găsește în sfârșit și se întâlnește cu Indra 
în persoană, Zeul cerului, care este însoţit de soţia lui, Sachi. 
Cei doi nu îl întâmpină pe viteazul Arjuna oricum, ci într-un car 
ceresc de luptă și îl invită să călătorească împreună în cer. 

Mahabharata conţine date numerice atât de exacte, încât ai 
impresia că autorul ei cunoștea foarte bine lucrurile despre care 
a scris. Ingrozit, descrie o armă care îi ucidea pe toţi războinicii 
care purtau asupra lor obiecte metalice. Dacă aceștia aflau din 
timp că se va folosi această armă, își smulgeau de pe ei toate 
obiectele din metal, săreau în apele râurilor și își spălau 
temeinic trupurile și tot ce atinseseră. Și asta dintr-un motiv 
întemeiat, după cum ne spune autorul, căci arma aceasta 
provoca căderea părului și a unghiilor de la mâini și picioare. Tot 
ce era viu, se plânge autorul, devenea palid și lipsit de vlagă. 

În cartea a opta îl reîntâlnim pe Indra în carul lui ceresc 


alcătuit din raze. Dintre toţi oamenii l-a ales pe Judhisthira sa 
ajungă în cer cu trupul lui de muritor. Analogia cu relatările 
despre Enoh și Ilie nu poate fi trecută cu vederea. 

In aceeași carte se descrie cum a aruncat Gurkha de la bordul 
unui vimana puternic un singur proiectil asupra unui oraș mare - 
cu alte cuvinte, se relatează poate pentru prima oară cum a fost 
aruncată o bombă cu hidrogen. In descrierea aceasta se 
folosesc cuvinte care ne amintesc de relatările martorilor oculari 
ai detonării primei bombe cu hidrogen deasupra atolului Bikini. 
Un fum alb, de zece mii de ori mai luminos decât soarele și 
neînchipuit de strălucitor, s-a ridicat la cer și a lăsat în urmă 
orașul prefăcut în cenușă. Când Gurkha a aterizat, vehiculul lui 
semăna cu un bloc strălucitor de antimoniu. Pe filosofi i-ar putea 
interesa faptul că, potrivit Mahabharatei, timpul este sămânţa 
universului... 

Si în cărţile tibetane Tantjua și Kantjua sunt menţionate 
aparate de zbor preistorice, numite „perle cerești”. Ambele cărți 
subliniază că aceste informaţii sunt secrete și nu trebuie 
dezvăluite unui public larg. Samarangana Sutradhara conţine 
capitole întregi dedicate unor nave aeriene care aruncă din 
cozile lor foc și mercur. 

In scrierile vechi, „foc” nu înseamnă neapărat ceva ce arde, 
pentru că, în total, întâlnim sub denumirea generică de „foc” în 
jur de patruzeci de fenomene, majoritatea de natură electrică și 
magnetică. Nouă ne vine greu să credem că popoarele străvechi 
știau că metalele grele sunt o sursă de energie și, de asemenea, 
cum să le folosească în acest scop. Nu avem voie să simplificăm 
lucrurile si să dispretuim vechile texte sanscrite ca simple 
legende! Exemplele citate până acum din scrierile vechi sunt 
atât de numeroase, încât putem afirma aproape cu certitudine 
că oamenii s-au întâlnit în vechime cu „zei” zburători. Vechea 
metodă, folosită din păcate și astăzi, de a privi astfel de lucruri - 
„Așa ceva nu există... sunt greșeli de traducere... exagerări 
fanteziste ale autorilor sau copiștilor” - nu ne mai ajută. Avem 
nevoie de un nou model de gândire, izvorât din cunoștințele 
tehnice ale prezentului, cu care să descälcim hätisul în spatele 
căruia se ascunde trecutul nostru. Misterul astronavelor din 
vechime trebuie elucidat într-un mod plauzibil - la fel și cel al 
cumplitelor arme atât de frecvent descrise, de care s-au folosit 
zeii cu cel puţin o ocazie. Textele din Mahabharata ne obligă să 


mai reflectam: 

„Era de parca s-ar fi dezläntuit elementele. Soarele se 
învârtea în cerc. Arsă de vapaia armei, lumea se clatina 
cuprinsă de febră. Elefanții erau parjoliti de dogoare și fugeau 
înnebuniţi să se adăpostească de cumplita forță. Apa se 
încingea, animalele piereau, dușmanii erau secerati si, în bătaia 
flăcărilor dezlantuite, copacii se prăbușeau la pământ ca într-o 
pădure cuprinsă de foc. Elefanții mugeau îngrozitor și cădeau 
răpuși la pământ. Caii și carele de luptă ardeau și totul arăta ca 
după un incendiu. Mii de care au fost distruse. Apoi s-a așternut 
peste mare liniștea. Vânturile au început să adie, pământul să 
se lumineze. Priveliștea era înfiorătoare. Leșurile celor räpusi 
fuseseră mutilate de cumplita dogoare, încât nu mai arătau a 
oameni. Niciodată nu mai văzusem o armă atât de teribilă, 
niciodată nu mai auzisem de o astfel de armă”. (C. Roy, Drona 
Parva, 1889) 

Cei care au scăpat cu viaţă și de data aceasta, ne spune 
cronicarul, și-au spălat trupurile și armele, deoarece totul era 
acoperit de suflarea ucigătoare a „zeilor”. Cum se spune în 
Epopeea lui Ghilgameș? „Te-a atins cumva suflarea otrăvitoare 
a unui animal ceresc?” 

Alberto Tulli, fost director al secţiei egiptene a Muzeului 
Vaticanului, a găsit un fragment din vremea faraonului Tutmes 
al Ill-lea, care a trăit în jurul anului 1500 î.Hr. În acest text se 
spune că învățații au văzut apropiindu-se pe cer o minge de foc 
a cărei suflare avea un miros pestilential. Tutmes și soldaţii lui 
au urmărit acest spectacol, până când mingea de foc s-a înălţat 
și a dispărut spre sud. 

Toate textele citate provin din mileniile de dinaintea erei 
creștine. Autorii lor trăiau pe continente diferite, aparţineau 
unor culturi și religii diferite. Pe vremea aceea nu exista un 
sistem de telecomunicaţii, iar despre călătoriile 
intercontinentale nici nu se auzise. Cu toate acestea, avem 
relatări foarte asemănătoare din toate cele patru zări și din 
nenumărate surse. Să fi avut toţi autorii aceleași idei fanteziste? 
Sa fi fost obsedati de aceleași fenomene? Este imposibil si de 
neimaginat ca toţi cronicarii - ai Mahabharatei, Bibliei și Epopeii 
lui Ghilgameș, ai eschimosilor, amerindienilor, tibetanilor și 
popoarelor nordice, precum și mulţi, mulţi alţii - să fi relatat, în 
mod întâmplător și fără niciun motiv, aceleași povești despre 


„zei” zburatori, despre straniile lor care ceresti si cumplitele 
catastrofe legate de aceste apariţii. Nu se poate ca mintea 
umană să fi scornit aceleași lucruri pe tot cuprinsul Pământului. 
Relatările atât de asemănătoare trebuie să fi izvorât din fapte 
reale, preistorice. Cu alte cuvinte, cronicarii au relatat ceea ce 
au văzut. Este foarte posibil ca „reporterii” din vechime să-și fi 
înflorit - la fel ca cei din zilele noastre - relatările, însă miezul 
tuturor „reportajelor exclusive” vor fi constituit - ca și astăzi - 
fapte reale, evenimente descrise cu fidelitate. Este imposibil ca 
aceleași evenimente să fi fost născocite în atâtea momente și 
locuri diferite. 

să ne imaginăm următoarea situație: 

Un elicopter aterizează pentru prima oară, cu zgomot 
asurzitor, într-un loc din jungla africană. Niciun băștinaș nu a 
văzut vreodată o mașinărie de genul acesteia. Din elicopter 
năvălesc piloţi în uniforme, cu căști și mitraliere. Sălbaticul, care 
nu poartă decât un sort în jurul șalelor, rămâne încremenit si 
buimac în fata obiectului coborât din cer si a „zeilor” 
necunoscuți. După un timp, elicopterul se înalță din nou la cer si 
dispare. 

Rămas singur, sălbaticul se căznește să înţeleagă ce s-a 
întâmplat. Le va povesti celor care nu au asistat la eveniment 
cele văzute: o pasăre, un vehicul ceresc, zgomotos și urât 
mirositor, fiinţe cu pielea albă, care purtau arme aruncătoare de 
foc... Extraordinara vizită va fi memorată pentru toate timpurile 
și transmisă mai departe, din generaţie în generaţie. Un tată 
care îi va povesti fiului său cele întâmplate va avea grijă ca 
pasărea cerească să fie tot mai mare, iar fiinţele care au descins 
din ea tot mai ciudate, impresionante și puternice. Povestea va 
fi mereu îmbogăţită cu elemente noi. La originea ei s-a aflat însă 
un eveniment real: un elicopter care a aterizat în junglă și din 
care au coborât niște piloţi. De acum înainte, evenimentul va 
dăinui în mitologia tribului. 

Anumite lucruri nu pot fi născocite. Nici noi nu am căuta în 
timpuri preistorice astronauți și vehicule cerești, dacă aceste 
apariţii nu ar fi menţionate decât în două, trei scrieri vechi. Insă, 
de vreme ce aproape toate textele popoarelor preistorice de pe 
tot cuprinsul Pământului istorisesc același lucru, avem datoria 
să scoatem la lumină adevărurile obiective ascunse în aceste 
texte. 


»Fiul omului, traiesti in mijlocul unui neam razvratit. Acestia 
au ochi ca sa vada, dar nu vad; au urechi ca sa auda, dar nu 
aud...” (lezechiel 12:2) 

Stim ca fiecarui zeu sumerian fi corespundea o stea. Se spune 
ca celui mai mare dintre ei, lui Marduk=Marte, i s-ar fi ridicat o 
statuie din aur curat cu o greutate de 800 de talanti. Dacă e să-i 
dăm crezare lui Herodot, acesta ar fi echivalentul a 24.000 kg 
de aur curat. Ninurta=Sirius era judecătorul universului, cel care 
dădea sentintele asupra pământenilor muritori. Există scrieri 
cuneiforme adresate către Marte, Sirius și Pleiade. În imnurile și 
rugăciunile sumeriene sunt tot mereu pomenite arme ale zeilor, 
care nu corespund nici ca formă, nici ca efect cu vremurile 
acelea. Un imn de slavă închinat lui Martu descrie cum acesta 
făcea să cadă o ploaie de foc și își distrugea dușmanii cu un 
fulger luminos. Despre Inanna se spune ca răsărea pe cer 
răspândind o lumină înfricoșătoare, orbitoare, care distrugea 
casele dușmanilor ei. S-au găsit desene - ba chiar și o machetă 
- ale unor locuinţe care amintesc de niște buncăre nucleare: 
sunt rotunde, masive și au o deschizătură ciudat încadrată. Din 
aceeași perioadă, și anume din jurul anului 3000 î.Hr., provine o 
altă descoperire arheologică: un atelaj, inclusiv vehiculul și 
conducătorul acestuia, si doi sportivi inclestati în luptă, totul 
lucrat cu acuratețe și fineţe. Se știe că sumerienii stăpâneau la 
perfecţiune arta meșteșugurilor. De ce au modelat atunci un 
„buncär” grosolan, cand alte săpături arheologice efectuate în 
Babilon și Uruk au scos la iveală obiecte mult mai fin lucrate? Cu 
ceva timp în urmă s-a găsit în orașul Nippur - la 150 km sud de 
Bagdad - o întreagă bibliotecă sumeriană, formată din cca. 
60.000 de tăblițe de lut. Pe una dintre ele găsim scrijelită pe 
șase coloane cea mai veche descriere a potopului. Cinci orașe 
antediluviene sunt menţionate: Eridu, Badtibira, Larak, Sitpar și 
Schuruppak. Două dintre ele nu au fost găsite până în ziua de 
astăzi. Pe tablitele acestea, cele mai vechi care au fost găsite si 
descifrate până acum, Noe al sumerienilor poartă numele de 
Ziusudra. Se spune că a locuit și și-a construit arca în orașul 
Schuruppak. Acum dispunem, așadar, de o relatare a potopului 
și mai veche decât Epopeea lui Ghilgameș. Poate că noi 
descoperiri vor scoate la iveală relatări și mai vechi. 

Oamenii vechilor civilizaţii par să fi fost obsedati de ideea 
nemuririi și reînvierii. Servitori și sclavi se întindeau după toate 


aparentele de bunăvoie lângă stăpânii lor în mormintele 
acestora: în camera mortuară de la Sub-At s-au găsit nu mai 
puţin de șaptezeci de schelete aranjate unul lângă altul în 
perfectă ordine. Nu prezintă nici cel mai mic indiciu de violență. 
Intinse sau așezate, persoanele acestea invesmantate în culori 
strălucitoare par să-și fi așteptat moartea - survenită repede și 
fără durere, poate cu ajutorul otrăvii. Au sperat probabil, calme 
și pe deplin convinse, într-o nouă viata după moarte, alături de 
stăpânii lor. Cine le-a băgat în cap acestor popoare păgâne 
ideea reînvierii? 

La fel de enigmatică este și lumea zeităților egiptene. Textele 
străvechi ale popoarelor de pe Nil vorbesc și ele despre niște 
fiinţe înzestrate cu multă putere, care se deplasau pe cer în 
ambarcatii. Un text cuneiform dedicat Zeului Soarelui, Ra, 
spune: 

„Tu te amesteci printre stele si Luna, tu tragi corabia lui Aton 
de-a lungul cerului si pämäntului, asemenea stelelor care 
aleargä neobosite de jur-imprejur si a stelelor de la Polul Nord 
care nu apun niciodata.” 

O alta inscriptie de pe o piramida spune: 

„Tu esti acela care sta de milioane de ani la prova coräbiei 
Soarelui.” 

Este adevărat ca vechii egipteni erau mari maeștri ai 
calculelor, cu toate acestea este ciudat că vorbesc despre 
milioane de ani în legătură cu stelele și o corabie cerească. Ce 
spune Mahabharata? „Timpul este sămânţa universului.” 

La Memphis, Zeul creator Ptah i-a înmânat regelui două 
proiecte pentru sărbătorirea jubileului domniei sale, cu îndemnul 
de a-l celebra de șase ori la câte o sută de mii de ani. Maie 
nevoie oare să menţionăm că zeul Ptah a apărut, înainte de a-i 
înmâna regelui proiectele, într-un vehicul ceresc strălucitor, 
pentru ca după aceea să dispară la orizont în același vehicul? 

La Edfu se găsesc și astăzi pe porți și temple reprezentări ale 
Soarelui înaripat sau ale unui șoim care plutește în aer și poartă 
semnele hieroglifice ale eternității și vieţii veșnice. În niciun alt 
loc știut din lume nu s-au păstrat atâtea reprezentări ale unor 
zeități înaripate ca în Egipt. 

Orice turist cunoaște insula Elefantina și celebrul „nilometru” 
de la Aswan. Inca în scrierile străvechi insula era denumită 
astfel deoarece avea forma unui elefant. Și, într-adevăr, și 


astazi forma ei aminteste de un elefant. Dar de unde au stiut 
acest lucru vechii egipteni, de vreme ce conturul ei nu poate fi 
deslusit decät de la mare inältime, dintr-un avion? Nu existä 
niciun deal de pe care s-ar putea avea o perspectivă asupra 
insulei, care să inspire această comparaţie. 

Tot cu ceva timp în urmă s-a descoperit pe o construcție din 
Edfu o inscripţie care indică originea suprapământească a 
acesteia. Conform inscripţiei, planul construcţiei a fost schițat 
de către Imhotep, cel care a fost ridicat la rangul de zeu, o 
persoană foarte misterioasă și inteligentă - un fel de Einstein al 
vremurilor sale. Imhotep a fost preot, scriitor, medic, arhitect si 
înţelept. Arheologii admit că, în vremurile îndepărtate în care a 
trăit el, oamenii nu aveau alte unelte de prelucrare a pietrei 
decât pene de lemn și cupru - nici una, nici alta nu erau însă 
potrivite pentru a tăia blocuri de granit. Înțeleptul Imhotep îi 
construiește însă faraonului său Djoser piramida în trepte de la 
Sakkara! Această construcţie cu o înălţime de 60 m este o operă 
desăvârșită, care ulterior nu a mai putut fi imitată decât 
imperfect. „Casa veșniciei”, cum a numit-o Imhotep, era 
înconjurată de un zid cu o înălţime de 10 m și o lungime de 
1600 m. Imhotep a dispus să fie și el îngropat acolo, pentru ca 
zeii să îl poată trezi când se vor întoarce pe Pământ. 

Stim ca toate piramidele sunt construite după criterii 
astronomice. Nu ne pune oare pe gânduri acest fapt, având în 
vedere că nu se știe aproape nimic despre o știință astronomică 
a Egiptului antic? Sirius era unul din puţinii aștri care prezentau 
interes pentru egipteni. Dar tocmai acest lucru pare straniu, 
pentru că de la Memphis Sirius nu poate fi observat decât la 
începutul perioadei de revarsare a Nilului, în zori, putin 
deasupra orizontului. Pentru ca lucrurile să fie și mai încâlcite, s- 
a descoperit în Egipt un calendar exact - din anul 4221 î.Hr.! 
Acest calendar a fost calculat în funcţie de răsăritul lui Sirius (1 
tout = 19 iulie) și cuprinde cicluri anuale pentru o perioadă de 
peste 32.000 de ani. 

Sa admitem că vechii astronomi aveau tot timpul din lume să 
observe an de an Soarele, Luna și aștrii, pentru a constata în 
cele din urmă că, după aproximativ 365 de zile, toţi aștrii revin 
în același loc. Dar nu este oare absurd că au alcătuit primul 
calendar în funcţie de Sirius, când ar fi fost mai simplu și mai 
exact să se orienteze după Soare și Lună? Calendarul lui Sirius a 


fost poate oricum doar o plasmuire, un calcul probabil, deoarece 
nu putea prezice rasaritul astrului respectiv. Revarsarea Nilului 
si implicit aparitia lui Sirius dimineata la orizont erau pura 
întâmplare. Revarsarea nu se producea în fiecare an si nici în 
aceeasi zi a anului. Atunci de ce sa realizezi un calendar in 
functie de Sirius? Sa fi fost si in acest caz vorba de o traditie sau 
legenda veche? Sa fi existat vreo scriere sau fagaduiala pe care 
preotii au tainuit-o cu grija? 

Intr-un mormant care a apartinut probabil regelui Udimus s-a 
gasit un colier din aur si, atarnat de acesta, scheletul unui 
animal necunoscut. De unde provenea animalul respectiv? Cum 
ne putem explica faptul că egiptenii foloseau încă de la 
începuturile primei dinastii sistemul zecimal? Cum a apărut în 
timpuri atât de îndepărtate o civilizație atât de avansată? De 
unde au apărut, încă de la începuturile civilizaţiei egiptene, 
obiecte din bronz și cupru? De unde aveau egiptenii uimitoarele 
lor cunoștințe de matematică și o scriere gata concepută? 

Inainte de a ne îndrepta atenţia spre unele construcţii 
monumentale care prezintă numeroase enigme, să mai 
aruncam o scurtă privire asupra unor scrieri vechi: 

De unde izvora uluitoarea imaginaţie a povestitorilor din „O 
mie și una de nopţi"? Cum s-a ajuns la descrierea unei lămpi din 
care se ivește și vorbește, la cerere, un spirit? 

Ce fantezie îndrăzneață a inventat formula „Sesam, deschide- 
te!” folosită de Ali Baba și hoţii lui? 

Astăzi, când este suficient să apăsăm pe un buton pentru ca 
televizorul să ne ofere imagini însoţite de sunete, lucrurile 
acestea nu ne mai surprind. lar de când ușile tuturor 
magazinelor mari se deschid cu ajutorul celulelor fotoelectrice, 
nici formula „Sesam, deschide-te!” nu mai ascunde vreo enigmă 
deosebită. Puterea de imaginaţie a povestitorilor din vechime 
trebuie să fi fost însă neînchipuit de mare, atât de mare încât 
romanele utopice ale scriitorilor din zilele noastre par, prin 
comparaţie, încropite cu stângăcie. Doar dacă acești povestitori 
din vechime nu au avut la dispoziţie, pentru a le stârni 
imaginaţia, lucruri în parte cunoscute, văzute și trăite de ei 
înșiși! 

Lumea legendelor și miturilor unor civilizaţii mai putin 
cunoscute, în care ne lipsesc puncte sigure de orientare, este și 
mai derutantă, si mai greu de deslusit. 


Legendele islandeze si cele norvegiene vechi vorbesc si ele, 
desigur, despre „zei” care calatoresc pe cer. Zeita Frigg are un 
mesager pe nume Gna. Aceasta este trimisä de cätre stäpäna ei 
tn lumi diferite, calare pe un cal care zboara peste mari si tari. 
Calul poarta numele „Zvärle din copite”, iar Gna intalneste o 
data, sus in cer, niste zei Vani necunoscuti. In Cantecul lui Alwis, 
Pamantul, Soarele, Luna si universul au nume diferite, tn functie 
de cei care le rostesc: oamenii, „zeii”, uriasii sau asenii. De unde 
pana unde existau in cele mai stravechi timpuri, cand orizontul 
cunoasterii era atat de limitat, viziuni diferite asupra unuia si 
aceluiasi lucru? 

Chiar daca legendele si cantecele nordice si germanice au 
fost transcrise abia in jurul anului 1200 d.Hr. de cätre invatatul 
Sturluson, vechimea lor este de cateva mii de ani. in aceste 
scrieri, simbolul lumii este in mod straniu deseori un disc sau o 
Sfera, iar zeul Thor, cel mai puternic dintre zei, poarta 
întotdeauna la el ciocanul pietrarilor. După părerea profesorului 
Kuhn, cuvântul „Hammer” („ciocan” în germană) înseamnă 
„piatră”, provine din epoca de piatră și a ajuns abia mai târziu 
să denumească obiectul respectiv din bronz sau fier. Așadar, 
Thor și simbolul lui, ciocanul, sunt reprezentări foarte vechi, 
probabil din epoca de piatră. De altfel, corespondentul 
cuvântului „thor” în vedele indiene (în sanscrită) este 
„tanayitnu”, care s-ar traduce prin „cel care produce tunete”. 
Zeul Thor este stăpânul Vanilor din mitologia germanică, al celor 
care bântuie amenintator prin ceruri. 

Într-o discuţie despre aspectele inedite cu care contribuim noi 
la cercetarea trecutului, s-ar putea ridica următoarea obiectie: 
nu tot ce se referă în legendele vechi la fenomene cerești poate 
fi adus ca dovadă a unor zboruri spaţiale efectuate în timpuri 
străvechi! Dar noi nici nu facem acest lucru, ci atragem doar 
atenţia asupra unor fragmente din scrierile străvechi, care nu se 
încadrează în modelul de gândire folosit până în prezent. Cu 
întrebările noastre încercăm să facem lumină în acele pasaje - 
supărătoare, desigur - a căror semnificaţie științifică si ale căror 
consecințe nu au putut fi bănuite nici de către autori, nici de 
către traducători ori copiști. Suntem dispuși să admitem că 
traducerile sunt greșite și copiile inexacte - dacă nu s-ar 
accepta fără rezerve tocmai aceste texte greșit traduse și 
înflorite de imaginaţia copiștilor, de îndată ce se lasă integrate 


tn vreo religie. Nu este demn de un om de stiinta sa respinga 
ceea ce îi tulbură modelul de gândire si să accepte numai ceea 
ce vine în sprijinul tezelor sale. Câtă putere de convingere ar 
căpăta tezele noastre, dacă am avea la dispoziţie traduceri noi, 
făcute prin prisma „astronautica”! 

Pentru a continua cu perseverenţă lanţul tezelor noastre, să 
mai adăugăm că la Marea Moartă s-au descoperit recent niște 
suluri care conţin fragmente din texte apocaliptice și liturgice. În 
apocrifele lui Avraam și Moise se vorbește din nou despre un car 
ceresc cu roţi, care scuipă foc, în vreme ce din cartea lui Enoh, 
în versiunea etiopiană sau cea slavă, lipsesc astfel de referiri. 
„In spatele fiinţei am văzut un car cu roţi de foc și fiecare roată 
era jur-împrejur plină cu ochi, iar pe roţi era un tron învăluit în 
flăcări care curgeau în jurul lui.” (Text apocrif, Avraam, 18:11, 
12) 

În interpretarea profesorului Sholem, tronului si carului din 
mistica iudaică le corespunde în mistica elenistică și a 
creștinismului primitiv „pleroma”, abundență de lumina. O 
interpretare respectabilă, dar poate fi oare considerată științific 
dovedită? Îndrăznim să întrebăm dacă unii oameni nu au văzut 
oare într-adevăr carele de foc atât de des descrise? În sulurile 
de la Qumran a fost deseori folosită o scriere rămasă 
nedescifrată până acum; printre documentele din a patra 
peșteră există o lucrare de astrologie în care alternează mai 
multe tipuri de scriere. 

O lucrare de astronomie poartă titlul „Cuvinte ale inteleptului, 
adresate tuturor fiilor Aurorei”. În fond, ce contrazice chiar atât 
de categoric și convingător posibilitatea ca în textele vechi să fi 
fost descrise care de foc reale? Doar nu afirmaţia vagă că în 
Antichitate nu au existat care de foc! Un astfel de răspuns ar fi 
nedemn de aceia pe care dorim să îi convingem, prin întrebările 
noastre, să accepte noi alternative. În fond, nu e așa de mult de 
când voci competente susțineau că din cer nu pot cădea pietre 
(= meteoriți), deoarece în cer nu există pietre... Matematicieni 
din secolul XIX au calculat și ajuns la concluzia - categorică, pe 
vremea aceea - că un tren nu se poate deplasa cu mai mult de 
34 km/h, deoarece, la o viteză superioară acesteia, aerul ar fi 
împins afară din tren, iar pasagerii s-ar sufoca... Cu nici o sută 
de ani în urmă s-a „demonstrat” că un obiect mai greu decât 
aerul nu poate zbura... 


Recenzia aparuta intr-un ziar respectabil atribuie cartea lui 
Walter Sullivan We Are Not Alone (Semnele din univers) genului 
science fiction, cu observatia ca nici macar in viitorul indepartat 
nu se va putea ajunge la stelele Epsilon Eridani sau Tau Ceti; 
bariera acestor distante de neinchipuit nu va putea fi depasita 
nici măcar datorită dilatarii timpului sau a cufundarii 
astronautilor într-un somn adânc prin criogenie. 

Ce bine că în trecut au existat întotdeauna destui visători 
tndrazneti, indiferenți la vocile critice ale contemporanilor lor! 
Fără ei, astăzi nu am avea o reţea mondială de căi ferate, cu 
trenuri care circulă cu o viteză de 200 km/h sau chiar mai mare 
(să ne amintim: la o viteză de peste 34 km/h pasagerii mor!)... 
nu am avea avioane cu reacţie, pentru că s-ar prăbuși toate (să 
ne amintim: obiectele mai grele decât aerul nu pot zbura!)... și 
nu am avea rachete lunare (să ne amintim: omul nu-și poate 
părăsi planeta!). Ah, câte alte lucruri nu ar exista fără acești 
visători binecuväntati! 

Unii cercetători doresc să se limiteze la așa-numita realitate. 
Dar uită prea ușor și prea repede că ceea ce numim astăzi 
realitate a fost ieri, poate, viziunea utopică a unui visător. Multe 
dintre descoperirile epocale, pe care le considerăm astăzi ca 
făcând parte din realitate, nu le datorăm unei activităţi 
sistematice de cercetare, ci unor întâmplări fericite. lar unele 
dintre ele sunt meritul „visătorilor serioși”, care au depășit cu 
speculațiilor lor îndrăzneţe bariera ideilor preconcepute. Un 
lucru este însă cert: barierele posibilităţilor viitoare se 
micșorează pe zi ce trece. Pentru Heinrich Schliemann, cărţile 
lui Homer n-au fost simple basme și fabulatii și astfel a 
descoperit Troia! 

Ne cunoaștem încă prea puţin trecutul, pentru a putea da 
sentinţe definitive! Noi descoperiri pot dezlega mistere fără 
egal, lectura atentă a relatărilor străvechi poate răsturna lumi 
întregi de „realitäti”! Stim, de altfel, că dintre cărţile vechi mai 
multe au fost distruse decât păstrate. Se spune că în America 
de Sud a existat o scriere în care fuseseră consemnate toate 
cunoștințele Antichității; cel de-al 63-lea rege incaș, Pachacuti 
IV, ar fi distrus-o. In biblioteca din Alexandria au existat 500.000 
de volume ale eruditului Ptolemeu Soter, care cuprindeau toate 
legendele si tradiţiile omenirii; biblioteca a fost distrusă partial 
de către romani, restul a fost ars, câteva secole mai târziu, la 


ordinul califului Omar. Este de neconceput ca niste manuscrise 
de nepretuit si de neinlocuit sa fi fost folosite pentru încălzitul 
bailor publice din Alexandria! 

Ce s-a intamplat cu biblioteca templului din lerusalim? Ce s-a 
întâmplat cu biblioteca din Pergamon, despre care se spune ca 
ar fi cuprins 200.000 de lucrari? Ce comori si mistere s-au 
pierdut în anul 214 î.Hr., cand au fost distruse din motive 
politice, la porunca împăratului chinez Chi-Huang, cărţi de 
istorie, astronomie și filosofie? Câte texte a dispus Pavel să fie 
distruse in Efes? Nici nu ne putem imagina bogăţia 
incomensurabilă de lucrări din toate domeniile științei, care s-a 
pierdut din cauza fanatismului religios! Câte mii de scrieri 
pierdute pentru totdeauna au ars în America de Sud și Centrală, 
în numele unei credinţe oarbe, călugării și misionarii? 

Toate acestea s-au întâmplat cu sute și mii de ani în urmă. A 
devenit oare omenirea mai inteleaptä? Cu câteva decenii în 
urmă, Hitler a dispus să se ardă cărţi în locuri publice, iar în 
China s-a întâmplat același lucru în anul 1966, în timpul 
revoluţiei culturale a lui Mao. Ce bine că astăzi, din fericire, 
cărţile nu mai există doar într-un singur exemplar, ca în trecut. 

Textele și fragmentele care ne-au rămas ne transmit unele 
informaţii despre vremurile străvechi. Inteleptii popoarelor din 
toate timpurile au știut că viitorul va aduce războaie și revoluţii, 
sânge si foc. Tocmai din acest motiv să fi ascuns Inteleptii în 
construcţiile colosale ale timpurilor lor secrete și tradiţii, 
punându-le astfel la adăpost fata de oamenii de rând sau de 
viitoarele distrugeri? Să fi „ascuns” sau codat ei oare mesaje și 
informaţii în piramide, temple și statui, care să supravieţuiască 
urgiilor? Merită să reflectăm la această posibilitate, de vreme ce 
unii contemporani prevăzători ai nostri au procedat la fel - 
gândindu-se la viitor. 

În anul 1965, americanii au îngropat în solul New Yorkului 
două capsule ale timpului, concepute să reziste până în anul 
6965 celor mai potrivnice condiţii și catastrofe care ar putea lovi 
planeta. Aceste capsule conţin mesaje pentru posteritate, 
pentru ca cei care se vor strădui să lumineze trecutul 
înaintașilor lor să afle cum am trăit noi. Capsulele sunt turnate 
dintr-un metal mai rezistent decât oţelul; ele pot supravieţui 
chiar și unei explozii nucleare. În capsule s-au introdus, în afara 
„informaţiilor de actualitate”, fotografii ale unor orașe, vapoare, 


automobile, avioane si rachete; ele mai contin mostre de metale 
si materiale plastice, de pänzeturi, fibre si tesäturi, obiecte de 
uz zilnic, precum monede, unelte si produse de igienă 
personală, cărţi de matematică, medicină, fizică, astronautică si 
biologie, copiate pe microfilme. Pentru a ușura munca 
generaţiilor dintr-un viitor îndepărtat și necunoscut, materialul a 
fost prevăzut cu un extraordinar sistem de decodare, cu ajutorul 
căruia semnele scrise și desenate vor putea fi traduse în limbile 
viitorului. 

Ideea de a dărui posterităţii aceste capsule ale timpului a 
aparţinut unui grup de ingineri de la Westinghouse Electric. John 
Harrington a inventat ingeniosul sistem de decodare destinat 
unei generaţii necunoscute. Bieţi nebuni? Visători? Pe noi, 
realizarea acestei idei ne bucură mai degrabă și ne liniștește: 
mai există, așadar, oameni care se gândesc la ceea ce va fi 
peste 5000 de ani! Arheologii din viitorul îndepărtat nu vor avea 
mai puţine greutăţi de înfruntat decât noi. După o catastrofă 
nucleară, toate bibliotecile din lume nu vor mai folosi la nimic, 
iar realizările de care suntem astăzi atât de mândri vor pieri - 
praful și pulberea se va alege de ele. Fapta și imaginaţia celor 
din New York nu sunt justificate doar de eventualitatea unei 
catastrofe atomice. Deplasarea axei Pământului cu doar câteva 
grade ar cauza inundaţii de proporţii inimaginabile, imposibil de 
stăvilit, în care ar dispărea orice cuvânt scris. Cine este atât de 
arogant încât să susţină că e imposibil ca tnteleptii din vechime 
să fi fost la fel de prevăzători ca și cei de la New York? 

Nu încape nicio îndoială că strategii unui război nuclear și 
termonuclear nu-și vor îndrepta armele spre populaţiile 
inofensive de zuluși sau eschimoși. Le vor îndrepta spre centrele 
civilizaţiei. Haosul radioactiv se va abate, așadar, asupra celor 
mai dezvoltate și avansate popoare. Tefere vor scăpa - undeva, 
departe de centrele civilizaţiei - popoarele subdezvoltate, 
sălbatice, primitive. De vreme ce nu au participat la dezvoltarea 
civilizaţiei noastre, acestora nu le va fi cu putinţă să o transmită 
mai departe sau măcar să ofere informaţii despre ea. Până și 
strădania inteleptilor sau visătorilor de a salva o biblioteca 
subterană va fi zadarnică. Bibliotecile „normale” vor fi oricum 
distruse, iar oamenii primitivi care vor supravieţui catastrofei nu 
vor ști nimic despre existenţa unor biblioteci ascunse, secrete. 
Mari suprafeţe ale globului se vor transforma în deșerturi 


pärjolite, deoarece radiatiile nu vor läsa vreme de sute de ani sa 
creasca nici macar un fir de iarba. Cei scapati cu viata vor suferi 
probabil mutatii genetice, iar din orasele scufundate nu va mai 
ramane nimic peste doua mii de ani. Natura, cu forta ei de 
nestavilit, isi va croi calea printre ruine, fierul si otelul vor rugini 
si se vor preface In pulbere. 

Atunci totul ar reincepe! Omul si-ar repeta aventura pentru a 
doua, a treia oară. Este posibil însă să dezlege iarăși prea târziu 
misterele unor scrieri și legende vechi. După 5000 de ani de la 
catastrofă, arheologii ar putea susţine că oamenii secolului XX 
nu au cunoscut fierul, deoarece, oricât de sârguincios vor săpa 
în pământ, nu vor scoate la iveală, din motive evidente, nicio 
bucăţică de fier. De-a lungul graniţei rusești s-ar descoperi 
kilometri întregi de ziduri antitanc, cărora li s-ar atribui negreșit 
o semnificaţie astronomică. Dacă s-ar descoperi benzi de 
magnetofon, nimeni nu ar ști ce să facă cu ele; nu ar ști nici 
măcar să deosebească benzile imprimate de cele neimprimate. 
Când aceste benzi ar putea conţine, de fapt, dezlegarea atâtor 
enigme! — Textele care descriu orașe imense, în care au existat 
case cu o înălțime de câteva sute de metri, ar fi declarate 
neverosimile, pentru că este imposibil să fi existat astfel de 
orașe. Tunelurile metroului londonez ar fi considerate o 
curiozitate geometrică, ori un sistem de canalizare uimitor de 
bine conceput. Apoi s-ar putea să apară tot mereu diverse 
relatări despre niște păsări uriașe, cu care oamenii se 
deplasaseră de la un continent la altul, sau despre niște nave 
stranii, aruncătoare de foc, care dispăreau în înaltul cerului. 
Totul ar fi clasificat drept „mitologie”, pentru că este imposibil 
să fi existat păsări atât de mari și monștri cerești aruncători de 
foc. 

Traducătorii anului 7000 vor avea multe greutăţi de înfruntat: 
ce vor reuși să descifreze din fragmentele despre un război 
mondial care a avut loc în secolul XX va fi considerat 
neverosimil. Dacă vor încăpea însă pe mâinile lor texte ale lui 
Marx sau Lenin, se va considera - cu câtă satisfacție! — că au 
fost în sfârșit identificaţi doi mari preoţi ai unei religii din 
vremurile acelea de nepatruns. 

Multe lucruri vor putea fi explicate, în cazul în care s-ar păstra 
suficiente puncte de reper. 5000 de ani sunt un timp foarte, 
foarte lung. Blocurile de piatră prelucrată ar putea supravieţui 


atâta vreme printr-un capriciu al naturii. Cu sinele de cale 
ferată, oricât de groase ar fi ele, natura va fi mai puţin 
îngăduitoare. 

În curtea unui templu din Delhi se află, cum spuneam deja, un 
stâlp sudat din mai multe bucăţi de fier, care rezistă de aproape 
2000 de ani oricăror intemperii, fără nicio urmă de rugină; nu 
prezintă urme nici de sulf, nici de fosfor. Avem de-a face cu un 
aliaj de fier provenit din timpuri străvechi, a cărui formulă nu a 
fost deslușită până în prezent. Poate că stâlpul a fost turnat de 
către un grup de ingineri prevăzători, care nu dispuneau de 
mijloacele necesare pentru a ridica o construcţie colosală, dar 
doreau totuși să lase posterităţii un semn vizibil și durabil al 
civilizaţiei lor? 

Este o situaţie supărătoare: am descoperit construcţii ale unor 
civilizaţii străvechi, pe care nu suntem în stare astăzi, în pofida 
celor mai moderne mijloace tehnice de care dispunem, să le 
reproducem. Aceste blocuri de piatră există - nu putem să ne 
îndoim de existenţa lor. Si cum nu vrem să admitem că a existat 
ceva ce nu poate fi explicat, căutăm explicaţii „rationale”. Să ne 
scoatem mai bine ochelarii de cal și să căutăm împreună... 


Capitolul VII 
Un ring de dans pentru uriași. Din ce trăiau vechii egipteni? 
Keops a fost un șarlatan? Cine a stabilit locul în care să fie 
ridicate piramidele? Cadavre vii congelate? Creatori de modă 
preistorici. Metoda C-14 este absolut sigură? 


La nord de Damasc se întinde terasa de la Baalbek: o 
platformă construită din blocuri de piatră, dintre care unele au o 
lungime de peste 20 de metri și o greutate de aproape 2000 de 
tone. Până în ziua de astăzi, arheologii nu au găsit nicio 
explicaţie convingătoare de ce, cum și de către cine a fost 
construită terasa de la Baalbek. Profesorul rus Agrest este însă 
de părere că ar putea fi vorba despre vestigiile unui imens teren 
de aterizare. 

Dacă inghitim cuminţi teoriile care ni se servesc gata 
preparate, atunci Egiptul antic s-a trezit brusc, fără nicio 
perioadă de tranziţie, pe treapta de dezvoltare a unei civilizaţii 
nemaipomenite. Orașe mari și temple uriașe, statui colosale de 
o mare expresivitate, drumuri splendide flancate de statui 


maiestuoase, sisteme de canalizare desavarsite, morminte 
luxoase säpate In stanca, piramide de dimensiuni coplesitoare... 
toate acestea si multe alte minunatii au rasarit, ca sa sounem 
asa, din pamant. Adevärate miracole intr-o tara care a devenit 
brusc si nemijlocit capabila de astfel de realizari! 

Soluri fertile nu se găseau decât in delta Nilului si pe fâșii 
înguste de-a lungul malurilor fluviului. Expertii apreciază însă 
populaţia egipteană din perioada ridicării marilor piramide la 50 
de milioane de locuitori! (Un număr care contrazice, de altfel, în 
mod flagrant, cele 20 de milioane la care se apreciază întreaga 
populaţie a Pământului în jurul anului 3000 î.Hr.!) 

Câteva milioane în plus sau în minus nu mai contează oricum 
fata de aprecierile acestea fantastice. Un lucru este însă cert: 
Toţi acești oameni trebuiau să fie hraniti! Căci nu exista doar o 
mulţime uriașă de muncitori constructori, pietrari, ingineri și 
marinari, nu existau doar sute de mii de sclavi, ci, de asemenea, 
o armată bine echipată, o castă numeroasă și avută a preoţilor, 
nenumărați negustori, agricultori, funcţionari si - /ast but not 
least - curtenii care duceau o viata îmbelșugată. Să fi trăit toţi, 
absolut toţi din puţinele roade pe care le putea oferi agricultura 
practicată în Delta Nilului? 

Ni se spune că blocurile de piatră folosite pentru ridicarea 
piramidelor au fost transportate pe trunchiuri de copac. Or, e 
greu de crezut că puţinii copaci, în mare parte palmieri, care 
creșteau pe atunci (și cresc și astăzi) în Egipt, au fost tăiaţi si 
folosiți în acest scop, de vreme ce curmalele erau absolut 
necesare ca aliment, iar copacii cu coroanele lor erau singurele 
adăposturi umbroase pe pământul pârjolit de soare. Si totuși, 
trebuie să se fi folosit trunchiuri de copac, pentru că altă 
explicaţie tehnică, în oarecare măsură plauzibilă, pentru 
construirea piramidelor nu avem. S-au importat oare aceste 
trunchiuri? Dar pentru a importa lemn din alte ţări ar fi fost 
necesară o flotă considerabilă și, odată livrat lemnul în 
Alexandria, ar fi trebuit transportat în sus pe Nil până la Cairo. 
Altă posibilitate nu exista, de vreme ce egiptenii nu aveau încă, 
în perioada ridicării marilor piramide, vehicule trase de cai. Abia 
în timpul dinastiei a XVII-a, pe la 1600 î.Hr., a fost introdus carul 
tras de cai. Cum au fost transportate blocurile de piatră? Un 
regat pentru o explicaţie convingătoare! Se spune că au avut 
nevoie de trunchiuri de copaci... 


Multe enigme - fara o solutie reala - genereaza tehnica 
folosita la construirea piramidelor. 

Cum au säpat In stanca mormintele? De ce mijloace au dispus 
pentru a realiza un labirint de galerii si incäperi? Peretii sunt 
netezi si, in mare parte, decorati cu picturi in relief. Galeriile 
pătrund oblic în stâncă; sunt prevăzute cu trepte lucrate îngrijit 
și cu multă măiestrie, care conduc în camerele funerare aflate la 
mare adâncime. Grupuri numeroase de turiști stau în faţa lor și 
se minunează, dar nu primesc nicio explicaţie referitoare la 
tehnica misterioasă a săpării lor. Și totuși, se știe că egiptenii 
stăpâneau din cele mai vechi timpuri arta săpării galeriilor, 
pentru că mormintele vechi săpate în stâncă sunt lucrate în 
același fel ca și cele mai recente. Între mormântul lui Teti din 
dinastia a Vl-a și mormântul lui Ramses | din Regatul Nou nu 
există nicio deosebire, deși au fost construite la o distanţă de 
cel putin 1000 de ani! Odată însușită, tehnica veche nu a mai 
fost, după toate aparențele, perfecționată, ba mai mult de atât, 
construcţiile mai târzii par niște copii tot mai palide ale primelor 
modele. 

Turistul care se lasă purtat de o cămilă - numită în funcţie de 
naționalitatea lui fie Bismarck, fie Napoleon - la vest de Cairo 
spre piramida lui Keops simte acea senzatie stranie pe care o 
provoaca intotdeauna vestigiile unui trecut de nepatruns. Afla 
că un faraon anume a pus să i se construiască mormântul în 
cutare sau cutare loc. Si după ce i s-au servit încă o data 
aceleași informaţii demult vehiculate, după ce a mai făcut și 
câteva fotografii impresionante, corabia deșertului îl poartă în 
același ritm legănat înapoi la hotel. Mai ales în legătură cu 
piramida lui Keops s-au născocit de-a lungul vremii sute de 
teorii subrede și stupide. In cartea de 600 de pagini apărută în 
1864 a lui Charles Piazzi Smith Our Inheritance in the Great 
Pyramid gasim o multime de aberatii referitoare la relatia dintre 
masa piramidei si globul pamantesc. 

Si totusi, dupa o analiza dintre cele mai critice, raman cateva 
lucruri care ar trebui sa ne puna pe ganduri. 

Se stie ca vechii egipteni practicau un adevarat cult al 
Soarelui: Zeul Soarelui, Ra, se plimba pe cer intr-o ambarcatie. 
Unele texte gasite in piramidele Regatului Vechi descriu chiar 
plimbarile pe care le facea regele prin cer, desigur cu sprijinul 
zeilor si al ambarcatiilor lor. Se pare ca zeii si regii egipteni 


aveau si ei o feblete pentru zboruri... 

Sa fie oare o întâmplare că înălțimea piramidei lui Keops 
înmulțită cu un miliard este aproximativ egală cu distanţa dintre 
Pământ și Soare? Mai exact: 149.504.000 km! Să fie o 
întâmplare că meridianul care traversează piramida împarte 
continentele și oceanele în două parti egale? Să fie o întâmplare 
că împărțind perimetrul bazei la dublul înălţimii obţinem 
celebrul număr al lui Ludolph, pi = 3,14159? Să fie o întâmplare 
că s-au găsit calcule privind greutatea Pământului, și să fie oare 
tot o întâmplare că terenul stâncos pe care s-a construit 
piramida a fost nivelat cu multă grijă și atenţie? 

Nu avem niciun indiciu de ce a ales faraonul Keops să 
construiască piramida tocmai pe acel sol stâncos din deșert. 
Una dintre explicaţii este că a profitat de existenţa unei fisuri în 
masa stâncii pentru a-și clădi colosala construcţie; o altă 
explicaţie, prea puţin convingătoare însă, este că dorea să 
urmărească din palatul lui de vară desfășurarea lucrărilor. 
Ambele explicaţii sunt lipsite de sens. În primul rând, pentru a 
transporta piatra pe distanţe mai scurte, ar fi fost mult mai 
comod să deschidă șantierul mai aproape de carierele de piatră 
aflate în est; în al doilea rând, este greu de imaginat că faraonul 
era dispus să suporte zi și noapte, an după an, vacarmul care 
însoțea chiar și pe vremea aceea lucrările unui șantier. Atâtea 
argumente pot fi invocate împotriva explicaţiilor clasice 
referitoare la amplasamentul piramidei, încât îndrăznim să 
întrebăm dacă nu cumva au avut și „zeii” un cuvânt de spus - 
fie direct, fie prin intermediul preoţilor, care au transmis mai 
departe poruncile lor. Dacă acceptăm acest mod de a privi 
lucrurile, avem o dovadă în plus în favoarea teoriilor noastre 
privitoare la trecutul utopic al omenirii. Piramida nu împarte 
doar continentele și oceanele în două parti egale, ci se află, de 
asemenea, în centrul de greutate al continentelor! Dacă faptele 
amintite aici nu sunt simple întâmplări - or, este greu de crezut 
în întâmplare - atunci amplasamentul șantierului a fost hotărât 
de către niște fiinţe care cunoșteau exact forma sferică a 
Pământului, precum și repartizarea continentelor și mărilor pe 
glob. Să ne amintim de hărţile lui Piri Reis! Nu e chiar totul 
întâmplare sau basm. 

Cu ce forţă, cu ce „mașini”, cu ce mijloace tehnice în general 
s-a nivelat acest teren stâncos? Cum s-au săpat galeriile? Și 


cum au fost iluminate? Nici aici, nici în mormintele săpate în 
stâncă din Valea Regilor nu s-au folosit făclii sau ceva 
asemănător: Tavanele și pereţii nu prezintă nici urme de 
înnegrire, nici cel mai mic indiciu că s-ar fi îndepărtat astfel de 
urme. Cum și cu ce s-au tăiat din cariere imensele blocuri de 
piatră? Blocuri cu muchii ascuţite și suprafeţe netede. Cum au 
fost transportate și așezate unul peste altul cu o precizie 
milimetrică? Avem iarăși o sumedenie de explicaţii la alegere: 
planuri înclinate, drumuri nisipoase pe care s-au împins 
blocurile, schele, rampe, rambleuri... La care se adaugă, 
desigur, munca atâtor sute de mii de furnici egiptene: felahi, 
meșteșugari... 

Niciuna dintre explicaţii nu rezistă însă unei analize critice. 
Marea piramidă este (și va rămâne?) martorul de neinläturat al 
unei tehnici de neînțeles. În secolul XX, niciun arhitect nu ar 
reuși să construiască din nou piramida lui Keops - chiar dacă ar 
avea la dispoziție mijloacele tehnice ale tuturor continentelor! 

2.600.000 de blocuri imense au fost tăiate din cariere, 
șlefuite, transportate și asamblate cu o precizie milimetrică. Si 
în interior, la mare adâncime, s-au pictat pereţii în culori vii! 

Amplasamentul piramidei a fost un capriciu al faraonului... 

Dimensiunile unice, „clasice” ale piramidei au fost rezultatul 
unei inspiratii de moment a constructorului... 

Mai multe sute de mii de lucrători au împins și tras pe 
(inexistente) trunchiuri de copac, cu ajutorul unor (inexistente) 
frânghii, sus pe o rampă, blocuri cu o greutate de 12 tone... 

Armata aceasta de lucrători se hrănea cu (inexistente) 
cereale... 

Dormea în (inexistente) colibe, construite la porunca 
faraonului în fata palatului său de vară... 

Din (inexistente) difuzoare se auzeau îndemnurile ritmice, 
menite să-i stimuleze pe lucrători să ridice toţi în tact, spre cer, 
blocurile de 12 tone. 

Dacă vrednicii lucrători egipteni ar fi realizat zilnic 
extraordinara performanţă de a așeza unul peste altul zece 
blocuri de piatră, ar fi putut asambla minunata piramidă în cca. 
250.000 de zile, adică 664 de ani, din cele aproximativ 2,5 
milioane de coloși de piatră! Si să nu uităm un lucru: totul se 
datorează capriciului unui rege excentric, care nu a mai apucat 
să vadă desăvârșirea construcţiei al cărei izvor de inspiraţie a 


fost el insusi. Cumplit de frumos si nesfärsit de trist! 

Merita sa mai precizam oare ca aceasta teorie cu pretentii de 
seriozitate este ridicola? Cine poate fi atat de naiv, incat sa 
creada ca piramida nu este altceva decat mormantul unui rege? 
Cine mai poate sa creada ca nu este altceva decat pura 
întâmplare că piramida a fost construită după reguli 
astronomice și matematice? 

Astăzi, nimeni nu se îndoiește că piramida a fost înălțată la 
porunca faraonului Keops. De ce oare? Pentru că toate tablitele 
și inscripţiile se referă la el. Nouă ni se pare un lucru 
incontestabil că piramida nu a putut fi construită în timpul unei 
vieți omenești. Dar dacă faraonul Keops a dispus falsificarea 
tablitelor si inscriptiilor pentru a-și asigura gloria? Această 
metodă era destul de răspândită în vechime, după cum o 
dovedesc numeroase construcţii. Intotdeauna, când un dictator 
dorea să-și revendice glorie exclusivă, poruncea să se 
procedeze astfel. Înseamnă că este posibil ca piramida să fi 
existat cu multă vreme înainte ca faraonul Keops să-și treacă 
numele pe tăblițe și inscripții. 

În biblioteca de la Oxford se află un manuscris în care 
scriitorul copt Mas-Udi afirmă ca cel care a dispus să se 
construiască marea piramidă a fost regele egiptean Surid. Lucru 
ciudat, acesta a domnit înainte de potop! La fel de ciudat este 
că acest rege înțelept le-a poruncit preoţilor săi să-și noteze 
toate cunoștințele si să le ascundă în interiorul piramidei. In 
versiunea coptilor, piramida a fost așadar ridicată înainte de 
potop. 

Herodot confirmă această idee în cartea a doua a „Istoriilor” 
sale: Preoţii din Teba i-ar fi arătat 341 de statui uriașe, 
reprezentând tot atâtea generaţii de mari preoţi de-a lungul a 
11 340 de ani. Este un lucru știut că fiecare mare preot a pus să 
i se ridice statuia încă din timpul vieţii sale. Herodot povestește 
că preoţii din Teba i-au arătat pe rând statuile, ca dovadă că fiul 
a urmat întotdeauna tatălui în funcţie, și l-au asigurat că datele 
lor sunt exacte, deoarece notaseră totul, generaţie după 
generaţie. l-au mai explicat că fiecare dintre aceste 341 de 
statui reprezintă o generaţie de oameni și că, înaintea acestor 
341 de generaţii, zeii au locuit printre oameni, dar după aceea 
oamenii nu au mai fost vizitaţi de niciun zeu cu înfățișare 
umană. 


Vechimea Egiptului este de regula estimata la 6500 de ani. 
Atunci de ce l-au minţit preoţii cu atâta nerusinare pe călătorul 
Herodot, când i-au vorbit de 11.340 de ani numărați? Si de ce 
au subliniat cu atâta tărie că niciun zeu nu a mai trăit printre ei 
de 341 de generaţii? Ce sens ar mai avea aceste datări exacte, 
pentru care stau dovadă statuile, dacă „zeii” nu ar fi trăit într- 
adevăr printre oameni în negura timpurilor? 

Cum, de ce și când a fost construită piramida? Nimeni nu 
poate răspunde cu exactitate la aceste întrebări. Un munte 
artificial cu o înălţime de 150 de metri și o greutate de 
31.200.000 de tone stă în faţa noastră, mărturie a unor eforturi 
de neînțeles, iar monumentul acesta să nu fie nimic mai mult 
decât mormântul unui rege excentric? Să o creadă cine vrea! 

La fel de neintelese, si până în ziua de astăzi inexplicabile, 
sunt mumiile - o enigmă magică din timpuri străvechi. Diverse 
popoare stăpâneau tehnica îmbălsămării, iar descoperirile 
arheologice vin în sprijinul tezei că oamenii preistorici credeau 
în renașterea fizică, în reincarnare. Un lucru plauzibil, dacă ar 
exista vreo legătură cu celelalte idei și credinţe ale lor! Dacă 
strămoșii noștri nu ar fi crezut decât în renașterea spirituală, nu 
ar mai fi acordat atâta grijă corpului neînsufleţit. Descoperirile 
făcute în mormintele egiptene oferă însă numeroase exemple 
de pregătire a corpurilor îmbălsămate pentru reincarnare. 

Ce avem în faţa ochilor, aceste dovezi vizibile, nu sunt niște 
bazaconii! Însemnările și legendele ne oferă indicii că „zeii” au 
făgăduit să se întoarcă de pe stelele lor pe Pământ, pentru a 
retrezi la viata corpurile bine conservate. Acesta este motivul 
pentru care cadavrele îmbălsămate, păstrate în camerele 
mortuare, au fost înzestrate cu lucruri practice, necesare unei 
reîntoarceri la viaţă. La ce altceva să le fi servit banii, 
podoabele, obiectele preferate depuse în morminte? lar faptul 
că până și o parte dintre servitori și-au însoţit, fără îndoială încă 
vii, stăpânii în mormânt este o dovadă în plus că au fost 
pregătite pentru o continuare după moarte a vieţii anterioare. 
Mormintele - adevărate adăposturi nucleare - au fost concepute 
astfel încât să dăinuie pe o perioadă de timp extraordinar de 
lungă, înfruntând toate urgiile. Bunurile de valoare depuse în 
morminte, aurul și pietrele preţioase au fost astfel alese încât să 
nu se deprecieze nicicând. 

Pe noi nu ne interesează obiceiurile îndoielnice răspândite 


ulterior de a mumifica trupurile neinsufletite. Pe noi ne 
intereseazä intrebarea: Cine le-a bägat pägänilor in cap ideea 
renasterii trupesti? Si de unde provine ideea indrazneata ca 
celulele corpului trebuie conservate, pentru ca un cadavru, 
pastrat intr-un adapost cat se poate de sigur, sa poata fi readus 
la viata dupa mii de ani? 

Până în prezent, enigmatica tema a reinvierii a fost privită 
numai din perspectiva religioasä. N-ar fi putut insä faraonul, 
care cunoștea desigur mai bine decât supușii săi natura si 
obiceiurile „zeilor”, gândi în felul următor: Trebuie să-mi 
construiesc un mormânt care să reziste mii de ani și să fie de 
departe vizibil? Zeii au făgăduit să se întoarcă și să mă 
retrezească la viaţă... (ori: medicii dintr-un viitor îndepărtat vor 
găsi o posibilitate de a mă reînvia...) 

Ce s-ar putea spune despre aceste lucruri astăzi, în epoca 
zborurilor spaţiale? 

Fizicianul și astronomul Robert C.W. Ettinger prezintă în 
cartea sa The Prospect of Immortality, apărută în 1965, o 
modalitate prin care nouă, oamenilor secolului XX, ni s-ar putea 
îngheţa corpurile, astfel încât celulele noastre să continue să 
trăiască din punct de vedere medical și biologic într-un ritm 
încetinit de miliarde de ori. Ideea pare utopică, însă orice clinica 
mai mare din zilele noastre are o „bancă de oase” în care sunt 
conservate prin înghețare, vreme de câţiva ani, oase umane 
care pot fi, la nevoie, din nou folosite. Sângele proaspăt poate fi 
păstrat - o metodă deja larg răspândită - un timp nelimitat la o 
temperatură de —196* C, iar celulele vii pot fi conservate la 
rândul lor un timp nelimitat la temperatura azotului lichid. Să fi 
avut faraonul acest plan utopic, care astăzi este pe punctul de a 
fi înfăptuit? 

Poate nu vă vine să credeţi, dar acestea sunt rezultate 
obținute pe cale științifică: un grup de biologi de la 
Universitatea din Oklahoma a constatat în martie 1963 că 
celulele cutanate ale prinţesei egiptene Mene sunt apte pentru 
viata! Or, prinţesa Mene a murit cu mii de ani în urmă! 

In multe locuri s-au găsit mumii intacte și atât de bine 
conservate, încât par încă vii. Mumiile incase păstrate în ghețari 
sunt teoretic încă viabile. Utopie? Televiziunea rusă a arătat în 
vara anului 1965 doi câini care fuseseră inghetati vreme de o 
săptămână. In a șaptea zi au fost dezghetati și, ce să vezi, erau 


la fel de vioi ca inainte! 

Nu este un secret ca americanii cercetează cu toată 
seriozitatea, in cadrul vastului lor program spatial, posibilitatea 
de a ingheta in viitor astronautii pe timpul lungilor lor cälätorii 
catre stele indepartate... 

Profesorul Ettinger, care este astazi deseori tinta unor ironii, 
prezice un viitor îndepărtat în care oamenii nu vor mai dori să 
fie incinerati sau îngropaţi în pământ - un viitor în care 
cadavrele congelate vor aștepta, în cimitire sau buncăre 
prevăzute cu instalaţii frigorifice, ziua în care progresul 
medicinei va face posibilă înlăturarea cauzei decesului lor și 
retrezirea lor la viata. În mintea celui care duce pana la capăt 
acest gând utopic apare viziunea înfricoșătoare a unei armate 
de soldați congelati, care pot fi dezghetati în situaţia izbucnirii 
unui război. Cumplită perspectivă! 

Dar ce legătură există între mumii și ipoteza noastră că 
Pământul a fost vizitat în negura vremurilor de către astronauți 
străini? Denaturam oare indicii și fortam concluzii? 

Întrebarea noastră este: de unde știau oamenii din vechime 
că celulele umane pot continua să trăiască într-un ritm încetinit 
de miliarde de ori, dacă sunt supuse unui tratament special?! 

Ne întrebăm: De unde provine ideea nemuririi, de unde a 
izvorât ideea reînvierii corpului? 

Majoritatea popoarelor din vechime stăpâneau arta 
mumificării, iar oamenii bogaţi chiar o practicau. Pe noi nu ne 
interesează să discutăm această realitate incontestabilă, pe noi 
ne interesează să rezolvăm un mister, și anume de unde 
provine ideea reînvierii, a retrezirii la viaţă. l-a venit această 
idee cu totul întâmplător unui rege sau șef de trib, ori i-a 
observat pe „zei”, cum tratau corpurile neinsufletite după un 
procedeu complicat și le depuneau apoi în sarcofage pe care 
nici măcar un bombardament nu le-ar fi putut distruge? Ori au 
transmis „zeii” (=astronautii) mai departe unui fiu de rege mai 
inteligent si de seama cunostintele lor despre posibilitatea de a 
retrezi la viata un cadavru dupa un tratament special? 

Sa privim aceasta speculatie din perspectiva actuala. Peste 
cateva secole, omenirea va practica zborurile spatiale la un 
nivel astazi greu de imaginat. Agentiile de turism vor include in 
oferta lor calatorii interplanetare cu date exacte de plecare si 
întoarcere. Pentru a atinge un asemenea nivel este, desigur, 


necesar ca toate stiintele sa tina pasul cu progresul tehnicii. 
Electronica si cibernetica nu vor reusi singure sa atinga acest 
tel. Medicina si biologia își vor aduce propriile contribuţii, găsind 
noi cai de a prelungi viata omului. Astăzi, ramura aceasta a 
cercetării spaţiale este deja în plină dezvoltare. Astfel ajungem 
la următoarea întrebare utopică: au avut oare astronauții 
timpurilor străvechi cunoștințe pe care noi, astăzi, trebuie sa le 
redobândim? Stiau deja de pe atunci fiinţele inteligente de pe 
alte planete cum trebuie tratate corpurile pentru a putea fi 
trezite din nou la viata după mii de ani? Poate că „zeii”, în 
înţelepciunea lor, au fost interesaţi să „conserve” măcar un 
exemplar al speciei umane, care poseda toate cunoștințele 
vremii sale, pentru ca ulterior să poată fi chestionat în legătură 
cu generaţia sa? Ce putem ști noi astăzi? Poate că „zeii” care s- 
au întors pe Pământ au realizat deja o astfel de chestionare? 

De-a lungul secolelor, mumificarea a devenit o modă. Brusc, 
toți doreau să fie reinviati; brusc, toţi erau de părere că pentru a 
reînvia era suficient să facă ce făcuseră și strămoșii lor. Marii 
preoţi, care aveau într-adevăr cunoștință despre astfel de 
reînvieri, au contribuit din plin la promovarea acestui cult, 
deoarece casta lor câștiga foarte bine de pe urma acestei 
afaceri. 

Am vorbit deja despre vârsta imposibilă a regilor sumerieni și 
a unor personaje biblice. Ne-am întrebat dacă aceste fiinţe nu 
au fost cumva astronauți care și-au prelungit vârsta numai în 
raport cu timpul terestru, datorită dilatării timpului în cursul 
zborurilor interstelare, pe care le-au efectuat cu o viteză foarte 
apropiată de cea a luminii. 

Să mai existe oare și o altă explicaţie a vârstei lor 
inimaginabile? Să fi fost oare mumificate sau congelate fiinţele 
acestea menţionate în scrierile vechi? Dacă admitem această 
ipoteză, ajungem la ideea că astronauții străini au îngheţat 
personalităţi importante ale vremurilor respective - le-au 
cufundat într-un somn artificial profund, după cum ne spun 
legendele - și le-au dezghetat cu ocazia unei vizite ulterioare pe 
Pământ, pentru a sta de vorbă cu ele. In încheierea fiecărei 
vizite a astronautilor, preoţii instruiți de ei aveau misiunea de a 
pregăti din nou acești morţi vii, pentru a fi conservati in temple 
uriașe până la revenirea „zeilor”. 

Imposibil? Ridicol? Obiecţiile cele mai absurde împotriva unor 


astfel de teorii le au de obicei tocmai acei oameni care iubesc 
atat de mult natura. Dar nu ne oferä oare tocmai natura 
exemple evidente pentru o astfel de „hibernare” si „reînviere”? 
Există specii de pește care îngheaţă bocnă peste iarnă, dar se 
dezgheata odată cu creșterea temperaturii și se zbenguie din 
nou fericiţi în apă. Florile și larvele se trezesc primăvara din 
somnul lor biologic și se prezintă în costume noi, minunate. 

să privim lucrurile dintr-o altă perspectivă, opusă teoriei 
noastre. Se poate să fi „copiat” egiptenii tehnica mumificării de 
la natură? Dar atunci ar fi trebuit să descoperim măcar niște 
urme ale unui cult al fluturilor sau cărăbușilor. Or, nu avem 
niciun indiciu. In morminte subterane s-au găsit sarcofage 
uriașe cu tauri mumificati, dar este evident ca nu se poate să se 
fi inspirat de la aceste animale. La o distanţă de 8 km de Heluan 
se află peste 5000 de morminte de dimensiuni diferite, toate 
provenind din perioada primei și celei de-a doua dinastii. 
Mormintele acestea sunt o dovadă că arta mumificării este mai 
veche de 6000 de ani. 

Profesorul Emery a descoperit în anul 1953, în necropola 
nordică de la Sakkara, un mormânt mare, atribuit unui faraon al 
primei dinastii (probabil Uadji). În afara mormântului principal se 
găsesc aranjate pe trei rânduri alte 72 de morminte, unde au 
fost așezate trupurile servitorilor care doreau să-și însoţească 
regele în lumea cea nouă. 54 de bărbaţi tineri și 8 femei tinere 
care nu prezintă nicio urmă de violenţă. De ce au acceptat să fie 
ziditi și să-și găsească astfel moartea? 

Credinţa într-o a doua viata după moarte este explicaţia cea 
mai cunoscută și, totodată, simplă a acestui fenomen. In afară 
de podoabe și aur, faraonului i se puneau în mormânt cereale, 
ulei și mirodenii - ca provizii, desigur, pentru lumea cealaltă. 
Mormintele nu au fost ulterior deschise numai de către jefuitori, 
ci și de către alţi faraoni. Ei au găsit proviziile bine conservate în 
mormintele predecesorilor lor, ceea ce însemna că aceștia nici 
nu le consumaseră, nici nu le luaseră cu ei în lumea de apoi. 
Când mormintele se închideau la loc, se adăugau și alte provizii, 
care erau asigurate cu numeroase capcane și ferite astfel de 
eventuali jefuitori. De aici putem deduce că nu era vorba despre 
credinţa într-o trezire imediată în lumea de apoi, ci în reînvierea 
într-un viitor îndepărtat. 

Tot la Sakkara s-a descoperit în iunie 1954 un mormânt care 


nu fusese jefuit, deoarece tn camera mortuara se afla inca o 
casetă cu podoabe si aur. Sarcofagul nu era închis cu un capac, 
ci cu o placa glisanta. Dr. Goneim a deschis in mod solemn 
sarcofagul pe data de 9 iunie. Dar înăuntru nu era nimic. Chiar 
nimic. Şi-a părăsit mumia oare lăcașul, fără să-și ia comorile? 

Rusul Rodenko a descoperit un tumul la o distanţă de 80 km 
de graniţa Republicii Mongole, așa-numitul Curgan V. Este vorba 
despre o movilă din piatră, îmbrăcată în interior în lemn. Toate 
încăperile mortuare erau umplute cu gheaţă veșnică, datorită 
căreia conţinutul lor a fost conservat prin congelare. Intr-una din 
încăperi se aflau un bărbat și o femeie, amândoi fiind 
imbälsämati. Fuseserä aprovizionati cu toate lucrurile necesare 
unei vieți ulterioare: alimente, îmbrăcăminte, podoabe, 
instrumente muzicale. Toate erau îngheţate si bine conservate - 
inclusiv mumiile goale! Într-un mormânt s-au descoperit urmele 
unui patrulater în care erau aranjate pe patru rânduri câte șase 
desene pătrate. Ar putea fi o copie a covorului de piatră din 
palatul asirian de la Ninive! Se pot identifica, de asemenea, 
niște figuri stranii, asemănătoare unor sfincși, care au coarne 
complicate pe cap și aripi pe spate și par să se îndrepte spre 
cer. 

Despre descoperirile din Mongolia nu se poate spune că 
sprijină teoria unei credinţe în renașterea spirituală. Sistemul de 
congelare din tumul - căci încăperile mortuare căptușite cu 
lemn și umplute cu gheaţă constituie un astfel de sistem - 
vizează în mod evident o viata pământească. De ce - ne vedem 
obligaţi să ne întrebăm mereu - credeau oamenii din vechime 
că, preparând trupurile astfel, le asigură condiţii care să facă 
posibilă o reînviere? Acest lucru rămâne deocamdată un mister. 

În satul Wu-Chuan din China există un mormânt 
dreptunghiular de 14 m pe 12 m, în care se află scheletele a 17 
bărbaţi și 24 de femei. Nici acestea nu prezintă nicio urmă de 
violenţă. În Anzi s-au găsit morminte în ghețari, în Siberia, 
morminte săpate în gheaţă, în China, în regiunea Sumerului și în 
Egipt, morminte colective și individuale. Mumii au fost găsite 
atât în Nordul extrem, cât și în Africa de Sud. Și toţi morţii au 
fost pregătiţi cu grijă pentru o retrezire ulterioară la viaţă. Toţi 
au fost aprovizionati cu lucrurile trebuincioase unei noi vieţi, 
toate mormintele sunt concepute și construite pentru a rezista 
mii de ani. 


Sa fie doar o întâmplare? Să fi fost doar niște capricii 
extravagante ale strămoșilor noștri? Ori există vreo făgăduială 
veche, nestiuta de noi, că trupurile vor fi readuse la viata? Cine 
să fi fagaduit acest lucru? 

La lerihon s-au descoperit morminte cu o vechime de 10.000 
de ani, precum și capete modelate din ghips, vechi de 8000 de 
ani. Si acest lucru este uimitor, deoarece, după toate 
aparențele, poporul din zona respectivă nu cunoștea olăritul. Tot 
la lerihon s-au descoperit câteva șiruri de case rotunde: Zidurile 
se curbează în partea superioară ca la un acoperiș-cupolă. 

Atotputernicul izotop al carbonului, C-14, cu ajutorul căruia se 
poate stabili vârsta substanţelor organice, indică în acest caz o 
vechime de până la 10.400 de ani. Aceste date obţinute pe cale 
științifică sunt foarte apropiate de cele oferite de către preoţii 
egipteni, care afirmaseră că predecesorii lor au practicat 
această profesie vreme de peste 11.000 de ani. Să fie și asta 
numai o întâmplare? 

O descoperire neobișnuită o reprezintă pietrele preistorice de 
la Lussac (Poitou, Franţa): desene care înfățișează oameni în 
îmbrăcăminte modernă, cu pălării, jachete sau pantaloni scurți. 
Abatele Breuil a stabilit autenticitatea desenelor, iar explicaţia 
sa a dat peste cap întreaga noastră imagine despre preistorie. 
Cine a gravat pietrele? Cine își poate imagina un locuitor al 
peșterilor, acoperit cu blănuri, care desenează pe piatră 
personaje ale secolului XX? 

In peștera de la Lascaux, din sudul Franţei, s-au găsit în 1940 
cele mai senzaţionale picturi din epoca de piatră. Această 
„galerie de artă” ne apare atât de proaspătă, atât de vie și 
intactă, încât nu putem să nu ne întrebăm două lucruri: cum a 
fost iluminată peștera, pentru ca artistul preistoric să-și poată 
realiza opera migăloasă? Și de ce au fost decoraţi pereţii 
peșterii cu aceste picturi uimitoare? 

li invităm pe cei care consideră stupide aceste întrebări să ne 
explice următoarele contradicții: dacă locuitorii preistorici ai 
peșterilor au fost primitivi și sălbatici, cum au fost capabili să 
realizeze aceste uimitoare picturi rupestre? Pe de altă parte, 
dacă au fost capabili să realizeze aceste picturi, de ce nu și-au 
construit și niște colibe drept adăposturi? Marii savanţi sunt de 
părere că animalele posedă de milioane de ani capacitatea de a- 
și construi cuiburi și vizuini. Ideea ca homo sapiens ar fi putut 

avea aceeasi capacitate nu pare sa se potriveasca insa in 
sistemul lor de gandire! 

Profesorul Kozlov a descoperit in desertul Gobi - nu departe 
de ciudatul nisip vitrificat, care nu s-ar fi putut forma decat la o 
temperatura foarte ridicata -, sub ruinele de la Khara-Khoto, un 
mormânt datat la cca. 12.000 î.Hr. Într-un sarcofag s-au găsit 
corpurile a doi oameni bogaţi, iar pe sarcofag, un desen 
reprezentând un cerc împărţit în două de o linie verticală. 

Pe coasta de vest a insulei Borneo, în munţii Subis, a fost 
descoperită o reţea de peșteri care amintește de o catedrală; 
vestigiile găsite aici sugerează că ar fi fost amenajată pe la 
38.000 î.Hr. Printre aceste vestigii senzaţionale s-au găsit și 
ţesături atât de fine și îngrijit lucrate, încât te întrebi cum de au 
putut fi confecţionate de niște sălbatici! Întrebări, mereu 
întrebări... 

Obiectele găsite nu sunt niște ipoteze, ele există cu adevărat 
și din belșug: peșteri, morminte, sarcofage, mumii, hărţi vechi, 
construcţii care reprezintă niște performanţe arhitectonice și 
tehnice extraordinare, legende de origini diferite, care nu se 
încadrează în nicio schemă de gândire tradiţională. 

Câteva prime îndoieli se strecoară în modul tradiţional de 
gândire al arheologilor, dar este nevoie să ne croim calea cu 
mai multă fermitate prin hatisul în spatele căruia se ascunde 
trecutul. Trebuie să așezăm noi pietre de hotar, eventual chiar 
să reevaluăm o serie de date considerate certe până acum. 

Un lucru să fie clar: Noi nu punem la îndoială istoria ultimelor 
două mii de ani! Noi nu ne referim decât la cele mai îndepărtate 
vremuri, la negura timpurilor, pe care ne străduim să o luminăm 
abordând lucrurile dintr-o perspectivă inedită. 

Nu putem da nici date exacte referitoare la perioada când 
oamenii, aflaţi încă într-o fază timpurie de dezvoltare a 
inteligenţei, au început să fie influenţaţi de către fiinţele 
inteligente venite pe Pământ din spaţiul cosmic. Dar îndrăznim 
să contestam datele cu care sunt jalonate aceste timpuri 
îndepărtate! Avem motive întemeiate să credem că evenimentul 
la care ne referim a avut loc între 10.000 și 40.000 î.Hr., adică în 
paleoliticul superior. Metodele de datare folosite până în 
prezent, inclusiv celebrul izotop de carbon C-14, nu sunt nici pe 
departe infailibile când e vorba despre o vechime ce depășește 
5600 de ani. Cu cât e mai veche substanţa analizată, cu atât 


mai putin exacta este metoda carbonului radioactiv. Cercetatori 
seriosi ne-au informat ca, dupa parerea lor, metoda C-14 este 
prea putin utila, deoarece varsta unei substante organice intre 
30.000 si 50.000 de ani poate fi stabilita dupa bunul plac al 
examinatorului. 

Nu trebuie sa acceptam fara rezerve aceste pareri critice - cu 
toate acestea, pe langa metoda C-14, este fara indoialä 
necesară o a doua metodă de datare, care să folosească cele 
mai moderne instrumente de măsură. 


Capitolul VIII 
Uriașii au fost abandonaţi de către zei pe Insula Paștelui? Cine 
a fost zeul alb? Războiul de ţesut nu se cunoștea și totuși se 
cultiva bumbac. O treaptă superioară de înţelegere 


Primilor navigatori europeni care au ajuns la începutul 
secolului XVIII pe Insula Paștelui nu le-a venit să-și creadă 
ochilor. Pe acest petic de pământ aflat la o distanță de 3600 km 
de coasta chiliană au descoperit, răspândite pe întreaga insulă, 
sute de statui enorme. Munţi întregi fuseseră remodelati, roci 
vulcanice tari ca oţelul fuseseră tăiate ca untul, stânci de zeci 
de mii de tone se aflau în locuri în care nu ar fi putut fi 
prelucrate. Sute de figuri uriașe, cu înălțimi cuprinse între 10 și 
20 de metri și o greutate de până la 50 de tone, îl fixează și 
astăzi cu privirile lor sfidătoare pe călătorul rătăcit pe aceste 
meleaguri - asemenea unor roboţi, care nu așteaptă parcă 
decât să fie repusi în funcţiune. Coloșii purtau initial un fel de 
pălării cu o greutate de peste 10 tone, care sporesc și mai mult 
misterul provenientei statuilor. Rocile din care fuseseră 
confecţionate pălăriile au fost găsite în alt loc decât statuile, iar 
pălăriile trebuiau, de asemenea, ridicate la mare înălțime. 

Iniţial s-au găsit și niște tăblițe de lemn, care aparținuseră 
unora dintre coloși și erau acoperite cu hieroglife ciudate. 
Astăzi, nu mai există decât vreo zece astfel de tăblițe, 
răspândite prin muzeele lumii, iar niciuna dintre ele nu a fost 
încă descifrată. 

Cercetările întreprinse de către Thor Heyerdahl asupra 
misterioșilor giganţi au ajuns la concluzia că au existat trei 
perioade distincte în evoluţia civilizaţiei de pe insulă, dintre care 
prima ar fi fost cea mai avansată. Heyerdahl a datat bucăţile de 


lemn carbonizat găsite pe insula la 400 î.Hr., dar nu stim încă 
dacă resturile de cărbune și oase au vreo legătură cu coloșii din 
piatră. Alte sute de statui neterminate au fost descoperite de 
către Heyerdahl de-a lungul unor pereţi stâncoși și la marginea 
unor cratere vulcanice; mii de topoare primitive din piatră 
zăceau aruncate împrejur, de parcă lucrătorii și-ar fi întrerupt 
brusc munca. 

Insula Paștelui se află la mare distanţă de orice continent și 
orice civilizație. Luna și stelele sunt mai familiare locuitorilor 
decât orice alt țărm. Pe acest petic de sol vulcanic nu crește 
niciun copac. Prin urmare, clasica explicaţie potrivit căreia 
gigantii din piatră ar fi fost transportaţi pe trunchiuri de copac 
nu este plauzibilă nici de data aceasta. Insula nu ar fi putut 
hrăni mai mult de 2000 de persoane (astăzi nu mai locuiesc aici 
decât câteva sute de băștinași). Este, de asemenea, greu de 
imaginat ca în acele vremuri îndepărtate meșterii cioplitori să fi 
fost aprovizionati pe cale maritimă cu hrana și îmbrăcămintea 
necesare. Cine a tăiat, așadar, statuile din stâncă? Cine le-a 
cioplit și cine le-a transportat la locurile în care se află acum? 
Cum au fost mutate din loc fără ajutorul unor trunchiuri de 
copac? Cum au fost prelucrate, șlefuite și ridicate în picioare? Si 
cum au fost așezate pe capetele lor acele pălării, al căror 
material provenea din altă carieră de piatră decât cel al 
statuilor? 

Dacă în Egipt ne mai putem închipui, printr-un efort de 
imaginaţie, un furnicar de oameni lucrând după îndemnuri 
ritmice, pe Insula Paștelui lucrul acesta nu ar fi fost cu putinţă 
din lipsă de forță de muncă. 2000 de oameni nu ar fi reușit în 
niciun caz - chiar dacă ar fi lucrat zi și noapte - să creeze aceste 
statui colosale, din rocă vulcanică tare ca oţelul, folosindu-se de 
instrumente din cele mai primitive. Cu atât mai mult cu cat unii 
dintre ei ar fi trebuit să cultive terenurile sărăcăcioase, să se 
ocupe cât de cât cu pescuitul, să teasä pânză și să impleteasca 
frânghii. Nu, este exclus ca 2000 de oameni să fi făurit uriașii 
din piatră. lar o populaţie mai numeroasă nu avea cum să 
trăiască pe micuța insula. Cine a înălțat, așadar, aceste statui? 
Si în ce scop? Si de ce au fost înălțate numai de jur-împrejurul 
insulei, pe tarmuri? Carui cult slujeau ele? 

Chiar și pe acest minuscul petic de pământ, misionarii 
europeni au făcut din nefericire tot ce le-a stat în puteri pentru 


ca negura vremurilor sa nu poata fi risipita: au dat foc tablitelor 
acoperite cu hieroglife, au interzis practicarea vechilor ritualuri 
religioase si au distrus orice marturie a trecutului. Dar, oricat de 
meticulos ar fi lucrat acesti domni piosi, tot nu i-au putut 
împiedica pe băștinași să-și numească insula până în ziua de 
astăzi „Tara oamenilor-păsări”. lar legendele transmise pe cale 
orală povestesc că pe insulă au aterizat în vremuri străvechi 
niște oameni zburători, care au știut să aprindă focul. O 
confirmare a acestor legende o reprezintă sculpturile care 
înfățișează ființe zburătoare, cu ochi mari și privirea fixă. 

Fără să vrem, vedem niște asemănări între Insula Paștelui și 
Tiahuanaco! Și aici, și acolo întâlnim aceiași uriași de piatră, 
creaţi în același stil. Chipurile semete și expresia stoică se 
potrivesc cu statura lor - si aici, si acolo. În anul 1532, când 
Francisco Pizarro i-a descusut pe incași în legătură cu 
Tiahuanaco, aceștia i-au spus că nimeni nu a văzut orașul altfel 
decât în ruine, deoarece Tiahuanaco a fost ridicat în zorii 
omenirii. Legendele numesc Insula Paștelui „Buricul 
pământului”. Între Tiahuanaco și Insula Paștelui se întind mai 
bine de 5000 km. Cum a putut una din cele două civilizaţii să o 
influenţeze pe cealaltă? 

Un indiciu ne-ar putea oferi mitologia preincașă: zeul creator 
Viracocha reprezintă, conform acesteia, o zeitate străveche, 
elementară. Conform legendelor, Viracocha a creat Pământul pe 
când era încă întuneric și nu exista Soarele. El a cioplit din 
piatră un popor de uriași, iar când aceștia nu au mai fost pe 
placul lui, i-a înecat într-o revărsare imensă de apă. După aceea, 
a făcut să răsară deasupra lacului Titicaca Soarele și Luna, 
pentru ca pe Pământ să fie lumină. Apoi - luaţi aminte! — a 
modelat din lut, la Tiahuanaco, oameni și animale cărora le-a 
dat viata. A învăţat oamenii să vorbească, i-a ajutat să-și 
însușească obiceiuri și meșteșuguri, pentru ca, în cele din urmă, 
să-i ducă pe unii dintre ei în zbor pe alte continente, pe care să 
le populeze. După ce și-a încheiat opera, zeul Viracocha a pornit 
însoţit de două ajutoare să colinde diverse meleaguri, pentru a 
verifica dacă indicaţiile lui au fost urmate și ce roade au dat. 
Sub înfățișarea unui bătrân a urcat Anzii si a colindat țărmurile, 
iar uneori a fost întâmpinat cu dușmănie. Odată, în Cacha, s-a 
înfuriat atât de tare de proasta primire, încât a dat foc unei 
stânci, care a început să pârjolească întreaga regiune. Oamenii 


nerecunoscatori i-au cerut atunci iertare, iar Viracocha a stins 
flacarile printr-un simplu gest. Colindand apoi mai departe, a 
continuat să împartă oamenilor sfaturi, iar la îndemnul său s-au 
înălţat temple. În regiunea de coastă Manta și-a luat în cele din 
urmă rămas bun de la oameni și a dispărut peste ocean, 
mergând pe valuri, promițând însă că se va întoarce... 

Aventurierii spanioli care au cucerit America Centrală și de 
Sud au întâlnit pretutindeni legende despre Viracocha. Niciodată 
nu mai auziseră vorbindu-se despre uriașii albi care coboräserä 
din ceruri... Uimiţi, au aflat despre fiii Soarelui, care veneau să-i 
înveţe pe oameni diverse meșteșuguri, pentru a dispărea apoi 
din nou. Si toate legendele ajunse la urechile spaniolilor 
spuneau că fiii Soarelui vor reveni pe Pământ. 

Continentul american este patria unor civilizaţii foarte vechi, 
însă cunoștințele noastre despre America nu acoperă mai mult 
de un mileniu. Este cu totul inexplicabil de ce cultivau incașii din 
Peru cu 3000 de ani î.Hr. bumbacul, deși nu cunoșteau și nu 
posedau războaie de ţesut... Mayașii construiau străzi, dar nu 
foloseau roata, deși o cunoșteau... Un miracol este fantasticul 
colier în cinci șiraguri, din jad verde, descoperit în piramida 
funerară din Tikal, Guatemala! Un miracol, deoarece jadul 
provine din China... De neînțeles sunt sculpturile olmecilor! 
Capetele lor uriașe, acoperite de căști, nu pot fi admirate decât 
în locurile în care au fost găsite. Niciun muzeu nu le va expune 
în viitorul apropiat: problemele de transport ale vremurilor 
noastre sunt rezolvate cu ajutorul unor macarale care pot ridica 
500 de tone și al vehiculelor grele care pot transporta câteva 
mii de tone. (Pentru racheta Saturn, agenţia spaţială americană 
- NASA - a construit un vehicul care poate transporta 7750 de 
tone!) Operele de artă ale olmecilor, dintre care unele sunt mai 
grele de 100 de tone, ar putea fi, prin urmare, transportate fără 
probleme. Dar niciun pod de pe acele meleaguri nu ar suporta 
greutatea coloșilor. Strămoșii noștri au reușit acest lucru. Cum 
oare? 

Avem uneori impresia că popoarelor din vechime le făcea o 
mare plăcere să transporte giganţi din piatră de colo-colo, peste 
munţi și văi. Egiptenii și-au adus obeliscurile din Assuan, 
arhitecţii de la Stonehenge și-au adus blocurile de piatră din 
sud-vestul “Ţării Galilor și Marlborough, meșterii cioplitori de pe 
Insula Paștelui și-au transportat colosalele statui de la carierele 


îndepărtate pana pe coastă, iar la întrebarea „de unde provin 
unii dintre monolitii de la Tiahuanaco?” nu știe nimeni să 
răspundă. Ciudati oameni trebuie sa fi fost strămoșii nostri! Nu 
le plăcea deloc să-și ușureze munca și își amplasau operele în 
cele mai imposibile locuri. Pentru simpla plăcere de a-și 
complica existența? 

Nu vrem să subapreciem inteligența marilor artiști ai 
trecutului nostru: ei și-ar fi putut înălța templele și statuile la fel 
de bine în imediata apropiere a carierelor de piatră, dacă 
amplasamentul acestora nu le-ar fi fost indicat printr-o veche 
tradiţie. Suntem convinși că cetatea incașă de la Sacsayhuamân 
nu se află întâmplător deasupra orașului Cuzco, ci pentru că 
locul acesta era considerat sacru printr-o veche tradiţie. 
Suntem, de asemenea, convinși că pretutindeni unde au fost 
descoperite cele mai vechi construcţii monumentale ale omenirii 
se află încă neștiute în pământ cele mai interesante și 
însemnate vestigii ale trecutului nostru, vestigii care ar putea fi, 
de altfel, importante și pentru o viitoare evoluţie decisivă a 
astronauticii. 

Astronauții necunoscuţi care ne-au vizitat planeta cu mii de 
ani în urmă trebuie să fi fost cel puţin tot atât de capabili de a 
privi în viitor pe cât ne considerăm noi astăzi. Au fost convinși 
că omul va ajunge într-o bună zi să pășească în spaţiul cosmic, 
pe baza cunoștințelor dobândite din propriile puteri. Știm din 
istoria universală că oamenii au încercat mereu să descopere în 
univers urmele prezenţei altor fiinţe inteligente, asemănătoare 
lor. 

Radioastronomii au trimis de curând în cosmos primele 
semnale radio adresate unor fiinţe inteligente necunoscute. Nu 
știm când vom primi un răspuns - peste zece, cincisprezece sau 
o sută de ani. Nu știm nici măcar spre care astru să ne trimitem 
semnalele, deoarece nu știm care planetă e mai interesantă 
pentru noi. Unde s-ar putea afla alte ființe inteligente, 
asemănătoare omului, care să receptioneze semnalele noastre? 
Nu cunoaștem răspunsul la această întrebare. Dar avem multe 
indicii că în pământ sunt depozitate informaţiile care ne lipsesc 
pentru a putea obţine un răspuns. Ne străduim să învingem 
gravitația, facem experimente cu statoreactoare, cu particule 
elementare si antimaterie. Dar ne sträduim oare indeajuns sa 
gasim datele ascunse pentru noi in pamant, pentru a afla in 


sfärsit care este originea noastra? 

Dacă luăm lucrurile ad litteram, multe dintre piesele 
asamblate până acum cu mare greutate în mozaicul trecutului 
nostru devin plauzibile; nu ne referim numai la evenimentele 
descrise în vechile scrieri, ci și la „faptele evidente” de pe tot 
globul, care se înfățișează privirii noastre critice. În fond, avem 
o minte cu care să putem gândi. 

Omul va ajunge pe o treaptă superioară de înţelegere atunci 
când va pricepe că justificarea existenţei sale și sensul tuturor 
eforturile depuse în slujba progresului constau în a-și înţelege 
trecutul și a învăţa din experienţa trecutului, pentru ca el să-și 
găsească locul în univers și să devină capabil să stabilească 
legături cu universul. Dacă punctul nostru de vedere este 
îndreptăţit, atunci până și ultimul individualist va ajunge să 
înţeleagă că misiunea supremă este de a popula universul și a 
duce mai departe spiritul, energia și experienţa omului. Atunci 
se va împlini făgăduiala „zeilor” că va domni pacea în lume și se 
va deschide calea spre cer. 

Când toată puterea și inteligența omului vor fi investite în 
cercetarea spaţiului cosmic, absurditatea războaielor terestre va 
deveni evidentă. Când oamenii tuturor raselor, popoarelor și 
naţiunilor își vor uni forţele pentru atingerea telului 
transnational de a face posibile, din punct de vedere tehnic, 
călătoriile interplanetare, Pământul, cu toate problemele lui 
neînsemnate, va căpăta adevărata lui dimensiune în raport cu 
ceea ce se întâmplă în univers. 

Adepții ocultismului își pot stinge lămpile, alchimistii își pot 
distruge creuzetele, membrii fratiilor secrete își pot dezbraca 
pelerinele. Ineptiile care i-au impresionat de mii de ani pe 
oameni nu vor mai avea cautare. Atunci cand universul ne va 
deschide portile, vom cunoaste un viitor mai bun. 

Scepticismul nostru fata de modul traditional de interpretare 
a trecutului îndepărtat se bazează pe cunostintele pe care le 
posedăm astăzi. Dacă ne declarăm sceptici, o facem în sensul 
acordat de către Thomas Mann acestei noţiuni, într-o conferință 
din anii 1920: 

„Scepticul are o trăsătură pozitivă: pentru el, totul este 
posibil!” 


Capitolul IX 
Orase in junglä, construite dupä calendar. Migratia unui popor 
- o excursie în familie? Un zeu lipsește de la întâlnire. De ce 
sunt rotunde clădirile observatoarelor astronomice? Mașini de 
calcul antice. Felurite ciudatenii 


După cum spuneam, nu intentionam să punem sub semnul 
întrebării istoria omenirii din ultimele două milenii. Si totuși, zeii 
greci și romani, precum și majoritatea personajelor mitologice 
poartă pecetea unui trecut foarte îndepărtat. Mărturiile si 
legendele străvechi s-au transmis mai departe, din generaţie în 
generaţie, de când există oameni pe Pământ. Chiar și civilizațiile 
relativ moderne ne oferă indicii ale unui trecut străvechi, 
necunoscut. 

În jungla din Guatemala și Yucatan s-au găsit ruine care fac 
fata oricărei comparații cu colosalele construcţii egiptene. Aria 
bazei piramidei de la Cholula, aflată la 100 km sud de capitala 
Mexicului, este mai mare decât cea a piramidei lui Keops. La 50 
km nord de Ciudad de Mexico, pe o suprafaţă de aproape 20 
km?, se întinde complexul de piramide de la Teotihuacan, iar 
toate construcţiile descoperite până în prezent sunt orientate 
după aștri. Cea mai veche scriere referitoare la Teotihuacan ne 
relatează că zeii obișnuiau să se întâlnească aici și să se 
sfătuiască cu privire la soarta omului, încă înainte de apariţia lui 
homo sapiens! 

Despre calendarul mayasilor, cel mai exact din câte se 
cunosc, am vorbit deja, ca și despre ecuaţia venusiană. Astăzi 
este un lucru dovedit că toate clădirile de la Chichén Itza, Tikal, 
Copan și Palenque au fost construite după regulile 
extraordinarului calendar mayas. Piramidele și templele nu se 
construiau pentru că era nevoie de ele. Piramidele și templele 
se construiau deoarece calendarul prevedea ca la fiecare 52 de 
ani să se realizeze un anumit număr de trepte. Fiecare piatră a 
fost așezată în conformitate cu calendarul, fiecare construcţie 
respectă cu stricteţe criterii astronomice. 

Ce s-a petrecut însă în jurul anului 600 d.Hr. este pur și 
simplu inexplicabil! Un popor întreg a părăsit brusc și aparent 
fără niciun motiv orașele clădite temeinic și cu trudă de-a lungul 
timpului - temple somptuoase, piramide minunate, pieţe 
mărginite de statui, stadioane vaste au rămas pustii. Jungla și-a 


croit calea printre clădiri, a faramitat zidurile si a creat un imens 
câmp de ruine. Niciunul dintre locuitorii orașelor nu s-a mai 
întors vreodată pe aceste meleaguri. 

Sa încercăm să transpunem, cu ajutorul imaginaţiei, acest 
fenomen al migraţiei unui popor în Egiptul antic: generaţii la 
rând construiesc după datele unui calendar temple, piramide, 
orașe, rezervoare de apă, drumuri. Se cioplesc din piatră, cu 
ajutorul unor instrumente primitive și cu multă trudă, sculpturi 
minunate cu care se impodobesc apoi maretele construcţii. Dar 
după ce au lucrat o mie de ani pentru a săvârși toate aceste 
opere, oamenii își părăsesc locurile de baștină și migrează spre 
nord, într-o regiune neprimitoare. Un astfel de fenomen, 
transpus într-un timp mai accesibil puterii noastre de înţelegere, 
pare de neînchipuit, o absurditate. Dar, cu cât este un fenomen 
mai greu de înţeles, cu atât mai numeroase sunt încercările de 
a-l explica și interpreta. Astfel, s-a presupus întâi că mayașii au 
fost alungaţi de niște invadatori străini. Dar cine i-ar fi putut 
învinge pe mayasii aflaţi la apogeul civilizaţiei lor? Pana în 
prezent, nu s-a găsit nicio urmă a vreunei ciocniri. Demnă de a fi 
luată în considerare pare a doua explicaţie, potrivit căreia 
migraţia ar fi fost declanșată de o schimbare dramatică a climei. 
Dar nu avem nicio dovadă în acest sens. Dimpotrivă, mayașii nu 
au străbătut decât 350 km în linie dreaptă din regiunea 
vechiului imperiu până la graniţele noului imperiu - o distanţă 
prea scurtă pentru a scăpa de efectele catastrofale ale 
schimbării climei. O a treia explicaţie, potrivit căreia deplasarea 
mayasilor ar fi fost cauzată de izbucnirea unei epidemii 
devastatoare, cere o examinare atentă. Dar nici în sprijinul ei nu 
există nicio dovadă, singurul ei merit fiind doar că e una dintre 
numeroasele variante propuse. Să fi avut loc un conflict între 
generaţii? S-a revoltat oare noua generaţie împotriva celei 
vechi? A izbucnit un război civil, o revoluţie? Dacă admitem una 
dintre aceste posibilităţi, devine evident că numai o parte a 
populaţiei, și anume cea învinsă, ar fi părăsit regiunea, iar cea 
învingătoare ar fi rămas pe loc. Or, cercetările efectuate pe 
șantierele arheologice nu au scos la iveală nici cel mai mic 
indiciu că ar fi rămas picior de mayaș pe acele meleaguri! 
Întregul popor a pornit la drum, lăsându-și sanctuarele de 
izbeliște, pradă junglei. 

Dorim și îndrăznim să ne aducem și noi contribuţia la 


ansamblul numeroaselor ipoteze, sub forma unei teorii in 
sprijinul căreia există la fel de puţine dovezi ca in sprijinul 
tuturor celorlalte, dar pe care noi o considerăm la fel de 
probabilă: strămoșii mayasilor au fost cândva, demult, vizitaţi 
de către „zei” (despre care noi presupunem că au fost 
astronauți). O serie de indicii ne indreptatesc să credem că 
strămoșii popoarelor americane erau originare din Orientul 
antic. Mayasii vegheau cu sfinţenie asupra mărturiilor si 
tradițiilor străvechi referitoare la astronomie, matematică și 
întocmirea calendarului. lar preoţii păstrau cu grijă cunoștințele, 
moștenite din generaţie în generaţie, despre „zeii” care 
făgăduiseră să revină într-o bună zi pe Pământ. O nouă, 
extraordinară religie a luat naștere, în centrul căreia se afla 
Kukulkan, „Șarpele cu pene”. 

Preoţii deţineau informaţia că „zeii” aveau de gând să 
coboare iarăși din ceruri, atunci când lucrările la märetele 
construcţii ridicate după ciclurile calendarului se vor fi încheiat. 
Prin urmare, îi îndemnau pe oameni să ridice temple și piramide 
respectând un ritm sacru, pentru ca anul împlinirii construcţiilor 
să fie un an al bucuriei. Zeul Kukulkan avea să vină de pe o 
stea, pentru a lua în stăpânire edificiile și a trăi din nou printre 
oameni. 

Lucrările se încheiaseră, anul revenirii zeului începuse - dar 
nimic nu se întâmpla! Oamenii au cântat, s-au rugat și au 
așteptat vreme de un an. Au oferit zeilor în dar sclavi și 
podoabe, porumb și ulei. Dar în zadar. Cerul rămânea mut, 
niciun semn prevestitor nu se arăta. Niciun car ceresc nu se ivea 
la orizont, niciun vuiet, niciun tunet nu se auzea. Nu se întâmpla 
nimic, absolut nimic. 

Sa acceptăm această ipoteză și să încercăm sa ne imaginăm 
situaţia. Dezamăgirea preoţilor și a întregului popor trebuie să fi 
fost teribilă. Sute de ani de muncă fuseseră irositi. Îndoiala a 
început să incolteasca în suflete. Se strecurase oare o greșeală 
în calculele calendaristice? „Zeii” aveau să coboare din cer într- 
un alt loc? Oamenii căzuseră victimă unei erori cumplite? 

Sa mai menţionăm că anul mistic, în care începea calendarul 
mayaș, corespunde anului 3111 î.Hr. Dovezi pentru această 
dată ne oferă scrierile mayase. Daca așa stau lucrurile, doar 
câteva sute de ani despart civilizația mayasa de începuturile 
civilizaţiei egiptene. Această vechime legendară pare un lucru 


dovedit, deoarece calendarul atat de exact al mayasilor o 
confirma în mod repetat. În acest caz, nu numai calendarul, nu 
numai migraţia acestui popor rămân niște enigme. O 
descoperire relativ recentă trezește noi îndoieli. 

Abia în 1952 s-a descoperit la Palenque (Imperiul Vechi) o 
imagine gravată în piatră, care îl înfățișează cel mai probabil pe 
zeul Kukumate (în Yucatan: Kukulkan). Cine privește imaginea 
fără idei preconcepute, ba chiar cu naivitate, nu poate să nu își 
pună tot felul de întrebări, chiar dacă e cel mai sceptic dintre 
oameni și nu e înzestrat cu foarte multă imaginaţie. O ființă 
umană stă aplecată în fata, în poziţia unui pilot de curse. În 
vehiculul pe care îl conduce până și un copil poate recunoaște 
astăzi o rachetă. Vehiculul are un bot ascuţit, un fel de ventuze 
ciudate, o formă alungită, care se lateste spre spate, și pare să 
arunce flăcări din capăt. „Pilotul” manevrează o serie de 
aparate de control nedefinite, iar călcâiul lui stâng se sprijină pe 
un fel de pedală. Poartă îmbrăcăminte funcţională: o pereche de 
pantaloni scurți, în carouri, cu o curea lată, o jachetä cu guler 
modern, în stil japonez, brățări strâmte la mâini și picioare. 
Cunoscând alte reprezentări asemănătoare, ne-am mira dacă nu 
ar purta pe cap un acoperământ complicat! Și, într-adevăr, are 
un fel de cască cu scobituri, tuburi și inevitabilele antene. 
Astronautul atât de fidel redat nu arată doar prin poziţia sa cu 
ce se ocupă. În faţa lui se află un aparat, pe care îl privește 
atent. Scaunul lui este despărţit prin niște bare de partea din 
spate a vehiculului, în care se recunosc, frumos aranjate, o 
mulţime de dreptunghiuri, cercuri, puncte și spirale. 

Ce ne spune această imagine? Nu ne spune nimic? Legătura 
pe care o vedem între ea și vizita astronautilor pe Pământ nu e 
decât o altă bazaconie? 

Dacă și basorelieful de la Palenque va fi contestat ca probă a 
teoriei noastre, atunci va trebui să contestăm și noi, la rândul 
nostru, onestitatea cu care sunt evaluate descoperiri 
importante. Doar nu vedem fantome când examinăm astfel de 
obiecte concrete. 

Dar să continuăm seria de întrebări rămase încă fără răspuns: 
de ce și-au construit mayașii primele orașe în junglă, de ce nu s- 
au stabilit la malul unui fluviu sau al mării? Tikal, de pildă, se 
află la 175 km în linie dreaptă de golful Honduras, 260 km nord- 
vest de golful Campeche și 380 km nord de Oceanul Pacific. 


Mayasii erau, fara indoiala, familiarizati cu marea, dupa cum o 
dovedesc numeroasele obiecte confectionate din coral, scoici si 
crustacee. De ce s-au ,refugiat”, asadar, in jungla? De ce au 
construit rezervoare de apa, când s-ar fi putut stabili în preajma 
unei ape? Numai în Tikal există 13 rezervoare de apă cu o 
capacitate de 154.310 m?. De ce au ţinut neapărat să trăiască și 
să muncească tocmai aici, și nu într-un alt loc, a cărui alegere ar 
fi fost mai „logica”? 

După migraţia provocată de marea dezamăgire, mayasii au 
întemeiat în nord un nou imperiu. Și au înălţat iarăși, după legile 
calendarului, orașe, temple și piramide. Pentru a ne face o idee 
despre precizia calendarului mayas, iată perioadele de timp 
indicate de acesta: 


20 kini = 1 uinal sau 20 de zile 

18 uinali = 1 tun sau 360 de zile 

20 tuni = 1 katun sau 7200 de zile 

20 katuni = 1 baktun sau 144.000 de zile 

20 baktuni = 1 pictun sau 2.880.000 de zile 

20 pictuni = 1 calabtun sau 57.600.000 de zile 

20 calabtuni = 1 kinchiltun sau 1.152.000.000 de zile 
20 kinchiltuni = 1 alautun sau 23.040.000.000 de zile 


Din hatisul verde al junglei nu se itesc numai treptele de 
piatră ridicate după calendar, ci și observatoarele astronomice! 

Observatorul de la Chichén Itza este cea mai veche 
construcţie circulară ridicată de către mayasi. Restaurat, are și 
astăzi înfățișarea unui observator modern. Ridicată pe trei 
terase, construcţia se înalță mult deasupra junglei; în interior se 
ajunge pe o scară în spirală la cel mai înalt punct de observaţie; 
în cupolă există lucarne și deschizături orientate către stele, 
care oferă noaptea o imagine spectaculoasă a cerului înstelat. 
Pereţii exteriori sunt Impodobiti cu măști care îl reprezintă pe 
zeul ploii... precum și imaginea unei ființe inaripate, cu 
înfățișare umană. 

Interesul mayasilor pentru astronomie nu este, bineînţeles, 
singurul motiv pentru care presupunem că aceștia au avut 
contact cu fiinţe inteligente de pe alte planete. Sumedenia de 
întrebări rămase fără răspuns este năucitoare: De unde știau 
mayasii de existenţa planetelor Uranus și Neptun?... De ce nu 


sunt orientate catre cele mai stralucitoare stele lucarnele 
observatorului de la Chichén Itzä?... Cine este zeul astronaut de 
la Palenque?... Ce sens avea calendarul mayas cu calculele lui 
de 400 de milioane de ani?... De unde stiau mayasii cum sa 
calculeze anul solar si pe cel venusian cu o precizie de patru 
cifre dupa virgula?... Cine le-a transmis extraordinarele lor 
cunoștințe de astronomie? Sa fie oare vorba despre niște 
produse întâmplătoare ale inteligenţei mayasilor? Ori se 
ascunde în spatele tuturor acestor lucruri un mesaj zguduitor, 
pe care mayasii doreau să îl transmită generaţiilor dintr-un viitor 
îndepărtat? 

Dacă trecem toate aceste lucruri prin sita rațiunii și încercăm 
să alegem grâul din neghină, rămân atât de multe „absurditäti” 
și „Imposibilitäti”, încât este imperios necesar ca cercetătorii sa 
depună noi și înzecite eforturi pentru a dezlega măcar unele 
dintre numeroasele mistere. Fiindcă în vremurile noastre nu ar 
mai trebui să ne resemnăm că unele lucruri sunt pur și simplu 
„inexplicabile”. 

Trebuie să mai relatăm aici îngrozitoarea poveste a fântânii 
sacre de la Chichen Itza. Din nămolul urât mirositor de pe fundul 
fântânii, Edward Herbert Thompson nu a scos la iveală numai 
podoabe și obiecte de artă, ci și scheletele unor băieți si fete. 
Bizuindu-se pe relatări vechi, misionarul Diego de Landa 
susţinea că preoții mayasi porneau în vremuri de secetă în 
pelerinaj la fântâna sacră, pentru a potoli mânia zeului ploii 
oferindu-i drept jertfă, în cadrul unor ceremonii solemne, fete și 
băieți pe care îi aruncau în fântână. 

Descoperirile lui Thompson confirmă afirmaţiile lui de Landa. 
O poveste îngrozitoare, care ridică noi întrebări: Cum s-a format 
acest put?... De ce era considerat sacru?... De ce acesta, si nu 
altul, când existau atâtea altele? 

La nici 70 de metri distanţă de observatorul mayas există, 
ascunsă în junglă, o replică fidelă a fântânii sacre de la Chichen 
ltzâ. Vegheată de șerpi, miriapozi veninoși și insecte sâcâitoare, 
are aceleași dimensiuni ca fântâna „originală”, pereţii verticali 
sunt la fel de macinati de vreme și napaditi de vegetaţie. 
Asemănarea este izbitoare. Identice sunt până și nivelul apei si 
culoarea verzuie cu reflexe maronii și roșii-sângerii a acesteia. 
Ambele puțuri datează fără îndoială din aceeași perioadă și își 
datorează probabil existența căderii unor meteoriți. Astăzi, 


cercetatorii nu vorbesc insa decat despre fantana sacra de la 
Chichén Itza; a doua fântână, atât de asemănătoare, este 
ignorata, desi ambele se afla la o distanta de 900 m de värful 
celei mai inalte dintre piramide, numite Castillo. Aceasta 
piramidă este închinată zeului Kukulkan, „Șarpele cu pene”. 

Șarpele este un simbol întâlnit pe majoritatea construcţiilor 
mayașe. Un lucru surprinzător! Ai putea crede că un popor 
înconjurat de o vegetaţie luxuriantă va lăsa moștenire 
generaţiilor viitoare motive florale cioplite în piatră. Or, până 
acum, nu s-a găsit niciun motiv floral. Întâlnim, în schimb, în tot 
locul, același șarpe scârbos. Șarpele se târăște din toate 
timpurile prin praf și în aburii pământului. De ce l-au înzestrat 
mayasii cu pene și i-au atribuit capacitatea de a zbura? Simbol 
ancestral al răului, șarpele este osândit să se târască. Cum 
poate fi venerată ca zeitate o creatură atât de respingătoare? Si 
cum să poată zbura? Ei bine, în concepţia mayasilor, putea. Zeul 
Kukulkan (= Kukumate) este probabil același zeu care a fost 
numit ulterior Quetzalcoatl. Ce ne povestesc legendele mayase 
despre el? 

Venea dintr-o ţară a Soarelui Răsare, purta veșminte albe și 
barbă. l-a instruit pe oameni în toate științele și artele, i-a facut 
să capete anumite deprinderi și le-a lăsat legi înțelepte. Prin 
grija sa, porumbul a ajuns cât un stat de om, iar bumbacul 
creștea în culori. Odată îndeplinită misiunea sa, Quetzalcoatl a 
pornit la drum, continuând să-și răspândească învăţăturile, și s- 
a întors la mare, unde îl aștepta o corabie care să-l ducă înapoi, 
la Luceafarul-de-Dimineata. Trebuie să mai amintim oare că și el 
a făgăduit oamenilor să revină pe Pământ? 

Nu lipsesc, desigur, diversele încercări de a interpreta apariţia 
acestui bătrân înţelept. | se atribuie un rol mesianic, deoarece 
un bărbat cu barbă nu este frecvent întâlnit pe aceste 
meleaguri. O versiune mai îndrăzneață îl consideră chiar un 
apostol al lui lisus! Pe noi nu ne convinge această interpretare. 
Oricine ar fi ajuns la mayasi venind din Lumea Veche ar fi 
cunoscut roata, cu ajutorul căreia se pot deplasa oameni și 
lucruri. Nu ar fi fost de la sine înţeles ca înțeleptul Quetzalcoatl, 
misionar, legiuitor, medic și sfătuitor în multe probleme de 
viata, să îi înveţe pe bietii mayasi în primul rând cum să 
folosească roata și carul? Or, mayasii nu au folosit niciodată nici 
una, nici alta. 


Sa adaugam seriei noastre de mistere naucitoare inca o 
înșiruire de ciudätenii din timpuri străvechi! 

Niste pescuitori greci de bureti au găsit în anul 1900, la 
Antikythera, o epavă antică încărcată cu statui de bronz și 
marmură. Din cercetări ulterioare a reieșit că vasul naufragiase 
pe timpul lui Hristos. Valoroasele opere de artă au fost puse în 
siguranţă, dar printre toate celelalte vechituri s-a găsit un 
bulgăre diform, care s-a dovedit a fi mai însemnat decât toate 
statuile laolaltă. După ce a fost supus unui tratament special, a 
ieșit la iveală o placa de bronz cu cercuri, inscripţii și roti 
dinţate. Curând s-a stabilit că inscripţiile aveau o legătură cu 
astronomia. După curăţarea numeroaselor piese, s-a constatat 
că era vorba despre o mașinărie stranie, prevăzută cu ace 
mobile, cadrane complicate și plăci metalice inscripţionate. 
Reconstituit, aparatul numără peste douăzeci de rotite, are un 
fel de mecanism diferenţial și o coroană dintata. Pe o latură se 
află un arbore; când se rotește, pune în mișcare cu viteze 
diferite toate cadranele. Acele sunt protejate de niște clapete de 
bronz, pe care se pot desluși niște inscripţii lungi. 

Cine a văzut „mecanismul de la Antikythera” nu mai poate 
avea nicio îndoială asupra extraordinarului talent al experţilor 
antici în mecanică fină. Mai mult de atât, mecanismul este atât 
de complicat, încât nu a fost probabil primul de acest fel. 
Profesorul american Derek John de Solla Price consideră că 
acest mecanism este un fel de mașină de calcul, cu ajutorul 
căreia puteau fi calculate mișcările Soarelui, Lunii și, probabil, 
ale altor aștri. 

Nu este atât de important că mecanismul a fost construit în 
jurul anului 82 î.Hr. Mai interesant ar fi să aflăm cine a construit 
prototipul acestui planetariu miniatural! 

Se spune că împăratul Frederic al Il-lea de Hohenstaufen ar fi 
adus din Orient în anul 1229, la sfârșitul celei de-a cincea 
cruciade, un cort neobișnuit. In interiorul cortului se găsea un fel 
de mecanism de ceasornic, iar prin cupola cortului se puteau 
observa mișcările astrelor! Încă un planetariu antic... Noi 
suntem dispuși să-i acceptăm existenţa, deoarece știm că 
realizarea sa ar fi fost posibilă din punct de vedere tehnic. Ne 
nedumerește însă simplul fapt că s-a construit un planetariu, 
când pe vremea lui Hristos nu se știa încă nimic despre stelele 
fixe și rotația Pământului. Astronomii chinezi și arabi din 


Antichitate nu ne ofera niciun indiciu, iar despre Galileo Galilei 
stim ca s-a nascut abia 1500 de ani mai tärziu... Cine ajunge sa 
viziteze Atena, trebuie neaparat sa arunce o privire asupra 
»mecanismului de la Antikythera”, care este expus la Muzeul 
National de Arheologie. Despre existenta cortului-planetariu al 
lui Frederic al II-lea nu avem alte dovezi decât niște texte vechi. 

Strămoșii noștri din negura vremurilor ne-au lăsat moștenire 
tot felul de ciudätenii, pe care le vom enumera în continuare: 

Pe platoul arid de la Marcahuasi, la 3800 m altitudine, s-au 
descoperit reprezentări în piatră ale unor animale care nu au 
trăit în America de Sud acum 10.000 de ani - cămile și lei. 

Niște ingineri au găsit în Turkestan obiecte semicirculare 
dintr-un material asemănător sticlei sau ceramicii. Originea și 
semnificaţia lor sunt necunoscute arheologilor. 

În Valea Morţii din deșertul Nevada se găsesc ruinele unui 
oraș străvechi, distrus dupa toate aparențele de o catastrofă 
îngrozitoare. Si astăzi se mai vad încă urme de nisip și piatră 
topite. O erupție vulcanică nu ar fi produs căldura necesară 
pentru a topi piatra - în afară de aceasta, întâi ar fi ars clădirile. 
Numai razele laser pot produce astăzi o temperatură atât de 
ridicată. În mod straniu, în regiunea aceasta nu mai crește nici 
fir de iarbă. 

Hajar al-Qubla (Piatra Sudului) din Liban cântărește 2 milioane 
de kilograme. Este un monolit prelucrat, pe care braţele umane 
nu l-ar fi putut urni din loc. 

Pe cei mai inaccesibili pereţi stâncoși din Australia, Peru si 
Italia de Nord există semne care nu au putut fi descifrate pana 
în prezent. 

La Ur, în Caldeea, au fost descoperite niște texte gravate pe 
plăcuţe de aur, care relatează despre „zeii” cu înfățișare umană, 
care au coborât din cer și le-au dăruit preoţilor aceste plăcuţe. 

În Australia, Franţa, India, Liban, Africa de Sud și Chile există 
niște stranii „pietre” negre, bogate în aluminiu și beriliu. Studii 
recente au arătat că pietrele au suferit cândva, în vremuri de 
demult, un puternic bombardament radioactiv, fiind expuse 
unor temperaturi foarte ridicate. 

Există tăblițe sumeriene cu scriere cuneiformă care reprezintă 
stele fixe cu planete. 

În Rusia s-a descoperit un basorelief reprezentând o navă 
aeriană formată din zece sfere lipite una de alta. Sferele sunt 


încadrate de un dreptunghi, susţinut pe două laturi de niște 
coloane groase. Pe coloane sunt așezate alte sfere. Tot o 
descoperire rusească este și statueta de bronz a unei fiinţe cu 
înfățișare umană, îmbrăcată într-un costum voluminos, închis 
ermetic cu o cască. Mänusile și incältämintea sunt la fel de 
ermetic unite cu costumul. 

La British Museum din Londra se găsește o tăbliță babiloniană 
care indică eclipsele de Lună trecute și viitoare. 

La Kunming, capitala provinciei Yunnan, au fost descoperite 
niște reprezentări ale unor „aparate” cilindrice, asemănătoare 
unor rachete, îndreptate spre cer. Reprezentările erau gravate 
pe niște piramide, care au ieșit la iveală în urma unui cutremur 
de pe fundul lacului de la Kunming. 

Cum ni se explică aceste mistere - și altele asemănătoare lor? 
Poti să le ignori, desigur, si să sustii că mărturiile trecutului sunt 
mincinoase, incorecte, de nedeslușit, fără nicio legătură cu alte 
date. Poţi, de asemenea, să spui pe de-o parte că toate 
traducerile sunt greșite, pe de altă parte să te folosești de ele 
atunci când îţi convine. După părerea noastră, este un act de 
lașitate să ignori anumite fapte - sau chiar numai ipoteze - 
pentru simplul motiv că noile concluzii la care ai putea ajunge ar 
zdruncina sistemul de gândire consacrat. 

În fiecare zi, în fiecare oră, se fac alte și alte descoperiri. 
Mijloacele moderne de transport și comunicare ni le semnalează 
de pretutindeni. Dacă există voinţă, toate lucrurile 
„întâmplătoare” pot fi reunite într-un sistem. Oamenii de știință 
din toate domeniile ar trebui să-și îndrepte atenţia spre 
mesajele trecutului cu același elan creator cu care se dedică 
prezentului. Descoperirea trecutului este o aventură, a cărei 
primă etapă s-a încheiat. Cu primul pas făcut de om în cosmos a 
început cea de-a doua etapă, care se va dovedi și mai 
fascinantă. 


Capitolul X 
Au vreun sens zborurile spaţiale? Cui folosesc miliardele 
investite? Război sau zboruri spatiale! Ce sunt farfuriile 
zburătoare despre care se vorbește cu atâta scepticism? In anul 
1908 a avut loc o explozie nucleară. Satelitul lui Marte este 
artificial? 


Au vreun sens zborurile spatiale? Aceasta intrebare continua 
Sa agite spiritele. Unii aduc ca argument pentru lipsa de sens - 
totala sau partiala - a cercetarii spatiale banala constatare ca, 
atata vreme cat mai sunt destule probleme de rezolvat pe 
Pamant, nu are niciun rost sa studiezi universul. 

Nu dorim sa pätrundem in domenii ale demonstratiei 
stiintifice inaccesibile profanilor, ci doar sa prezentam cititorilor 
cateva motive evidente si convingatoare pentru care este 
absolut necesar sa se cerceteze spatiul cosmic. 

Dorinta omului de a cerceta diverse fenomene a fost de la 
bun inceput manata de curiozitate si sete de cunoastere. Cele 
douä intrebari: „DE CE se intämplä ceva?” si ,CUM se 
întâmplă?” au constituit dintotdeauna motorul dezvoltării si 
progresului. Stării de permanentă neliniște provocate de cele 
două întrebări îi datorăm astăzi nivelul nostru de viaţă. 
Mijloacele moderne de transport ne permit să călătorim în 
condiţii mult mai confortabile decât bunicii noștri; mașini noi 
ușurează eforturile unor munci fizice grele; surse noi de energie, 
produse chimice, frigidere, diverse aparate electrocasnice etc. 
ne-au scutit pe deplin de munci care nu puteau fi mai demult 
realizate decât de mâna omului. Tot ce a creat știința a ajuns să 
reprezinte o binecuvântare pentru omenire, și nu un blestem. 
Până și produsul ei cel mai înfricoșător, bomba atomică, se va 
dovedi cândva în folosul oamenilor. 

Stiinta își atinge astăzi obiectivele cu o rapiditate uimitoare. 
Pentru dezvoltarea tehnicii fotografice, până la obţinerea unei 
imagini utilizabile, au fost necesari 112 ani. Telefonul a devenit 
utilizabil doar după 56 de ani, iar dezvoltarea radioului, până la 
receptionarea ireproșabilă a emisiunilor, a necesitat 35 de ani 
de cercetare științifică. Pentru perfecţionarea radarului nu au 
mai fost necesari decât 15 ani! Perioadele de timp necesare 
pentru a face o descoperire epocală și a o perfecționa apoi sunt 
tot mai scurte. Televiziunea alb-negru a ajuns la un nivel 
acceptabil după 12 ani de cercetare, iar fabricarea primei 
bombe atomice nu a mai necesitat decât 6 ani! Aceștia sunt 
doar câţiva dintre pașii făcuţi în 50 de ani de progres tehnic - 
niște pași extraordinari, dar înfricoșători la început. Treptele 
dezvoltării ne vor conduce tot mai repede și direct la ţintă. În 
următorii 100 de ani, omenirea își va împlini o mare parte din 
visurile sale milenare. 


Spiritul uman își croieste calea fără să tina seama de 
avertizări și piedici. Omul a cucerit spaţii care, aparent, nu-i 
erau destinate și a depășit astfel străvechi interdicții de a lăsa 
apa peștilor și aerul păsărilor. Astăzi, omul zboară - împotriva 
tuturor așa-numitelor legi ale naturii. În submarine nucleare 
poate trăi luni de zile sub apă. Şi-a folosit inteligenţa pentru a 
crea aripi și branhii cu care nu îl înzestrase Creatorul său. 

Tinta legendarului zbor al lui Charles Lindbergh a fost Parisul. 
Dar nu îl interesa, desigur, să ajungă la Paris, ci să demonstreze 
că omul poate traversa singur și nevătămat Oceanul Atlantic. 
Prima ţintă a zborurilor spaţiale este Luna. Dar noul obiectiv 
tehnico-stiintific vrea, de fapt, să demonstreze că omul poate 
cuceri și universul! 

Prin urmare, ce sens au zborurile spaţiale? 

Peste câteva secole, globul nostru va fi suprapopulat. Pentru 
anul 2050 se estimează o creștere a populaţiei mondiale la 8,7 
miliarde! După 200 de ani va ajunge deja la 50 de miliarde, 
ceea ce înseamnă că pe un kilometru pătrat vor trăi 335 de 
oameni. O perspectivă de neimaginat! Teoriile, administrate 
precum calmantele, privitoare la hrana care va fi recoltată din 
mare și la locuinţele care se vor construi pe fundul mării, se vor 
dovedi ineficiente în condiţiile unei explozii demografice, și asta 
mult mai repede decât ar fi pe placul celor mai indräzneti 
optimiști. Pe insula indoneziană Lombok au murit de subnutritie 
în primele șase luni ale anului 1966 peste zece mii de oameni, 
care au încercat disperaţi să se hrănească cu melci și diverse 
plante. Secretarul general ONU, Sithu U Thant, estimează 
numărul copiilor indieni ameninţaţi de foamete la 20 de 
milioane, o dovadă că afirmaţia profesorului Mohler din Zurich, 
că foamea va deveni o putere mondială, este justă. 

Este un fapt dovedit că producţia mondială de alimente nu 
tine pasul cu creșterea populaţiei, în pofida celor mai moderne 
mijloace tehnice și a îngrășămintelor chimice. Tot chimiei îi 
datorăm și existenţa mijloacelor de control al natalității. Dar la 
ce bun, dacă femeile din ţările subdezvoltate nu le folosesc! 
Producţia de alimente ar putea face fata creșterii demografice 
numai dacă s-ar reuși o reducere la jumătate a ratei natalității 
până în anul 1980. Din nefericire, nu putem crede că omenirea 
va merge pe această cale rezonabilă, fiindcă „bariera sonică” a 
prejudecatilor, așa-ziselor motive etice și precepte religioase, 


este greu de strapuns. Sa fie oare mai „uman”, sau chiar vointa 
Domnului, ca an de an milioane de oameni sa moara de foame, 
decat sa impiedicam sarmanele fiinte de a se naste? 

Chiar dacă, într-un viitor îndepărtat, se va impune controlul 
natalității, dacă se vor mări suprafeţele cultivate si se vor 
îmbunătăţi recoltele prin mijloace încă necunoscute, dacă 
pescuitul va deveni mai productiv și câmpurile de alge vor 
reprezenta o nouă sursă de hrană, chiar dacă se vor lua toate 
aceste măsuri și altele similare, rezultatul nu va fi decât o 
amânare a catastrofei cu o sută de ani. Omul are nevoie de un 
spaţiu nou de viaţă. 

Noi suntem convinși că oamenii se vor stabili într-o bună zi pe 
Marte și că se vor adapta condiţiilor climaterice, așa cum s-ar 
adapta si eschimoșii, dacă ar fi strămutați în Egipt. Copiii 
copiilor noștri vor ajunge cu astronave uriașe pe alte planete și 
le vor popula; vor coloniza lumi noi, așa cum au fost colonizate 
în trecutul recent America și Australia. Din acest motiv, 
cercetarea spaţială este absolut necesară! Trebuie să le oferim 
urmașilor noștri o șansă de a supravieţui! Fiecare generaţie, 
care nu îndeplinește această misiune, lasă omenirea pradă 
pericolului de a muri cândva, în viitorul îndepărtat, de foame. 

Aici nu mai este vorba de o cercetare abstractă, de un 
teritoriu care aparţine exclusiv oamenilor de știință. Celor care 
nu se simt responsabili pentru viitor dorim să le amintim că 
rezultatele cercetării spaţiale au scutit lumea de un al treilea 
război mondial! Nu a împiedicat oare spectrul unei distrugeri 
totale puterile mondiale să își rezolve diferendele, pretenţiile și 
conflictele cu un nou război? Astăzi, nu mai este nevoie ca rușii 
să pună piciorul pe pământ american, pentru a transforma ţara 
într-un deșert, ori ca americanii să-și dea viaţa în Rusia, pentru 
că un atac nuclear ar face ţara oricum de nelocuit. Poate sună 
absurd, dar tocmai racheta intercontinentală este cea care ne 
asigură o pace relativă. 

Există voci care cer chiar ca miliardele investite în cercetarea 
spaţiului cosmic să fie mai bine cheltuite ca ajutor pentru 
dezvoltare. Este o opinie greșită, deoarece naţiunile 
industrializate nu plătesc ajutorul pentru dezvoltare doar din 
motive caritabile sau politice, ci, de asemenea, pentru a câștiga 
noi piețe de desfacere pentru produsele lor. Pe termen lung, 
ajutorul pe care îl cer ţările subdezvoltate este neînsemnat. 


In India träiau in anul 1966 cca. 1,6 miliarde de sobolani, 
dintre care fiecare consuma in medie pe an in jur de cinci 
kilograme de alimente. Totusi, statul nu indrazneste sa scape de 
aceasta pacoste, deoarece preceptele religioase fi interzic acest 
lucru. Tot în India trăiesc în libertate 80 de milioane de vaci, 
care nu dau nici lapte sau carne, nici nu pot fi folosite ca 
animale de tracţiune. Într-o ţară al cărei progres este înfrânat de 
atâtea tabuuri și precepte religioase, va mai fi nevoie de câteva 
generaţii, pentru ca ritualurile, obiceiurile si superstiţiile care 
periclitează supraviețuirea oamenilor să fie desfiinţate. Si aici, 
mijloacele de comunicare ale erei spaţiale servesc progresului și 
educaţiei: ziarele, radioul, televiziunea. Lumea noastră s-a 
micșorat. Oamenii cunosc și află mai multe unii despre alţii. 
Pentru a ajunge însă să înţeleagă că graniţele naţionale sunt 
niște vestigii ale unor vremuri depășite este nevoie de zboruri 
spaţiale. Datorită tehnicii promovate de astronautică se va 
răspândi convingerea că popoarele și continentele sunt 
minuscule în comparaţie cu imensitatea spaţiului cosmic și, ca 
atare, trebuie să lucreze toate împreună la cercetarea 
universului. În fiecare epocă istorică, omenirea a avut nevoie de 
un tel superior maruntelor probleme cotidiene, care să 
transforme în realităţi lucruri aparent inaccesibile. 

Un argument în favoarea cercetării spaţiale, care cântărește 
greu în epoca industrială, este apariția unor noi ramuri 
economice, în care își pot câștiga pâinea sutele de mii de 
oameni care și-au pierdut locurile de muncă în urma 
rationalizarii producției. „Industria spaţială” americana a 
întrecut deja industriile - atât de decisive pentru conjunctura 
economică - producătoare de automobile și de oţel. Peste 4000 
de noi articole își datorează existenţa cercetării spaţiale; sunt 
ceea ce am putea numi subproduse ale unei activităţi de 
cercetare îndreptate spre un alt tel, superior. Aceste 
„subproduse” au devenit articole de uz curent, fără ca vreun 
consumator să-și pună problema originii lor. Mașinile de calcul 
electronice, miniaparatele de emisie-receptie, tranzistoarele 
utilizate in domeniul radio-TV, dar si tigaia antiaderenta in care 
se pot praji alimente fara grasime si fara sa se arda reprezinta 
niste descoperiri secundare pe calea cercetarii. Instrumentele 
de precizie aflate la bordul tuturor aeronavelor, sistemele 
automatizate de monitorizare si control si, nu In ultimul rand, 


computerele cu o evolutie atat de rapida sunt rezultate partiale 
ale cercetării spatiale - pe care unii o critică atât de vehement - 
si vor influenta viata personala a fiecaruia dintre noi. Exista 
nenumarate astfel de descoperiri, deocamdatä cunoscute numai 
specialistilor: procedee noi de sudura si lubrifiere in vid, celule 
fotoelectrice, noi surse minuscule de energie, capabile sa 
cucereasca distante infinite. 

Din fluviul impozitelor care finanteaza cercetarea spatiala 
curg înapoi, către contribuabili, ca niște pardiase, beneficiile 
marii investiţii. Naţiunile care nu vor să participe sub nicio formă 
la cercetarea spaţiului cosmic vor fi copleșite de marea revoluţie 
tehnică. Nume și noţiuni precum Telstar, Echo, Relay, Trios, 
Mariner, Ranger, Syncom marchează calea pe care se îndreaptă 
fără stavilă cercetarea. 

Sursele de energie ale Pământului nu sunt inepuizabile, iar 
programul spaţial va deveni într-o bună zi și de aceea vital, 
deoarece vom fi nevoiţi să ne procuram material fisionabil de pe 
Marte, Venus sau altă planetă, pentru a ne ilumina orașele și a 
ne încălzi casele. Centralele nucleare vor deveni curând cea mai 
ieftină sursă de energie, producţia industrială de masă va 
ajunge să depindă de aceste centrale, iar situaţia ar putea 
deveni critică, atunci când pe Pământ nu va mai exista material 
fisionabil. Cercetarea aduce zi de zi noi rezultate. Concepţia 
potrivit căreia cunoștințele de specialitate se transmit din tată in 
fiu este depășită pentru totdeauna. Un tehnician care repară un 
aparat de radio ce funcţionează printr-o simplă apăsare pe 
buton trebuie să aibă cunoștințe despre tranzistoare si 
complicate circuite imprimate. Nu va mai dura mult până când 
va trebui să se ocupe și de microelectronică. La ce se învaţă 
astăzi se adaugă mâine elemente noi. Dacă meșterului de pe 
vremea bunicilor noștri îi ajungeau pentru toată viata cele 
învăţate în tinereţe, meșterul de astăzi - și cu atât mai mult cel 
de mâine - trebuie să își însușească mereu lucruri noi. Ceea ce 
ieri era valabil mâine va fi depășit. 

Soarele nostru se va stinge cândva, va muri, chiar daca acest 
lucru se va întâmpla abia peste câteva milioane de ani. lar 
pentru ca o catastrofă să se abată asupra lumii, nu e neapărat 
necesar ca un conducător de stat să se piardă cu firea și să 
declanșeze mecanismul nuclear de distrugere. Pieirea 
Pământului poate fi provocată de un fenomen cosmic 


necunoscut si imprevizibil. Omul nu s-a putut însă nicicând 
împăca cu acest gând și a căutat într-una din miile de religii 
speranţa că spiritul și sufletul vor dăinui. 

lată de ce presupunem noi că cercetarea spaţială nu este 
rezultatul unei decizii libere a omului, ci urmarea unui puternic 
imbold lăuntric de a cerceta ce perspective îi poate oferi 
cosmosul. Concluzia firească a ipotezei noastre că oamenii au 
fost vizitaţi în vremuri străvechi de către ființe extraterestre 
este ca nu suntem singurele fiinţe inteligente din univers, ba, 
mai mult de-atât, că în univers există civilizaţii mai vechi și mai 
avansate decât a noastră. Dacă ne continuăm raţionamentul și 
afirmăm că toate fiinţele inteligente din univers se ocupă cu 
cercetarea spațiului, ne apropiem într-adevăr, în mod 
primejdios, de tărâmul utopiei! 

De mai bine de douăzeci de ani se ivesc pe cer „farfuriile 
zburătoare”, numite si OZN-uri (Obiecte Zburätoare 
Neidentificate). Dar sa lăsăm deocamdată sa se mai 
domolească agitația pe care ar putea-o provoca intenţia noastră 
de a ne ocupa de asemenea fantasmagorii și să ne îndreptăm 
atenţia spre un alt argument cu greutate, invocat în favoarea 
astronauticii. 

Se spune că cercetarea spaţială nu este rentabilă, că nicio 
tara, oricât de bogată ar fi ea, nu poate suporta uriasele 
cheltuieli fără să riște un faliment. Cercetarea în sine nu a fost, 
desigur, niciodată rentabilă; o investiţie devine rentabilă abia 
după ce apar rezultatele. Ar fi lipsit de realism să pretindem 
încă de acum, în stadiul actual al cercetării spaţiale, 
rentabilitate și amortizarea cheltuielilor. De altfel, până în 
prezent nu s-a realizat încă un bilanţ al beneficiilor obţinute de 
pe urma celor 4000 de „subproduse” ale cercetării spaţiului 
cosmic. Noi nu avem nicio îndoială cu privire la rentabilitatea 
acestei activități de cercetare, care o va depăși pe cea a 
majorităţii produselor obţinute din alte activități de cercetare. 
Când cercetarea spaţială își va atinge țelul, nu va mai conta 
însă doar rentabilitatea ei neîndoielnică, ci, înainte de toate, 
faptul că va salva omenirea de la pieire. Amintim doar în treacăt 
faptul că sateliții de comunicaţii COMSAT au devenit încă de pe 
acum interesanti din punct de vedere economic. 

Revista germană Stern relata în noiembrie 1967: 

„Majoritatea aparatelor medicale capabile să salveze vieţi 


omenesti provin din America. Ele reprezinta rezultatul unei 
valorificari sistematice a succeselor cercetarii nucleare, spatiale, 
precum si a celei din domeniul tehnicii militare. În afară de 
aceasta, ele constituie produsul unei colaborări inedite dintre 
gigantii industriei și spitalele din America, datorită căreia 
medicina obţine zi de zi noi victorii. 

Concernul Lockheed, producătorul avioanelor Starfighter, și 
celebra clinică Mayo colaborează astăzi în vederea dezvoltării 
unui nou sistem de îngrijire medicală bazat pe tehnica 
computerelor. Inginerii constructorului aeronautic North 
American Aviation lucrează, după indicațiile specialiştilor din 
domeniul medicinei, la o asa-numita centura-emfizem, menită 
Sa usureze respirația pacienților cu emfizem pulmonar. Agenţiei 
spațiale NASA i se datorează ideea de a construi un aparat de 
diagnosticare. Conceput inițial pentru a măsura impactul 
micrometeoritilor cu astronavele, aparatul înregistrează 
contracțiile musculare specifice unor afecțiuni ale sistemului 
nervos. 

Un subprodus al tehnicii americane a computerelor, capabil 
de a salva vieți omenești, a fost si stimulatorul cardiac. Peste 
2000 de germani trăiesc astăzi cu un astfel de aparat în cutia 
toracică. Este vorba despre un minigenerator implantat 
subcutanat, acționat de o baterie. O sârmă de legătură 
introdusă prin vena superioară a gâtului ajunge in ventriculul 
drept. Descărcări electrice regulate stimulează contracții ritmice 
ale cordului. Inima bate. După trei ani, bateria uzată poate fi 
înlocuită printr-o procedură chirurgicală relativ simplă. 

Concernul american General Electric a perfecționat în ultimul 
an aceasta mică minune a tehnicii medicale, realizand un model 
cu două viteze. In cazul in care purtătorul unui stimulator 
cardiac doreşte, de pildă, să joace tenis sau să alerge după un 
tren, este suficient să atingă cu o tijă magnetică zona în care a 
fost implantat minigeneratorul. Inima începe de îndată să bată 
mai rapid.” 

Încheiem aici citatul din Stern. Cele două aparate descrise 
sunt produse secundare ale cercetării spațiale. Mai îndrăzneşte 
oare cineva să se indoiasca de utilitatea ei? 

Ziarul Die Zeit a publicat in numărul 47 din noiembrie 1967 
un articol cu titlul „Inspirati de rachetele lunare”: 

„Mijloacele tehnice dezvoltate de către astronautică pentru o 


aselenizare lina au trezit interesul constructorilor de automobile, 
deoarece cunostintele despre comportamentul acestor mijloace 
tehnice in conditii care pot cauza deteriorarea lor au fost in mod 
substantial extinse. Chiar daca siguranta absoluta a pasagerilor 
in orice gen de coliziune nu va fi posibilä, mijloacele tehnice 
folosite cu succes de astronautica pot ajuta la o reducere a 
riscurilor pe care le implica o coliziune. Placile tip «fagure», 
folosite tot mai frecvent în industria aviatică, asigură o 
rezistenţă sporită la o greutate redusă. Industria de automobile 
testează deja procedeul. Podeaua unui vehicul experimental cu 
turbină pe gaz construit de Rover este realizată din astfel de 
plăci tip «fagure».” 

La o afirmaţie de genul „Călătoriile interstelare nu vor fi 
nicicând posibile!” nici nu merită să răspundă cel care cunoaște 
stadiul actual și ritmul furtunos de dezvoltare al cercetării. 
Tânăra generaţie va vedea această „imposibilitate” devenind 
realitate! Se vor construi astronave uriașe cu reactoare 
incredibil de puternice. In noiembrie 1967, rușii au reușit să 
cupleze în stratosferă două nave fără echipaj! Se lucrează deja 
la un fel de ecran protector - asemănător unui arc voltaic - care 
să protejeze capsula cosmică de impactul unor particule sau 
care să le devieze. Un colectiv de fizicieni de prim rang încearcă 
să demonstreze existența tahionilor. Deocamdată este vorba 
despre niște particule ipotetice, a căror viteză este superioară 
celei a luminii, viteza lor minimă fiind viteza luminii. Se știe că 
tahionii ar trebui să existe; nu mai trebuie adusă „decät” 
dovada fizică a existenţei lor. Or, dovezi ale existenţei unor 
lucruri „inexistente” au fost deja aduse în cazul neutrinilor și 
antimateriei! În sfârșit, ultimilor adversari ai zborurilor spaţiale 
le adresăm următoarea întrebare: Chiar credeţi că mii de 
persoane dintre cele mai inteligente ale vremurilor noastre își 
dedică munca pasionată unei simple utopii sau unui ţel lipsit de 
importanță? 

Sa revenim așadar, fără teamă, deși cu riscul de a nu fi luaţi 
în serios, la subiectul OZN-urilor. Chiar dacă nu vom fi luaţi în 
serios, ne consolăm cu gândul că facem parte, datorită 
concepţiilor noastre, dintr-un cerc de oameni respectaţi și 
celebri. 

OZN-uri au fost observate în America și în Filipine, în 
Germania Occidentală și în Mexic. Să presupunem că 98% dintre 


cei care cred ca au vazut OZN-uri au vazut de fapt fulgere 
globulare, baloane meteorologice, formațiuni noroase 
neobișnuite, avioane de un tip nou, necunoscut sau pur și 
simplu jocuri stranii de lumini și umbre pe cer, în amurg. 
Neîndoielnic este, de asemenea, faptul că nenumărați oameni 
au fost cuprinși de un fel de isterie de masă, ajungând să 
susţină că au văzut ceva ce, în realitate, nu exista. Unii nu au 
vrut, desigur, decât să își dea importanţă și să obţină un profit 
de pe urma titlurilor de o șchioapă din ziare, generate de ceea 
ce, chipurile, au observat ei pe cer. Dacă facem abstracţie de 
toți sonatii, mincinosii, istericii și senzationalistii, rămâne totuși 
un număr considerabil de persoane serioase, cu studii sau 
cunoștințe de specialitate, care au observat astfel de fenomene. 
O simplă gospodină sau un fermier din Vestul Sălbatic s-au 
înșelat, poate. Dar dacă un pilot de avion cu experienţă a 
remarcat prezenţa unui OZN, e mai dificil să nu îl luăm în serios. 
Fiindcă un pilot de avion este obișnuit cu mirajele, fulgerele 
globulare, baloanele meteorologice etc. In afară de aceasta, 
unui pilot de avion i se controlează periodic capacitatea de 
reacţie la nivelul tuturor simţurilor, prin urmare și văzul lui 
ireproșabil. Un pilot nu are voie să consume alcool câteva ore 
înainte de zbor și în timpul zborului. Un pilot nu are, de 
asemenea, niciun interes să istorisească „povești vânătorești” 
care i-ar pune în pericol postul excelent și bine plătit. Dar dacă 
nu un singur pilot, ci un grup întreg de piloţi (printre care și unii 
militari) relatează același lucru, nu avem cum să nu le acordăm 
atenţie. 

Nu știm ce sunt OZN-urile. Nu susţinem ca sunt aparate de 
zbor ale unor fiinţe inteligente de pe alte planete, deși este o 
ipoteză plauzibilă. Autorul nu a văzut din păcate niciodată, în 
cursul călătoriilor sale în jurul globului, cu ochii lui, un OZN. 
Putem consemna însă aici câteva relatări credibile și autentice: 

Pe 5 februarie 1965, Ministerul Apărării din SUA a anunţat că 
departamentul special pentru studiul OZN-urilor a fost însărcinat 
să verifice relatările a doi operatori radar. Cei doi bărbaţi au 
detectat în 29 ianuarie 1965 pe ecranele lor radar de pe 
aeroportul marinei din Maryland două obiecte zburătoare 
necunoscute, care se apropiau de aeroport dinspre sud cu 
extraordinara viteză de 7680 km/h. La 50 km înălțime deasupra 
aeroportului, au făcut o întoarcere bruscă și au dispărut rapid de 


pe ecranele radar. 

La 3 mai 1964, diverse persoane, printre care si trei 
meteorologi, au vazut la Canberra (Australia) un obiect zburätor 
mare si strälucitor, care se deplasa pe cerul diminetii inspre 
nord-est. Chestionati de cätre reprezentantii NASA, martorii 
oculari au descris cum acest „lucru” a început să se clatine în 
mod straniu și cum un obiect mai mic s-a apropiat cu viteză 
fulgerătoare de obiectul mai mare. Obiectul mai mic s-a aprins 
întâi, răspândind o lumină roșiatică, apoi s-a stins, în vreme ce 
obiectul mai mare și-a continuat calea spre nord-est, dispărând 
în cele din urmă din câmpul lor vizual. Unul dintre meteorologi a 
constatat resemnat: „Mi-am bătut întotdeauna joc de poveștile 
astea cu OZN-uri. Acum, ce să mai spun, când am văzut și euun 
astfel de obiect?” 

La 23 noiembrie 1953, a fost detectat pe ecranul radar al 
bazei aeriene Kinross din statul Michigan un obiect zburător 
necunoscut. Locotenentul de aviaţie R. Wilson, care efectua un 
zbor de exerciţiu cu un avion cu reacţie F-86, a primit 
permisiunea de a urmări „obiectul”. Echipa radarului l-a 
observat pe Wilson gonind după obiectul necunoscut pe o 
distanță de 260 de kilometri. Brusc, cele două corpuri 
zburătoare s-au contopit pe ecranul radar. Wilson nu a mai 
răspuns la apelurile turnului de control. Zona în care s-a 
petrecut inexplicabilul incident a fost cercetată în zilele 
următoare de către unităţi speciale, în vederea recuperării unor 
fragmente de epavă, iar în Lacul Superior aflat în apropiere s-au 
căutat urme de ulei. Dar nu s-a găsit nimic. Nicio urmă, nici a 
locotenentului Wilson, nici a avionului său! 

Pe 13 septembrie 1965, cu puţin înaintea orei unu noaptea, 
sergentul de poliție Eugene Bertrand a întâlnit pe șoseaua de 
centură a localității Exeter (New Hampshire) o femeie 
dezorientată, aflată la volanul mașinii sale. Femeia a refuzat să 
își continue drumul și a afirmat că fusese urmărită pe o distanţă 
de peste zece mile de un obiect zburător uriaș, roșu strălucitor, 
care dispăruse apoi în pădure. 

Polițistul, un om mai în vârstă și serios, s-a gândit că femeia 
bate probabil câmpii, dar a primit prin staţie, de la o altă 
patrulă, o relatare identică. Colegul lui, Gene Toland, i-a 
comunicat ordinul să se prezinte imediat la secţie. Un tânăr i-a 
relatat acolo aceeași întâmplare pe care i-o povestise și femeia, 


și el fusese urmărit de un obiect roșu strălucitor, de care 
scăpase refugiindu-se în șanțul de la marginea șoselei. 

Fără să dea prea multă crezare spuselor celor doi, polițiștii au 
pornit să cerceteze zona, convinși că întreaga poveste avea o 
explicaţie logică. După două ore de cercetări zadarnice, au 
pornit spre casă. Când au trecut pe lângă o pășune, au văzut 
șase cai care au luat-o brusc, înnebuniţi, la goană. Aproape în 
aceeași clipă, zona a fost inundată de o lumină roșie 
strălucitoare. „Acolo! Uite acolo!” a exclamat un poliţist tânăr. 
Deasupra copacilor plana într-adevăr un obiect roșu aprins, care 
se îndrepta încet și silențios către observatorii săi. Tulburat, 
Bertrand i-a comunicat prin staţie colegului său Toland că 
tocmai vede cu ochii lui blestematul acela de obiect. Ferma de 
lângă șosea și colinele învecinate au fost și ele învăluite în 
aceeași lumină roșie orbitoare. O a doua mașină de poliţie, în 
care se afla sergentul Dave Hunt, a oprit lângă ceilalți cu un 
scrâșnet de frâne. 

— La naiba! a bâiguit Dave. Te-am auzit vorbind cu Toland și 
m-am gândit că aţi luat-o razna... Dar chestia asta... 

In cursul anchetei efectuate ulterior, pentru a elucida 
misteriosul incident, s-au prezentat 58 de martori oculari 
calificaţi, printre care și meteorologi și militari ai Pazei de 
Coastă, persoane, așadar, care nu pot fi bănuite că n-ar ști să 
deosebească un balon meteorologic de un elicopter, un satelit în 
cădere de luminile unui avion. Raportul anchetei cuprindea 
informaţii obiective, fără să ofere o explicaţie pentru obiectul 
zburător necunoscut. 

Pe 5 mai 1967, monsieur Malliotte, primarul comunei Marliens 
din departamentul Céte d'Or, Franţa, a descoperit pe un camp 
de trifoi aflat la 623 m de șosea o groapă ciudată. Urmele găsite 
indicau un cerc cu diametrul de 5 m și o adâncime de 30 cm. 
Din acest cerc porneau în toate direcţiile niște brazde adânci de 
10 cm, care dădeau impresia că un grilaj metalic greu ar fi fost 
apăsat în pământ. La capătul fiecărei brazde era o gaură adâncă 
de 35 cm, de parcă grilajul ar fi avut niște „picioare” care s-ar fi 
adâncit în pământ. Si mai straniu era însă praful alb-violet care 
se depusese în brazde și găuri. Am vizitat și noi acest loc în 
apropiere de Marliens: este imposibil ca urmele acestea să fi 
fost lăsate de niște fantome! 

Ce am putea crede despre toate aceste relatări? Supărătoare 


sunt concluziile la care ajung numeroase persoane si asociatii 
oculte in baza pretinselor lor observatii. Concluziile lor invaluie 
realitatea si îi împiedică pe oamenii de știință seriosi sa se 
ocupe de niște fenomene dovedite, de teamă să nu devină 
ridicoli. 

În 6 noiembrie 1967, într-o emisiune a postului vest-german 
de televiziune ZDF pe tema „Invazie din cosmos?”, un pilot al 
companiei aeriene Lufthansa a relatat un incident la care 
asistase personal, împreună cu alţi patru membri ai echipajului. 
În 15 februarie 1967, cu 10-15 minute înainte de a ateriza la 
San Francisco, au văzut la mică distanţă de avionul lor un obiect 
zburător cu diametrul de cca. 10 m, care răspândea o lumină 
orbitoare și a zburat o vreme alături de ei. Au comunicat cele 
observate Universităţii din Colorado, care nu a găsit altă 
explicaţie decât că respectivul obiect fusese probabil o bucată 
desprinsă dintr-o rachetă lansată, care cădea pe pământ. Pilotul 
a declarat că, după mai bine de 2 milioane de kilometri de zbor, 
nici el, nici colegii săi nu pot crede că o bucată de metal care 
cade se poate menţine în aer un sfert de oră, că poate aveao 
asemenea dimensiune și poate însoţi în zbor un avion. Pentru el, 
explicația era cu atât mai puţin convingătoare, cu cât 
respectivul obiect zburător neidentificat a putut fi observat de la 
sol timp de aproape trei sferturi de oră. Pilotul german nu făcea 
deloc impresia unui om cu o imaginaţie exagerată! 

Ziarul vest-german Süddeutsche Zeitung a publicat în 21, 
respectiv 23 noiembrie 1967, următoarele știri: 

„Belgrad (corespondenţă proprie) 

În ultimele zile s-a semnalat prezenţa în diverse regiuni din 
sud-estul Europei a unor obiecte zburătoare neidentificate (OZN- 
uri). Un astronom amator a fotografiat la sfârșitul săptămânii 
trecute la Zagreb trei astfel de obiecte luminoase. In timp ce 
experţii studiau fotografia tipărită pe mai multe coloane de 
ziarele iugoslave, în regiunea montană a Muntenegrului se 
semnala apariţia altor OZN-uri, care au provocat, după toate 
aparențele, mai multe incendii forestiere. Știrile provin 
îndeosebi din localitatea Ivangrad, ai cărei locuitori susţin sus și 
tare că au văzut în ultimele zile, seară de seară, pe cer, stranii 
corpuri luminoase. Autorităţile locale confirmă izbucnirea 
repetată în această regiune a unor incendii forestiere, ale căror 
cauze nu au fost încă stabilite.” 


„Sofia (UPI) 

Un OZN a aparut deasupra capitalei bulgare Sofia. Conform 
agentiei bulgare de presa BTA, obiectul zburätor a putut fi vazut 
cu ochiul liber. Aceeasi agentie semnaleaza ca OZN-ul era «mai 
mare decat discul solar si a luat la un moment dat o forma 
trapezoidala», de asemenea, ca era foarte luminos. Obiectul 
zburätor a fost observat si printr-un telescop din Sofia. Un 
colaborator stiintific al Institutului bulgar de Hidrologie si 
Meteorologie declara ca obiectul se deplasa probabil folosind 
energie din surse proprii. Se presupune ca zbura la o inältime de 
aproximativ 30 km deasupra solului.” 

Prostia nelimitată a unor oameni împiedică o cercetare 
științifică serioasă. Unii pretinsi „intermediari” susţin că pot 
contacta extratereștrii; unele grupuri dezvoltă, pornind de la 
fenomene încă neelucidate, teorii religioase fanteziste sau 
concepţii smintite despre lume, ba afirmă chiar că ar fi primit de 
la echipajele unor OZN-uri porunca de a salva omenirea. Pentru 
fanaticii religioși, „îngerul OZN” egiptean a fost, desigur, trimis 
de către Mahomed, cel asiatic de către Buddha, iar cel creștin 
de către nimeni altcineva decât Hristos. 

La cel de-al 7-lea Congres internaţional al cercetătorilor OZN- 
urilor, desfășurat în toamna anului 1967, profesorul Hermann 
Oberth, considerat „părintele astronauticii” și fost mentor al lui 
Wernher von Braun, a numit OZN-urile „un subiect încă 
extraștiinţific”. După spusele lui, OZN-urile sunt probabil 
„astronave venite din alte lumi”. El a subliniat: „Se pare că 
fiinţele care le conduc se află pe o treaptă de civilizaţie 
superioară nouă, iar dacă vom ști să profităm de ocazie, vom 
avea multe de învăţat de la ele.” Profesorul Oberth, care a 
prevăzut corect evoluţia rachetelor pe Pământ, presupune că pe 
planetele mai îndepărtate ale sistemului solar există condiţii 
favorabile apariţiei vieţii. Ca om de știință, el cere savanților 
serioși să se ocupe și de subiecte care par fanteziste la prima 
vedere: ,Savantii se comportă ca niște gâște îndopate, care nu 
mai pot înghiţi nimic. Resping idei noi, considerându-le 
prostesti!” 

Ziarul vest-german Die Welt a publicat in 17 noiembrie 1967 
un articol cu titlul „Bănuială întârziată”: „Sovieticii au luat ani de 
zile în derâdere isteria occidentală provocată de farfuriile 
zburătoare. Intr-un articol apărut nu de mult în ziarul Pravda se 


declara chiar in mod oficial ca nu exista astfel de stranii obiecte 
ceresti. In prezent insä generalul de aviatie Anatoli Stoliakov a 
fost numit presedintele unei comisii insarcinate sa verifice toate 
relatarile unor evenimente legate de aparitia OZN-urilor. Ziarul 
londonez Times scrie: «Indiferent daca OZN-urile sunt produsele 
unor halucinatii colective, daca sunt conduse de catre vizitatori 
de pe Venus, ori daca trebuie intelese ca o revelatie divina - o 
explicatie trebuie sa existe, altfel nu ar fi infiintat rusii o comisie 
de investigare a acestui fenomen.»” 

Cel mai spectaculos si misterios eveniment legat de 
fenomenul „materiei din cosmos” s-a produs pe 30 iunie 1908, 
la ora 7 si 17 minute, în taigaua siberiană: o minge de foc a 
traversat bolta cerească si s-a pierdut undeva în stepă. 
Pasagerii trenului transsiberian au văzut o masă incandescentă 
care se deplasa de la sud spre nord. Un tunet a zguduit trenul, 
au urmat câteva explozii și cele mai multe staţii seismografice 
din lume au înregistrat seismul. La Irkutsk, la 900 km de 
epicentrul cutremurului, acul seismografului s-a miscat timp de 
aproape o ora. Bubuiturile s-au auzit pe o raza de 1000 km. 
Turme intregi de reni au fost nimicite, nomazii au fost ridicati in 
aer impreuna cu iurtele lor. 

Abia in anul 1921, profesorul Kulik a inceput sa stranga 
declaratii ale martorilor oculari. In cele din urma a reusit sa 
adune si fondurile necesare pentru o expeditie stiintifica In 
aceasta regiune putin populata a taigalei. 

Cand membrii expeditiei au ajuns in 1927 la malurile räului 
Tunguska Pietroasa, au fost convinși ca găsiseră craterul 
provocat de caderea unui meteorit gigantic. O supozitie care s-a 
dovedit însă greșită. Deja la o distanţă de 60 km de centrul 
exploziei, copacii aveau vârfurile retezate. Cu cât se apropiau 
mai mult de punctul critic, cu atât mai rară era vegetaţia. 
Copacii fără crengi arătau ca niște stâlpi de telegraf; în 
apropierea centrului, până și cele mai puternice trunchiuri de 
copac fuseseră îndoite în afară. In cele din urmă au găsit urmele 
unui incendiu de proporţii uriaşe. Înaintând spre nord, membrii 
expediției au ajuns la convingerea că avusese loc o explozie 
uriașă. Când au descoperit într-un teren mlăștinos găuri de 
diverse dimensiuni, au bănuit că erau urmele lăsate de 
meteorit. Săpăturile efectuate în această zonă nu au scos însă la 
iveală nicio urmă, nicio bucăţică de fier, de nichel, nici măcar o 


piatră. Doi ani mai târziu, cercetările au fost continuate cu 
mașini de foraj mai mari și alte instrumente. S-a săpat până la o 
adâncime de 36 m, dar tot nu s-a găsit nici cea mai mică urmă 
de material meteoritic. 

Au fost aduse aparate de mare sensibilitate, capabile să 
detecteze cantităţi infime de metal în sol. Niciun rezultat. Și 
totuși, se produsese o explozie în această zonă, pentru că mii de 
oameni o văzuseră și mii de oameni o auziseră. 

În 1961 si în 1963, Academia de Științe a Uniunii Sovietice a 
trimis alte două expediţii în zona râului Tunguska. Expediția din 
1963 a fost condusă de geofizicianul Zolotov. Grupul de oameni 
de știință, dotat de data aceasta cu cea mai modernă aparatură, 
a ajuns la concluzia că în taigaua siberiană avusese loc o 
explozie nucleară. 

Natura unei explozii poate fi definită prin determinarea 
anumitor mărimi fizice. Una dintre mărimile studiate la explozia 
de la Tunguska a fost energia luminoasă radiată. La o distanţă 
de 18 km de centrul exploziei au fost găsiţi copaci care fuseseră 
expuși în momentul exploziei unor radiaţii luminoase care au 
provocat aprinderea lor. Un copac verde nu ia însă foc decât 
dacă este expus unei energii luminoase între 70 și 100 calorii pe 
centimetrul pătrat. Explozia a fost însă atât de luminoasă, încât 
a provocat umbre secundare și la o distanță de 200 km de 
epicentru! 

Din măsurătorile efectuate s-a dedus că energia luminoasă 
eliberată de explozie a atins probabil valoarea de 2,8 x 1023 
ergi. (În ştiinţele naturii, ergul este așa-numita „unitate de 
măsură a lucrului mecanic”. Un gândac, de exemplu, a cărui 
masă este de 1 g efectuează un lucru mecanic de 981 ergi 
atunci când se catara 1 cm pe un zid.) 

Pe o rază de 18 km s-au găsit copaci care aveau în vârf crengi 
mai groase sau mai subţiri carbonizate. De aici putem deduce 
că s-a produs o degajare bruscă de căldură - o consecinţă a 
unei explozii, nu a unui incendiu! Aceste urme de carbonizare se 
întâlnesc numai în locurile în care propagarea fulgerului 
exploziei nu a fost întreruptă de nicio umbră. Avem prin urmare 
de-a face cu efectele unor radiaţii. Pentru colosalele distrugeri 
ar fi fost necesară o energie de 1023 ergi. Cantitatea aceasta 
imensă de energie corespunde forței de distrugere a unei 
bombe atomice de 10 megatone sau 


100.000.000.000.000.000.000.000 ergi! 

Toate datele confirma ipoteza unei explozii nucleare, iar 
teoriile potrivit carora cauza evenimentului ar fi fost caderea 
unei comete sau a unui meteorit urias par sa tina de domeniul 
fictiunii. 

Cum se explică însă producerea unei explozii nucleare în anul 
1908? 

Intr-un articol apärut in martie 1964 in respectata publicatie 
Zvezda din Leningrad s-a emis teza ca fiintele inteligente de pe 
o planetä din constelatia Lebedei ar fi incercat sä intre in 
contact cu Pämäntul. Autorii articolului, Ghenrih Altov si 
Valentina Juraliova, sustineau ca explozia din taigaua siberiana 
ar fi fost replica la violenta eruptie, asemănătoare unei explozii, 
a vulcanului Krakatau din Oceanul Indian din anul 1883, care 
emisese în cosmos un puternic fascicul de unde radio. Fiintele 
de pe acea planetă îndepărtată intelesesera în mod greșit 
undele radio ca un semnal primit din univers și, drept răspuns, 
îndreptaseră spre Pământ o rază laser mult prea puternică. 
Aceasta s-a transformat în materie când a pătruns în atmosfera 
terestră, undeva deasupra Siberiei. Noi respingem această 
explicaţie pe care o considerăm fantezistă! 

La fel de inacceptabilă găsim teoria potrivit căreia 
evenimentul ar fi fost cauzat de un impact de antimaterie. 
Admitand chiar că în adâncurile cosmosului există antimaterie, 
în regiunea râului Tunguska n-ar mai fi putut rămâne nimic, 
deoarece ciocnirea dintre materie și antimaterie are ca urmare 
dispariția amândurora. In afară de aceasta, este foarte putin 
probabil ca o bucată de antimaterie să străbată toată distanţa 
enormă până pe Pământ fără să se producă o coliziune cu 
materie. 

Ne alaturam mai degrabă părerii acelora care explică 
evenimentul printr-o explozie a reactorului unei astronave 
extraterestre. Greu de crezut? Da, dar nu imposibil. 

Despre meteoritul de la Tunguska s-au scris biblioteci întregi. 
Un lucru dorim sa mai adăugăm: Radioactivitatea din jurul 
epicentrului exploziei este de două ori mai mare - și astăzi! — 
decât în alte zone. Cercetări minutioase ale copacilor și inelelor 
din trunchiurile lor au confirmat o creștere a radioactivităţii 
începând din 1908. 

Câtă vreme nu există măcar o singură dovadă clară, 


indiscutabila din punct de vedere stiintific, pentru vreuna dintre 
teoriile vehiculate in jurul acestui fenomen - si al altora - nimeni 
nu are dreptul sa respinga fara temei o interpretare posibila. 

Despre planetele din sistemul nostru solar suntem destul de 
bine informaţi. Ceea ce înțelegem noi prin ,viata” nu poate 
exista, într-o formă extrem de redusă, decât pe Marte. Omul a 
delimitat spaţiul în care, teoretic, este posibilă viata așa cum o 
înțelege el și l-a numit ecosferă. In sistemul nostru solar numai 
Venus, Terra și Marte se află în această zonă. Să nu uităm însă 
că delimitarea ecosferei are la bază propriile noastre concepţii 
despre viaţă, iar alte forme de viaţă, necunoscute nouă, pot 
exista în alte condiţii. Până în 1962 s-a crezut că este posibil să 
existe viata pe Venus. De cand Mariner II s-a apropiat însă pana 
la o distanta de 34.000 km de Venus si ne-a transmis informatii 
despre aceasta planeta, Venus nu mai poate fi considerata 
purtätoare a vietii asa cum o intelegem noi, oamenii. 

Din informatiile transmise de Mariner Il se stie acum ca 
temperatura la suprafaţa planetei Venus este în medie de 430° 
C - atât pe partea expusă Soarelui, cât si la umbră. In asemenea 
condiții nu poate exista apă la suprafaţa planetei; nu pot exista 
decât cel mult lacuri de metal topit. Imaginea, atât de dragă 
omului, a planetei Venus ca soră geamănă a Terrei a fost 
spulberată, chiar dacă rezervele de hidrocarburi ar putea 
constitui un mediu nutritiv pentru tot felul de bacterii. 

Nu de mult, oamenii de știință susțineau ca este de 
neconceput să existe viață pe Marte. De la o vreme încoace 
spun că este greu de conceput. După misiunea încununată de 
succes a sondei spatiale Mariner IV trebuie să acordăm - cu 
rezerve, desigur - posibilităţii de viata pe Marte o oarecare 
probabilitate. Chiar dacă nu suntem adepţii teoriei potrivit 
căreia ar putea exista fiinţe inteligente pe Marte, considerăm 
totuși posibilă existența unor forme de viata inferioare pe 
Planeta Roșie. Este, de asemenea, posibil ca vecina noastră, 
planeta Marte, să fi avut cu multe mii de ani în urmă o civilizaţie 
proprie. Unul din sateliții lui Marte, Phobos, ne atrage îndeosebi 
atenţia! 

Marte are doi sateliți: Phobos și Deimos (în greacă: Frica și 
Spaima). Ei erau cunoscuţi cu mult înainte să fie descoperiți de 
către astronomul american Asaph Hall în anul 1877. Johannes 
Kepler bănuise deja în 1610 că Marte este însoţit în mișcarea sa 


de doi sateliti. Cand cälugärul capucin Schyrlaus a pretins, 
câţiva ani mai târziu, că a văzut sateliții lui Marte, căzuse 
desigur victimă unei iluzii optice, deoarece instrumentele din 
vremea aceea nu i-ar fi permis să observe corpuri cerești atât 
de mici. Fascinantă este însă descrierea pe care o face Jonathan 
Swift în 1727 în „Călătoria în Laputa” (una din călătoriile lui 
Gulliver!). Swift nu se mulțumește să descrie sateliții, ci indică, 
de asemenea, dimensiunile lor și mișcarea lor de rotaţie. In 
capitolul al treilea citim: 

„Ei [astronomii] își petrec cea mai mare parte a vieţii 
cercetând corpurile cerești cu ajutorul unor lunete, ce le întrec 
cu mult pe ale noastre. [...] Lucrul acesta le-a îngăduit să-și 
extindă descoperirile mult mai departe decât astronomii noștri 
din Europa. Ei au alcătuit un catalog cuprinzând zece mii de 
stele fixe, pe câtă vreme cele mai mari cataloage ale noastre nu 
cuprind mai mult de o treime din acest număr. Ei au descoperit 
de asemenea două stele mai mici, sau sateliți, care se invartesc 
în jurul lui Marte. Cel mai apropiat se află la o distanţă egală cu 
trei diametre ale lui Marte de centrul planetei principale, iar cel 
mai depărtat, la o distanţă de cinci diametre. Primul satelit are o 
mișcare de rotaţie de zece ore, iar al doilea de douăzeci și una 
de ore și jumătate. Astfel, pătratele rotatiilor lor periodice cresc 
aproximativ în aceeași proporţie cu cuburile distanțelor de la 
centrul lui Marte, ceea ce dovedește, indiscutabil, că ele sunt 
guvernate de aceeași lege a gravitaţiei care influenţează 
celelalte corpuri ceresti.”? 

Cum a putut Swift să descrie sateliții lui Marte, când aceștia 
nu au fost descoperiţi decât 150 de ani mai târziu? Fără 
îndoială, existenţa sateliților fusese bănuită de către unii 
astronomi încă înainte de Swift, însă bănuielile nu pot fi 
suficiente pentru a indica niște date cu atâta precizie! Nu știm 
de unde și-a procurat Swift informaţiile. 

Acești sateliți sunt cei mai mici și ciudati din sistemul nostru 
solar. Ei se rotesc deasupra ecuatorului pe orbite aproape 
circulare! Dacă reflectă tot atâta lumină ca Luna noastră, 
Phobos ar trebui să aibă diametrul de 16 km, iar Deimos, de 
numai 8 km. Dacă ar fi însă niște sateliți artificiali, care ar 


2 Jonathan Swift, Călătoriile lui Gulliver, Partea a treia, Călătoria în 
Laputa, Capitolul Ill, pp. 183-184. Trad. Leon D. Levitchi, Bucuresti, 
1967. 


reflecta si mai multa lumina, ar trebui sa fie si mai mici. Ei sunt 
singurii sateliti cunoscuti ai sistemului nostru solar, care se 
rotesc mai repede in jurul planetei lor decat se roteste aceasta. 
Phobos inconjoarä planeta Marte in jurul unei zile martiene de 
două ori, iar Deimos o înconjoară cu o viteză putin mai mare 
decat cea cu care se roteste Marte In jurul axei sale. 

În 1862, când Pământul se afla într-o poziţie foarte favorabilă 
pentru observarea planetei Marte, sateliții săi au fost căutaţi 
zadarnic - abia după 15 ani au fost descoperiţi! Unii astronomi 
au emis atunci teoria planetoizilor, conform căreia sateliții lui 
Marte ar fi niște fragmente astrale pe care Marte le-a atras în 
orbita sa. Această teorie trebuie respinsă: ambii sateliți se 
rotesc deasupra ecuatorului aproape în același câmp. Poate că 
un singur fragment astral ar putea ocupa întâmplător această 
poziţie. Datele obţinute în urma măsurătorilor efectuate au dus 
în cele din urmă la apariţia teoriei moderne a sateliților. 

Renumitul astronom american Carl Sagan și savantul rus 
Sklovski au susținut în cartea lor /nte/ligent Life in the Universe 
(Viața inteligentă în univers), apărută în 1966, teza potrivit 
căreia Phobos ar fi un satelit artificial. După o serie de 
măsurători, Sagan a ajuns la concluzia că Phobos este gol în 
interior, iar un satelit gol în interior nu poate fi decât artificial. 

Particularitatile mișcării de rotaţie a lui Phobos nu concorda, 
într-adevăr, cu masa sa aparentă, fiind mai degrabă tipice 
pentru corpuri goale în interior. Rusul Sklovski, directorul 
Departamentului de radioastronomie al Institutului Astronomic 
Sternberg din Moscova, susține aceeași părere, după ce a 
observat în mișcarea satelitului Phobos o accelerare ciudată, 
care nu poate fi naturală. Această accelerare este identică cu 
cea observată la sateliții artificiali ai Pământului. 

Astăzi, teoriile fantastice ale lui Sagan și Sklovski sunt luate în 
serios. Americanii intenţionează să trimită noi sonde spaţiale 
către Marte, care să stabilească mai exact și poziţia sateliților 
săi. Rușii vor, la rândul lor, să studieze în anii următori, din mai 
multe observatoare, mișcarea celor doi sateliți. 

Dacă teoria susţinută de savanţi celebri din Est și Vest, 
potrivit căreia ar fi existat cândva pe Marte o civilizaţie 
avansată, este adevărată, se pune întrebarea de ce nu mai 
există astăzi această civilizaţie. Au fost oare fiinţele inteligente 
de pe Marte nevoite să își caute un nou spaţiu de viata? Fiindcă 


planeta lor a pierdut tot mai mult oxigen? Ori au pierit intr-o 
catastrofa cosmica? Si, in sfarsit, s-a putut salva o parte din 
populatia lui Marte pe o planeta vecina? 

In cartea sa Worlds in Collision (Lumi fn coliziune), publicata in 
1950 si încă mult discutată in cercurile de specialitate, dr. 
Immanuel Velikovsky susţine că o cometă uriașă s-a ciocnit cu 
Marte, iar din această coliziune s-a format Venus. Teoria lui ar 
putea fi confirmată, dacă Venus ar avea o temperatură foarte 
ridicată la suprafaţă, nori bogaţi în hidrocarburi și o mișcare de 
rotaţie anormală. Datele furnizate de Mariner Il confirmă teoria 
lui Velikovsky: Venus este singura planetă care se rotește 
„invers”, așadar singura planetă care, spre deosebire de Mercur, 
Terra, Marte, Jupiter, Saturn, Uranus și Neptun, nu respectă 
regulile sistemului nostru solar... 

Dacă acceptăm ipoteza că o catastrofă cosmică a distrus 
civilizația marțiană, avem un argument în plus pentru teoria 
noastră, potrivit căreia Pământul a fost vizitat în timpuri 
străvechi de către fiinţe extraterestre. Utopie sau speculație, 
putem presupune mai departe ca un grup de uriași martieni s-a 
refugiat pe Pământ și a pus împreună cu fiinţele semiinteligente 
care locuiau pe atunci aici bazele unei noi civilizaţii - cea a lui 
homo sapiens. De vreme ce forţa de gravitație a lui Marte este 
mai mică decât cea a Pământului, putem bănui că martienii 
erau mai înalţi și puternici decât pământenii. Dacă în teoria 
aceasta există măcar un dram de adevăr, atunci știm cine au 
fost uriașii veniţi de pe alte stele, care reușeau să mute din loc 
giganticele blocuri de piatră, care le-au transmis pământenilor 
cunoștințe și deprinderi noi și care au dispărut în final... 

Niciodată nu am știut atât de puţin despre atât de multe 
lucruri. Suntem convinși că subiectul „Omul și extratereștrii” va 
rămâne pe ordinea de zi a cercetătorilor, până când își vor fi 
găsit dezlegarea toate enigmele ce pot fi dezlegate. 


Capitolul XI 
Semnale în spaţiu. Se pot transmite gândurile mai repede 
decât lumina? Straniul caz Cayce. Ecuația de la Green Bank. 
Exobiologia și reprezentanţii ei de seamă. La ce lucrează NASA? 
O discuţie cu Wernher von Braun 


Pe 8 aprilie 1960, la ora patru dimineaţa, a început într-o vale 


izolata din Virginia de Vest un experiment. Radiotelescopul de la 
Green Bank, de 26 m, a fost îndreptat spre steaua Tau Ceti, 
aflată la o depărtare de 11,8 ani-lumină. Intenția 
coordonatorului proiectului, a tânărului si respectatului 
astronom american dr. Frank Drake, era de a detecta semnale 
radio de la fiinţe inteligente necunoscute din spaţiul cosmic. 
Prima fază a experimentului a durat 150 de ore și a intrat în 
istoria astronomiei sub numele de Proiectul OZMA, deși nu a 
avut rezultatele scontate. Experimentul a fost întrerupt, 
deoarece s-a ajuns la concluzia că aparatura existentă la 
vremea aceea nu era suficient de sensibilă pentru a atinge 
scopul propus, și nu pentru că vreunul dintre oamenii de știință 
care au participat la experiment și-ar fi exprimat îndoiala cu 
privire la existenţa unor semnale radio în cosmos. OZMA nu va 
rămâne însă singurul experiment de acest gen. Se va instala, 
probabil, pe Lună un radiotelescop care va putea, nestânjenit de 
perturbații terestre, să caute semnale radio în imensitatea 
spaţiului interstelar. 

Trebuie să ne întrebăm însă ce ar fi mai folositor cercetării 
spaţiale: să căutăm semnale străine, ori să emitem noi înșine 
semnale radio în univers? Doar nu ne putem aștepta ca niște 
fiinţe inteligente extraterestre să înțeleagă întâmplător rusa, 
engleza sau spaniola și să răspundă de îndată la chemarea 
noastră... 

Avem trei posibilităţi de a ne semnaliza prezenţa în univers: 
mesaje codate în sistemul de numerație binar, raze laser si 
imagini. Sanse are mai ales prima variantă; pentru a putea fi 
realizată, trebuie găsite lungimi de undă intergalactice, care au 
sansa de a fi recepționate pretutindeni în univers. Frecvența 
potrivită ar fi cea de 1420 megahertzi, aceasta fiind frecvenţa 
radiaţiei hidrogenului neutru, care ia naștere când se ciocnesc 
atomi de hidrogen. Hidrogenul fiind un element, există șanse ca 
această frecvenţă să fie cunoscută în întregul univers. In afară 
de aceasta, frecvenţa de 1420 megahertzi se situează în afara 
desișului lungimilor de undă terestre, erorile și bruiajele fiind 
astfel reduse la minim. În acest fel, s-ar putea transmite 
impulsuri radio în univers, pe care fiinţele inteligente 
extraterestre - dacă există - le-ar putea recunoaște. 

Foarte interesantă este în acest context o știre apărută în 
ziarul Die Zeit, numărul 51 din 22.12.1967, sub titlul „Fulgere 


indreptate catre Luna”: 

„Deși distanța dintre Luna si Pământ este cunoscută cu o 
marjă de câteva sute de metri, astronomii nu vor încă să se 
declare mulţumiţi. Din acest motiv, astronauții care vor lua 
parte la unul din primele zboruri pe satelitul Terrei vor duce și 
instala acolo niște oglinzi. Oglinzile vor fi așezate astfel încât să 
formeze un fel de colt de cameră: trei suprafeţe montate una 
perpendicular pe cealaltă, care să reflecte lumina incidentă 
înapoi înspre sursa luminoasă. 

Asupra sistemului acestuia de oglinzi se vor proiecta dinspre 
Pământ fulgere luminoase cu o durată de a suta milioana parte 
dintr-o secundă, dintr-un laser cuplat cu un telescop cu 
deschiderea de 1,5 m. Lumina reflectată de oglinzile de pe Lună 
va fi captată de acest telescop și retransmisă unui multiplicator 
foto. 

Cunoscând viteza luminii și timpul necesar pentru ca un fulger 
luminos laser să străbată tur-retur distanţa dintre Pământ și 
Lună, aceasta se va putea calcula exact, cu o marjă de 1,5 m.” 

Și drumul către noi poate fi găsit! Unde radio străbat de 
foarte multă vreme universul. Dacă ipoteza noastră este 
valabilă, nu este oare posibil ca fiinţe inteligente din spaţiu sa 
încerce să intre în contact cu noi? De exemplu, energia radiantă 
a stelei pulsatoare? CTA-102, numită astfel după numărul de 
catalog pe care i l-au atribuit radioastronomii de la Institutul de 
Tehnologie din California (CalTech), a crescut brusc în toamna 
anului 1964. Astronomii ruși au comunicat că e posibil să fi 
recepționat semnale ale unei supercivilizatii extraterestre. 

În 13 aprilie 1965, astronomul Solomitki a declarat în 
amfiteatrul Institutului Sternberg din Moscova: „La sfârșitul lui 
septembrie, începutul lui octombrie 1964 a crescut substanţial 
energia radiantă a lui CTA-102. Doar pentru scurt timp, pentru a 
scădea apoi din nou. Noi am înregistrat fenomenul și am 
așteptat. Spre sfârșitul anului a crescut din nou brusc, după 
exact 100 de zile de la prima creștere.” Șeful lui Solomitki, 
profesorul Sklovski, a adăugat că astfel de oscilaţii sunt foarte 
neobișnuite. 

Astrofizicianul olandez Maarten Schmidt a calculat între timp, 
prin măsurători exacte, că CTA-102 se află la o distanţă de 


3 Pulsar, din engleză: puls(ating) (st)ar, corp cosmic care emite unde 
radio sub formă de impulsuri pulsative. (n. trad.). 


Pamant de cca. 10 miliarde de ani-lumina. Asta inseamna ca 
undele radio, in cazul in care provin de la fiinte extraterestre, au 
fost transmise cu 10 miliarde de ani in urma. Dupa cate stim 
astazi, planeta noastra nici macar nu exista pe vremea aceea. 
Faptul acesta ar putea constitui o lovitura fatala pentru cautarea 
unor forme de viata inteligenta in univers. 

Pe de alta parte, daca nu ar exista nicio sansa Sa se gaseasca 
forme de viata inteligenta in univers, astrofizicienii americani si 
rusi, cei englezi de la Jodrell Bank, de langa Manchester, precum 
si cei germani de la Stockert, de langa Bonn, nu si-ar indrepta 
antenele uriașe către asa-numitii pulsari si quasari*. Stelele fixe 
Epsilon Eridani si Tau Ceti se afla la 10,2, respectiv 11,8 ani- 
lumina distanta de noi. Undele radio destinate acestor „vecini” 
ar ajunge, prin urmare, In circa 11 ani la destinatie; un räspuns 
am putea primi, asadar, dupa circa 22 de ani. Stabilirea unei 
legäturi radio cu o stea mai indepartata ar necesita o perioada 
de timp mai indelungata. Asadar, civilizatiile aflate la distante 
de milioane de ani-lumina nu pot fi contactate cu ajutorul 
undelor radio. Dar sa fie acesta singurul mijloc care ne sta la 
dispozitie? 

Ne-am putea, de pilda, semnala prezenta si prin mijloace 
optice! O raza laser puternica - indreptata cätre Marte sau 
Jupiter - nu ar trece neobservată de eventualele ființe 
inteligente de pe aceste planete. („Laser” este abrevierea In 
engleză pentru „light amplification by stimulated emission of 
radiation”, adica amplificarea luminii prin emisia stimulata a 
radiaţiei; pe scurt: raze luminoase amplificate.) O alta 
posibilitate, care poate părea fantezistă, este cultivarea unor 
suprafeţe imense astfel încât să apară contraste cromatice 
vizibile și, în același timp, figuri geometrice sau simboluri 
matematice cu o posibilă valabilitate universală. O idee 
îndrăzneață, dar realizabilă: pe laturile de 1000 km ale unui 
imens triunghi echilateral sunt plantați cartofi, iar în interior se 
seamănă grâu în forma unui cerc. Vara s-ar forma astfel, de 
departe vizibile, un triunghi echilateral verde și, în interiorul 
acestuia, un cerc galben. Un experiment pe deasupra folositor și 
productiv! Fiintele inteligente de pe alte planete, care s-ar putea 


4 Quasar, din engleză: quas(i stell)ar (radio source), corp cosmic 
cvasistelar care emite puternice radiaţii luminoase şi 
electromagnetice, identificat cu ajutorul radiotelescoapelor. (n. trad.). 


Sa ne caute pe noi asa cum le cautam noi pe ele, ar intelege ca 
cercul si triunghiul nu reprezinta un capriciu al naturii, ci un 
mesaj... O posibilitate, nimic mai mult. Cineva a propus, de 
exemplu, construirea unui lant de faruri care sa își îndrepte 
fasciculele de lumină in sus, alcătuind o forma asemănătoare 
structurii atomului... Propuneri, propuneri... 

Toate aceste propuneri pornesc de la premisa că cineva ne 
tine planeta sub observaţie. Oare abordam problema greșit, 
folosindu-ne de mijloace limitate? 

Cu tot scepticismul și toată aversiunea fata de ocultism, nu 
putem să nu cercetăm anumite fenomene fizice, astăzi încă 
inexplicabile, precum fenomenul telepatiei, adică al capacităţii 
de a transmite gânduri la mare distanţă. 

In secţiile de parapsihologie din multe universităţi 
prestigioase se studiază astăzi, folosindu-se metode științifice 
riguroase, diverse fenomene pe care oamenii de știință le-au 
neglijat până în prezent, precum precognitia, vederea la 
distanţă, telepatia etc. Toate poveștile îndoielnice cu fantome și 
halucinaţii de natură religioasă sunt lăsate la o parte. Oamenii 
de știință își îndreaptă atenţia exclusiv asupra fenomenelor care 
pot fi studiate în laboratoare. Studii izolate sau realizate în serie 
au demonstrat existenţa telepatiei. În acest domeniu de 
cercetare, până nu demult prohibit, s-au făcut progrese 
considerabile. 

In august 1959, s-a încheiat experimentul Nautilus, care nu a 
dovedit doar posibilitatea de a transmite gânduri, ci și faptul că 
legăturile telepatice dintre creierele umane pot fi mai puternice 
decât undele radio. lată cum s-a desfășurat experimentul: la mii 
de kilometri distanță de „emițătorul de gânduri”, la sute de 
metri sub nivelul apei, se afla submarinul Nautilus. Toate 
legăturile radio erau întrerupte, de vreme ce undele radio nu 
pot pătrunde nici până astăzi în straturi marine adânci. În 
schimb, s-a stabilit o legătură telepatică între „emițătorul de 
gânduri” și o persoană aflată la bordul submarinului. 

Astfel de experimente științifice ne fac să ne întrebăm de ce 
este în stare creierul uman! Poate oare transmite gânduri cu o 
viteză mai mare decât cea a luminii? Cazul Cayce, intrat în 
literatura de specialitate, ne sugerează un răspuns afirmativ. 

Edgar Cayce, fiul unui ţăran din Kentucky, nu avea habar de 
capacităţile uimitoare ale minţii sale. Deși a decedat la 5 


ianuarie 1945, medicii si psihologii studiaza inca si astazi cazul 
sau. Desi Cayce nu era medic de profesie, Asociatia Medicala 
Americana, cunoscută pentru rigurozitatea ei, i-a acordat 
permisiunea de a da consultații. 

Edgar Cayce s-a îmbolnăvit din fragedă tinereţe: corpul îi era 
scuturat de spasme, febra ridicată amenința să-i mistuie 
organismul, băiatul a căzut în cele din urmă în comă. In timp ce 
medicii încercau zadarnic să-l reanimeze, Edgar a început la un 
moment dat să vorbească tare și limpede. Le-a explicat de ce 
era bolnav, a indicat câteva leacuri de care avea nevoie și din 
ce ingrediente să se prepare o alifie cu care să i se ungă șira 
spinării. Medicii și familia au rămas uimiti, neputându-și explica 
de unde își însușise băiatul aceste cunoștințe și un limbaj de 
specialitate cu totul străin lui. Deoarece cazul lui părea lipsit de 
speranță, i-au urmat întocmai indicaţiile. Tratat cu 
medicamentele pe care și le prescrisese singur, Edgar s-a 
însănătoșit văzând cu ochii. 

Cazul lui a început să facă vâlvă. Fiindcă Edgar vorbise în 
comă, multă lume a propus să fie adus în stare de hipnoză, 
pentru a i se „smulge” astfel sfaturi pentru diverse tratamente. 
Edgar a refuzat în mod hotărât. Abia când s-a îmbolnăvit 
prietenul lui, a dictat o reţetă exactă, folosind termeni latini pe 
care nu-i auzise ori citise nicăieri. După o săptămână, prietenul 
lui era vindecat. 

Dacă primul caz a fost considerat o mică senzaţie, nedemnă 
însă de a fi luată în serios de către oamenii de știință, al doilea 
caz a determinat Asociaţia Medicală să înființeze o comisie care 
să consemneze până în cele mai mici detalii eventualele cazuri 
viitoare. În transă, Cayce făcea dovada unor cunoștințe si 
capacităţi care, în mod normal, ar fi fost rezultatul unui consult 
de specialitate. 

Edgar i-a „prescris” odată unui pacient foarte bogat un 
medicament care nu era nicăieri de găsit. Bărbatul a dat 
anunţuri în ziare cu o largă acoperire, ba chiar și în ziare străine. 
De la Paris (!) i-a răspuns un medic tânăr, al cărui tată fabricase 
cu ani în urmă medicamentul respectiv, dar sistase de mult 
producţia. Compoziţia medicamentului era identică cu cea 
indicată de Edgar Cayce. 

Mai târziu, Edgar a „prescris” un medicament, indicând și 
adresa unui laborator dintr-un oraș îndepărtat. Contactându-se 


laboratorul, s-a aflat că medicamentul respectiv nu se 
comercializa încă, abia fusese elaborat, se precizase formula și 
acum se căuta un nume. 

Comisia formată din medici profesioniști era departe de a 
crede în telepatie. Cerceta obiectiv și raţional, lua la cunoștință 
cele observate și știa că Edgar nu pusese în viaţa lui mâna pe 
un manual de medicină. Asaltat din toate părţile și din lumea 
întreagă, Edgar dădea câte două consultaţii pe zi, întotdeauna 
în prezenţa unor medici și fără să ceară un onorariu. 
Diagnosticele și prescriptiile lui terapeutice erau precise - dar, 
odată trezit din transă, nu-și mai amintea nimic din ce spusese. 
Întrebat de membrii comisiei cum stabilește un diagnostic, 
Edgar a emis ipoteza că poate intra în legătură cu orice creier 
uman, pentru a-i „smulge” informaţiile de care are nevoie. De 
vreme ce creierul pacientului însuși știe ce-i lipsește corpului, 
situaţia e foarte simplă: Edgar întreabă întâi creierul pacientului 
și caută apoi în lume creierul care îi poate spune ce e de făcut. 
El însuși, a adăugat Edgar, e doar o parte a tuturor creierelor... 

O idee senzationala care s-ar putea realiza astfel, cu 
mijloacele tehnice de astăzi. La New York se „îndoapă” un 
computer gigantic cu toate cunoștințele actuale de fizică. 
Accesat oricând și de oriunde, computerul poate furniza 
răspunsuri într-o fracțiune de secundă. Un alt computer se află 
la Zurich; în el se salvează toate datele medicinei. Un computer 
din Moscova conţine toate cunoștințele de biologie, un altul din 
Cairo știe totul despre astronomie. Cu alte cuvinte, în diverse 
centre ale lumii se stochează în computere, organizate pe 
domenii, toate cunoștințele omenirii. Computerele sunt legate 
între ele fără fir. Dacă ceri, de pildă, computerului din Cairo o 
informatie din domeniul medicinei, îți trimite cererea mai 
departe, în câteva sutimi de secundă, computerului din Zurich. 
Un sistem asemănător de conexiune simultană, astăzi pe deplin 
imaginabil și realizabil, trebuie să fi existat și în creierul lui 
Edgar Cayce. 

Sa ne continuăm gândul fantastic, speculatia îndrăzneață. Ce 
ar fi dacă toate creierele umane (sau numai unele, aparținând 
unor oameni special „prăsiţi” în acest scop) ar dispune de forme 
de energie necunoscute și ar avea capacitatea de a intra în 
contact cu toate fiinţele? Știm extrem de puţine lucruri despre 
funcţiile și posibilitățile creierului uman. Stim însă că în creierul 


unui om sanatos nu lucreaza decat 10% din cortex. Ce face 
restul de 90%? Un fapt cunoscut si atestat stiintific este ca unii 
oameni au reusit sa se vindece de boli incurabile ajutandu-se 
exclusiv de vointa lor. Activand, poate, alte 10 sau 20% din 
cortex, printr-o „conexiune” misterioasa? 

Daca admitem ipoteza nemaipomenita ca in creier actioneaza 
forme de energie din cele mai puternice, atunci ar fi posibil ca 
un impuls mental puternic sa fie receptat pretutindeni in acelasi 
timp. Dacă știința va reuși să dovedească o idee atât de 
„nebunească”, atunci am putea presupune că toate fiinţele 
inteligente din univers aparţin aceleiași structuri necunoscute. 

Sa ne servim și noi de un model de gândire! Dacă se emite 
din oricare punct al unui bazin cu miliarde de bacterii un impuls 
electric puternic, acesta este perceput în întregul bazin, de 
către toate speciile de bacterii. Impulsul electric este resimţit 
simultan si pretutindeni. Suntem conștienți ca nu este 
comparatia ideală, fiindcă electricitatea este o forma de energie 
cunoscută, strâns legată de viteza luminii. Pe când noi ne 
gândim la o formă de energie care este pretutindeni și simultan 
prezentă și activă. Emitem pur și simplu ipoteza unei forme de 
energie încă neidentificate, care ne va ajuta să explicăm cândva 
ceea ce astăzi este inexplicabil. 

Pentru a da ideii noastre ieșite din comun o notă de 
verosimilitate, dorim să relatăm un experiment care s-a 
desfășurat pe 29 și 30 mai 1965. Un experiment probabil unic 
prin amploarea și natura sa. 1008 persoane s-au concentrat în 
cele două zile, la aceeași oră stabilită cu precizie de secunde, pe 
imagini, propoziţii și grupuri de simboluri, pe care le-au „emis”, 
ca să spunem așa, cu forţe unite în univers. Uimitor nu este 
numai simplul fapt că s-a putut realiza un astfel de experiment 
colectiv - uimitoare sunt și rezultatele sale. Niciunul dintre 
participanţi nu îi cunoștea pe ceilalţi; participanţii se aflau la 
sute de kilometri distanţă unii de ceilalţi; și totuși, 2,7% dintre ei 
au răspuns în chestionarele pretipărite că văzuseră o anumită 
imagine: modelul atomic. Având în vedere că nu au avut cum să 
se înţeleagă în prealabil, este totuși surprinzător că 2,7% dintre 
ei au avut în gând aceeași imagine. Telepatie? Scamatorie? 
Coincidenta? Recunoastem ca este o tema de roman science 
fiction, însă experimentul a fost organizat de către oameni de 
știință. Cine ar mai putea susţine că nu mai e nimic nou de 


descoperit? 

La fel de greu de explicat este concluzia la care a ajuns un 
grup de fizicieni de la Universitatea Princeton: studiind procesul 
de dezintegrare a mezonului neutru K, ei au ajuns la un rezultat 
tn teorie imposibil, care contravine principiului invariantei la 
timp, de mult dovedit de fizica nucleară, conform căruia 
procesele particulelor elementare sunt reversibile în timp. 

Încă un exemplu spectaculos! Una dintre tezele teoriei 
relativității afirmă că masa și energia sunt forme deosebite ale 
aceluiași fenomen (E = mc?). Cu alte cuvinte, proiectând, de 
exemplu, o rază de energie asupra nucleului unui atom greu, se 
poate crea masă din nimic. Raza de energie dispare în câmpul 
electric al nucleului atomic și în locul ei apar un electron și un 
pozitron. Energia sub forma unei raze s-a transformat în masă 
sub forma celor doi electroni. Pentru profani pare ceva 
extravagant, și, totuși, așa se petrec lucrurile. Nu e nicio rușine 
să nu poţi înţelege ideile lui Einstein; un om de știință l-a numit 
pe Einstein „marele singuratic”, deoarece nu putea sta de vorbă 
despre teoria sa decât poate cu vreo doisprezece dintre 
contemporanii săi. 

După această incursiune în domenii încă necercetate, precum 
telepatia și funcţiile creierului uman, să revenim la vremurile 
prezente. 

Nu mai este niciun secret că în noiembrie 1961, la 
Observatorul Naţional pentru Radioastronomie din Green Bank, 
Virginia de Vest, SUA, s-au întâlnit la o conferinţă secretă 
unsprezece savanți de renume. Tema conferinţei a fost 
existenţa fiinţelor inteligente extraterestre. Participanţii - printre 
care s-au numărat dr. Giuseppe Cocconi, dr. Su-Shu-Huang, dr. 
Philip Morrison, dr. Frank Drake, dr. Otto Struve, dr. Carl Sagan, 
precum și laureatul Premiului Nobel Melvin Calvin - au convenit 
în încheierea conferinţei asupra așa-numitei Ecuatii de la Green 
Bank. Conform acesteia, în galaxia noastră există în orice 
moment până la 50 de milioane de civilizaţii, care fie încearcă 
să ne contacteze, fie așteaptă un semnal de pe o altă planetă. 

Elementele Ecuatiei de la Green Bank nu iau numai în 
considerare toate aspectele posibile, dar chiar mai mult de-atât, 
savanții au acordat fiecărui element două valori: o valoare 
calculată în funcţie de nivelul nostru actual de cunoștințe și o 
valoare minimă absolută. 


Ecuatia este: 
N = R+ fp ne fl fi fc T 
iar termenii ecuatiei sunt: 


R+ numarul mediu de stele similare Soarelui care iau nastere 
anual 

fp numarul mediu de stele susceptibile sa gazduiasca fiinte vii 

ne numarul mediu de planete care se rotesc in ecosfera 
soarelui lor si ofera conditii favorabile dezvoltarii vietii, asa cum 
o Inteleg oamenii 

fl numarul planetelor pe care apare efectiv viata la un 
moment dat 

fi numärul planetelor populate de fiinte inteligente, cu 
autonomie de actiune, pe durata de viata a soarelui lor 

fc numarul planetelor populate de fiinte inteligente, care au 
atins un stadiu avansat de civilizatie tehnica 

T durata medie de viata a unei civilizatii, dat fiind ca, tinand 
cont de uriasele distante din univers, numai doua civilizatii cu o 
existenta foarte indelungata s-ar putea Intälni. 

Dand valori minime variabilelor din ecuatie, se obtine 


N = 40 
La valori maxime ale acelorasi variabile, se obtine: 
N = 50.000.000 


Dupa scenariul cel mai pesimist, s-a calculat, asadar, ca in 
Calea Lactee exista 40 de grupuri de fiinte inteligente care 
cauta sa intre in contact cu alte fiinte inteligente. Dupa 
scenariul cel mai indraznet, exista 50 de milioane de grupuri de 
fiinţe inteligente care așteaptă semnale din univers. Calculele 
de la Green Bank nu se refera la vremurile noastre, ci au la baza 
numarul stelelor din Calea Lactee de cand exista aceasta. 

Daca acceptam ecuatia elaborata de acest grup de specialisti, 
atunci trebuie să admitem și posibilitatea să fi existat cu câteva 
sute de mii de ani în urmă o civilizaţie mai avansată decât a 
noastră - un fapt care vine în sprijinul tezei noastre, a „zeilor” 


din cosmos care au vizitat Pământul în timpuri străvechi. 
Astrobiologul american dr. Sagan ne asigură că, luând în 
considerare numai calcule statistice, este posibil ca planeta 
noastră să fi fost vizitată cel puţin o dată în istoria ei de către 
reprezentanţi ai unei civilizaţii extraterestre. In toate 
rationamentele și supozitiile se amestecă, desigur, și o doză de 
fantezie, dar Ecuația de la Green Bank ne oferă, totuși, 
posibilitatea de a calcula numărul stelelor pe care este posibil să 
existe viaţă. 

O nouă ramură a științei este pe cale de a se impune - aşa- 
numita exobiologie. Orice ramură nouă este acceptată la 
început mai greu, iar exobiologia ar întâmpina probabil greutăţi 
mai mari decât oricare alta, dacă personalităţi recunoscute nu 
și-ar dedica deja munca acestui domeniu nou de cercetare, care 
abordează fara idei preconcepute posibilitatea existenței 
extratereștrilor. Ce poate fi mai convingător pentru seriozitatea 
noului domeniu de cercetare, decât lista celor care se implică 
activ în acest domeniu: 

Dr. Freeman Quimby (coordonatorul programului exobiologic 
al NASA), dr. Ira Blei (NASA), dr. Joshua Lederberg (NASA), dr. 
L.P. Smith (NASA), dr. R.E. Kaj (NASA), dr. Richard Young 
(NASA), dr. H.S. Brown (CalTech), dr. Edward Purcell (profesor 
de fizica la Universitatea Harvard), dr. R.N. Bracewells (Institutul 
pentru Radioastronomie de la Stanford), dr. Townes (laureat al 
Premiului Nobel pentru Fizică în anul 1964), dr. 1.5. Sklovski 
(Institutul Sternberg, Moscova), dr. N.S. Kardasev (Institutul 
Sternberg, Moscova), Sir Bernard Lovell (Jodrell Bank), dr. 
Wernher von Braun (coordonatorul programului rachetelor 
Saturn al SUA), prof. dr. Oberth, mentorul lui von Braun, prof. dr. 
Stuhlinger, prof. dr. E. Sänger si multi altii. 

Acestia sunt reprezentantii catorva mii de exobiologi din 
lumea intreagä. Dorinta lor este de a depäsi tabuurile, de a 
sfarama zidul indiferentei, care a ingradit pana in prezent zona 
aceasta de cercetare ocolita de catre stiinta. Exobiologia exista 
în pofida tuturor impotrivirilor, iar într-o buna zi ar putea deveni 
cel mai interesant și important domeniu de cercetare dintre 
toate. 

Dar cum se poate dovedi că există viaţă în univers, înainte ca 
cineva să fi ajuns acolo? Avem statistici și calcule care confirmă 
existenţa vieţii extraterestre. Avem dovezi că în univers există 


bacterii si spori. Am pornit deja in cäutarea fiintelor inteligente 
necunoscute, dar încă nu am obţinut rezultate măsurabile, 
vizibile și convingătoare. Avem nevoie de dovezi în sprijinul 
teoriilor noastre, dovezi în sprijinul supoziţiilor noastre 
considerate utopice. NASA a elaborat deja un program de 
cercetare menit să demonstreze existenţa în univers a unor 
forme de viata necunoscute. Opt sonde, fiecare un unicat 
complicat, vor aduce dovezi că există viaţă pe celelalte planete 
din sistemul nostru solar. 
Acestea sunt sondele proiectate: 


Optical Rotary Dispersion Profiles 
The Multivator 
The Vidicon Microscope 
The J-Band Life Detector 
The Radioisotope Biochemical Probe 
The Mass Spectrometer 
The Wolf Trap 
The Ultraviolet Spectrophotometer 


Ce se ascunde in spatele acestor denumiri tehnice de 
neinteles pentru profani? 

„Optical Rotary Dispersion Profiles” denumeste o sonda- 
laborator cu o sursă luminoasă rotativă, care, odată instalată pe 
o planetă, emite raze luminoase și caută molecule. După cum se 
știe, moleculele reprezintă premisa oricărei forme de viaţă. Una 
dintre ele este marea moleculă spiralată a ADN-ului, alcătuită 
din o bază azotoasă, zahăr și acid fosforic. Când lumina 
polarizată întâlnește o astfel de moleculă, fasciculul luminos 
deviază, deoarece baza azotoasă adenina combinată cu zahărul 
devine „optic activă”. Prin urmare, fasciculul luminos al sondei 
declanșează ori de câte ori întâlnește o combinaţie de zahăr cu 
adenină un semnal, care este trimis automat către Pământ ca 
dovadă a existenţei vieţii pe o planetă străină. 

Sonda „Multivator” cântărește doar cca. 500 g si poate fi 
transportată ca atare de către o rachetă și lansată în apropierea 
unei planete. Acest laborator miniatural poate totuși realiza 
până la 15 experimente, ale căror rezultate sunt transmise pe 
Pământ. 

Sonda denumită oficial „Radioisotope Biochemical Probe”, dar 


poreclită „Gulliver”, este concepută pentru a ateriza lin pe o 
planetă străină si a lansa apoi în direcţii diferite trei sfori 
lipicioase, lungi de 15 m. După câteva minute, sforile acestea se 
retrag automat în sondă, iar ceea ce a rămas lipit pe ele - praf, 
microbi sau orice alte substanţe biochimice - este cufundat într- 
un bulion de cultură. O parte din acest lichid este îmbogăţit cu 
izotopul radioactiv al carbonului C-14; microorganismele 
introduse în lichid produc, ca urmare a metabolismului, bioxid 
de carbon CO2. Gazul poate fi ușor izolat de bulionul de cultură. 
Apoi se măsoară radioactivitatea sa, datorată nucleelor de C-14 
pe care le conţine, iar rezultatul este, desigur, transmis pe 
Pământ. 

Dorim să descriem încă un aparat dezvoltat de către NASA 
pentru identificarea vieţii extraterestre: „The Wolf Trap”, 
„Capcana lupului”. Inventatorul acestui minilaborator l-a numit 
iniţial „Bug Detector”, „detectorul de bacili”, însă colaboratorii 
săi l-au poreclit „Capcana lupului” după numele șefului lor, 
profesorul Wolf Vishniac. Și această sondă este proiectată 
pentru a ateriza lin pe o planetă străină, după care va împinge 
în afară un tub vidat cu un vârf extrem de fragil. Când tubul 
atinge solul, vârful se sparge, iar tubul absoarbe, datorită 
vidului, o probă de sol. Și această sondă este echipată cu 
diverse bulioane de cultură sterile, care garantează o înmulţire 
rapidă a oricărei specii de bacterie. Inmultirea bacteriilor are ca 
urmare tulburarea bulionului, precum și modificarea pH-ului 
lichidului. (Valoarea pH-ului indică aciditatea unei substanţe.) 
Ambele modificări pot fi măsurate cu ușurință și precizie: 
tulburarea lichidului cu ajutorul unei raze luminoase și al unei 
celule fotoelectrice, modificarea pH-ului este măsurată electric. 
Rezultatele obţinute ar permite să se tragă o concluzie asupra 
existenţei vieții extraterestre. 

Milioane de dolari sunt investite în programul NASA și pentru 
obţinerea informaţiilor și dovezilor privitoare la viata 
extraterestră. Primele biosonde urmează sa fie lansate către 
Marte. Nu încape îndoială că omul va porni și el curând pe calea 
deschisă de această avangardă a minilaboratoarelor. Părerea 
unanimă a reprezentanţilor NASA este că primii astronauți vor 
ateriza cel târziu în 23 septembrie 1986 pe Marte. Data exactă a 
fost aleasă dintr-un motiv precis: în anul 1986 activitatea solară 
va fi restrânsă. Dr. von Braun este de părere că primii oameni 


vor putea ateriza pe Marte încă din 1982; colaboratorilor NASA 
nu le lipsesc condiţiile tehnice, ci aprobarea Congresului 
american de a li se acorda neîntârziat mijloacele financiare 
necesare. Pe lângă toate obligaţiile curente ale Statelor Unite, 
războiul din Vietnam și programul spaţial reprezintă pe termen 
lung o povară financiară - chiar și pentru cea mai bogată 
naţiune a lumii. 

Planul de zbor către Marte a fost conceput. Nava spațială 
către Marte a fost proiectată. Nu mai trebuie „decât” să fie 
construită. O machetă a navei se află pe biroul unui bărbat 
remarcabil din Huntsville - profesor dr. Ernst Stuhlinger, 
directorul „Research Project Laboratory” din cadrul Centrului de 
Zbor Spatial George Marshall, Huntsville, Alabama. In 
laboratoarele lui Stuhlinger lucreaza peste o suta de oameni de 
știință, care fac experimente in domeniile fizicii plasmei, 
nucleare și termodinamice. Prin munca lor de cercetare ei pun, 
de asemenea, bazele unor proiecte care vizează viitorul 
îndepărtat. Racheta cu propulsie electrică a viitorului își va 
datora existența profesorului Stuhlinger. El este, de asemenea, 
constructorul navei spaţiale care va transporta, încă în secolul 
XX, oameni pe planeta Marte. 

Dr. Stuhlinger și prietenul său, Wernher von Braun, au fost 
aduși în SUA la scurt timp după încheierea celui de-al Doilea 
Război Mondial. La Fort Bliss construiau rachete pentru aviația 
americana. Insotiti de 162 de compatrioți, cei doi pionieri ai 
rachetelor s-au mutat după izbucnirea războiului din Coreea la 
Huntsville, pentru a pune practic peste noapte bazele unui 
proiect de mare anvergură, cum nu mai existase nici măcar în 
Statele Unite, care sunt obișnuite să proiecteze lucruri gigantice. 

Pe atunci, Huntsville era un orășel plicticos de la poalele 
Munţilor Apalași. Odată cu sosirea constructorilor de rachete, 
orășelul în care se prelucra înainte bumbac a devenit teatrul 
unei întreprinderi uriașe: uzine, baze de testare a rachetelor, 
laboratoare, hangare colosale și containere pentru birouri au 
răsărit din pământ cu o viteză uluitoare în câţiva ani. În 
Huntsville locuiesc astăzi peste 150.000 de persoane; orășelul s- 
a trezit din letargie, iar locuitorii săi au devenit adepţi fanatici ai 
astronauticii. Când a fost testată prima rachetă Redstone, mulţi 
dintre ei au fugit să se adăpostească de zgomotul infernal în 
pivnițele caselor lor. Când se testează astăzi o rachetă Saturn 


cu o bubuiturä care pare sa anunte sfärsitul lumii, abia daca se 
mai sinchiseste careva. Locuitorii din Huntsville poartă 
întotdeauna la ei căști de protecţie fonică, asa cum au 
londonezii întotdeauna o umbrelă la ei. Astăzi își numesc 
orășelul Rocket City și sunt oricând gata să protesteze în cazul 
în care Congresul nu vrea să aprobe miliardele necesare 
programului spaţial. Au toate motivele să fie mândri de 
Germans și de NASA, fiindcă Huntsville a devenit cel mai mare 
centru NASA. Aici s-au proiectat și construit rachetele care au 
făcut vâlvă în lumea întreagă, de la mica Redstone până la 
gigantica Saturn V. SUA au investit până acum echivalentul a 
cca. 100 de miliarde de mărci vest-germane în programul 
zborului către Luna. 15 rachete Saturn V vor fi construite - 
pentru echivalentul a 540.000.000 mărci vest-germane. La start 
așteaptă rezervoarele umplute cu 4 milioane de litri de 
combustibil ultraexploziv, capabile să asigure 150.000.000 cai- 
putere. Racheta colosală cântărește aproape 3000 de tone. La 
Huntsville lucrează sub îndrumarea lui Wernher von Braun 
aproximativ 7000 de tehnicieni, ingineri și oameni de știință din 
domenii anexe la cucerirea spaţiului cosmic. În cadrul 
programului spaţial al Statelor Unite lucrau în 1967 cca. 300.000 
de savanţi din toate domeniile și asistenții lor. Peste 20.000 de 
companii industriale lucrează pentru cel mai mare proiect de 
cercetare din istoria omenirii. 

Omul de știință austriac dr. Pscherra mi-a spus, cu ocazia 
vizitei mele la Huntsville, că grupurile de cercetare trebuie să 
elaboreze mereu noi „produse”, care nu au fost până acum 
fabricate și comercializate nicăieri în lume. 

— Uitaţi-vă aici! a spus și mi-a arătat un cilindru mare în care 
băzâia ceva. Aici efectuăm experimente de gresaj în vid. Ştiţi ca 
nu putem folosi niciunul dintre numeroșii lubrifianti care există 
în lume? În spaţiul cosmic, toţi își pierd proprietatea de ungere, 
până și un simplu electromotor încetează a mai funcţiona după 
o jumătate de oră. Ce ne rămâne altceva de făcut decât să 
inventăm un lubrifiant care să își păstreze proprietăţile și în vid? 

Dintr-o altă încăpere se auzeau niște sunete asemănătoare 
unor gemete si scräsnete cumplite. Două menghine 
supradimensionate, bine fixate în podea, încercau să sfâșie o 
placă metalică groasă de 10 cm. 

— O altă serie de experimente la care am renunţa cu plăcere, 


mi-a spus dr. Pscherra. Experienţa ne-a învăţat însă că aliajele 
metalice existente nu rezistă solicitărilor la care sunt supuse în 
spaţiu. Ne vedem, așadar, nevoiţi să găsim aliaje noi, care să 
corespundă cerinţelor noastre. Din acest motiv efectuăm 
experimente de rupere și uzură în toate condiţiile posibile în 
spaţiul cosmic. Trebuie să elaborăm, de asemenea, noi 
procedee de sudură. Îmbinările trebuie testate la frig, căldură, 
trepidatie, tracţiune și presiune, pentru a stabili limita la care ar 
putea plesni. 

Ghida mea se uita la ceas. Dr. Pscherra se uita la ceas. Toţi se 
uitau la ceas. Pentru angajaţii NASA nu mai e un lucru 
neobișnuit; vizitatorul este la început nedumerit, dar se 
obișnuiește curând cu acest gest reflex al personalului NASA de 
la Cape Kennedy, Houston, Huntsville. Toţi par să aibă mereu de 
făcut în gând o numărătoare inversă... patru... trei... doi... unu... 
zero. 

Am traversat pe jos și cu mijloace de transport coridoare și 
hale, am deschis uși și am trecut pe lângă puncte de control, 
pentru a ajunge în cele din urmă la mister Pauli, originar tot din 
spaţiul european de limbă germană, care lucrează la NASA de 
treisprezece ani. Mi-am așezat pe cap o cască albă cu însemnul 
NASA, iar mister Pauli m-a condus la „bancul de probe” al 
rachetei Saturn V. „Bancul de probe” este un colos de beton, 
care cântărește câteva sute de tone și are o înălţime de câteva 
etaje, accesul făcându-se cu ascensoarele și macaralele, 
înconjurat fiind de rampe și străbătut în toate sensurile de 
kilometri întregi de cabluri care formează un hatis labirintic. 
Când este pornită, racheta Saturn V face un zgomot care se 
aude de la o distanţă de 20 km de la locul de lansare. Fixat în 
stâncă și beton, bancul de probe se înalţă totuși, cu ocazia 
acestor experimente, până la 8 cm din temelie, în vreme ce 1% 
milioane de litri de apă pe secundă sunt pompate printr-o 
ecluză, pentru răcire. Un sistem de pompe care ar putea 
aproviziona fără probleme cu apă un oraș mare, de dimensiunea 
Dusseldorfului, a fost construit numai pentru răcirea instalaţiei 
în timpul experimentelor. Un singur experiment de aprindere 
costă echivalentul a 5 milioane de mărci vest-germane! 
Cucerirea spaţiului cosmic nu e ieftină... A 

Huntsville este unul din cele optsprezece centre NASA. li 
oferim cititorului lista completa a acestor centre, care va fi 


poate, cândva, identică cu lista astrogărilor pentru zboruri 
spaţiale: 


Armes Research Center, Moffet Field, California 
Electronics Research Center, Cambridge, Massachusetts 
Flight Research Center, Edwards, California 
Goddard Space Flight Center, Greenbelt, Maryland 
Jet Propulsion Laboratory, Pasadena, California 
John F. Kennedy Space Center, Florida 
Langley Research Center, Hampton, VA 
Lewis Research Center, Cleveland, Ohio 
Manned Spacecraft Center, Houston, Texas 
Nuclear Rocket Development Station, Jackass Flats 
Pacific Launch Operations Office, Lompoc, California 
Wallops Station, Wallops Island, VA 
Western Operations Office, Santa Monica, California 
NASA Headquarters, Washington DC 


Industria astronautica a depasit de mult industria - pana de 
curând decisivă pentru conjunctura economică - a 
automobilului. Pe cosmodromul de la Cape Kennedy lucrau la 1 
iulie 1967 22.828 de persoane, bugetul anual în 1967 - numai al 
acestei staţii! — era de 475.784.000 de dolari! 

Si toate acestea doar pentru că niște „smintiti” vor să ajungă 
pe Lună? Credem că am prezentat suficiente exemple 
convingătoare pentru tot ceea ce datorăm astăzi deja cercetării 
spaţiale, inclusiv sub forma unor produse secundare, începând 
de la aparatele de uz zilnic până la complicata aparatură 
medicală care salvează zi de zi, oră de oră vieţi omenești în 
lumea întreagă. Supertehnica aflată astăzi în curs de dezvoltare 
nu este nicidecum un blestem pentru omenire, ci vehiculul care 
o poartă pe drumul spre viitor - un viitor care se rescrie cu 
fiecare nouă zi. 

Autorul a avut ocazia să îl roage pe Wernher von Braun să ia 
atitudine fata de ipotezele expuse în această carte: 


Domnule dr. von Braun, credeți ca este posibil să găsim 
cändva, în viitor, viata pe alte planete din sistemul nostru solar? 


Cred că este posibil să întâlnim forme de viaţă primitive pe 


planeta Marte. 


Credeti ca este posibil sa nu fim singurele fiinte inteligente 
din univers? 


Consider probabil ca in imensitatea universului sa nu existe 
numai forme de viata vegetale si animale, ci, de asemenea, 
inteligente. Descoperirea unor astfel de forme de viata este o 
misiune deosebit de fascinanta si interesanta, dar tinänd cont 
de distantele uriase dintre sistemul nostru solar si altele, si de 
distantele incomensurabile dintre galaxia noastra si alte sisteme 
galactice, este indoielnic daca vom reusi candva sa demonstram 
existenţa unor astfel de forme de viata, sau chiar să intrăm în 
legatura directa cu ele. 

Ar fi oare posibil ca în galaxia noastră să existe, sau să fi 
existat mai demult, civilizaţii mai vechi și mai avansate din 
punct de vedere tehnic decât civilizația noastră? 

Până acum nu avem nicio dovadă și niciun indiciu că în 
galaxia noastră trăiesc, sau au trăit cândva, fiinţe inteligente 
apărute înaintea oamenilor și mai avansate din punct de vedere 
tehnic decât noi. Sunt convins totuși, din considerente de ordin 
statistic și filosofic, că astfel de fiinţe evoluate există. Ţin însă să 
subliniez că această convingere a mea nu are niciun temei 
științific. 

Există posibilitatea ca reprezentanții unei civilizații mai vechi 
decât a noastră să ne fi vizitat cândva, în negura timpurilor, 
planeta? 

Nu vreau să resping această posibilitate. Dar din câte știu eu, 
niciun studiu arheologic nu a furnizat până acum o bază pentru 
astfel de speculaţii. 

Aici s-a încheiat convorbirea cu „părintele lui Saturn”, un om 
extrem de ocupat. Din păcate, autorul nu a avut ocazia să îi 
prezinte în detaliu multitudinea de descoperiri stranii, de 
mistere neelucidate lăsate moștenire nouă în scrierile vechi, de 
întrebări pe care descoperirile arheologice, privite prin prisma 
„astronautică”, ne obligă să le exprimăm. 


3 Pulsar, din engleză: puls(ating) (st)ar, corp cosmic care 
emite unde radio sub formă de impulsuri pulsative. (n. trad.). 


4 Quasar, din engleză: quas(i stell)ar (radio source), corp 
cosmic cvasistelar care emite puternice radiaţii luminoase si 
electromagnetice, identificat cu ajutorul radiotelescoapelor. (n. 
trad.). 


Capitolul XII 
Think tank-urile asigură viitorul. Vechii profeti au avut mai 
puţine dificultăţi de întâmpinat. Cercul se închide 


— Unde am ajuns astăzi? 

— Va stăpâni omul cândva universul? 

— Fiinţe necunoscute, venite din depărtările cosmosului, au 
vizitat în vremuri străvechi Pământul? 

— Încearcă undeva, în univers, alte ființe inteligente să ne 
contacteze? 

— Epoca noastră, cu descoperirile ei care încearcă să ia cu 
asalt viitorul, este chiar atât de înspăimântătoare? 

— Cele mai îndrăzneţe rezultate ale cercetării ar trebui 
păstrate secrete? 

— Vor găsi medicina și biologia mijloace de a retrezi la viaţă 
oameni congelati? 

— Vor popula pământenii alte planete? 

— Se vor împerechea cu populaţia autohtonă? 

— Vor crea oamenii un al doilea, treilea, patrulea... Pământ? 

— Vor fi chirurgii într-o bună zi înlocuiți cu roboţi specializaţi? 

— În anul 2100, spitalele se vor fi transformat în depozite de 
piese de schimb pentru oameni „defecti”? 

— Se va putea prelungi în viitorul îndepărtat viata omului pe 
termen nelimitat cu ajutorul inimilor, plămânilor, rinichilor etc. 
artificiali? 

— Inimaginabila răceală a Minunatei lumi noi a lui Aldous 
Huxley va deveni într-o bună zi realitate? 

Simpla enumerare a întrebărilor de acest gen ar putea lua 
proporțiile cărţii de telefon a unui oraș mare. Nu trece zi în care 
să nu se facă undeva, în lumea largă, o descoperire până atunci 
nebănuită, nu trece zi în care să nu își găsească rezolvarea una 
dintre „imposibilitäti”. Universitatea Edinburgh a primit din 
partea Fundaţiei Nuffield un avans de 270.000 de lire sterline 
pentru proiectarea unui computer inteligent. Prototipul acestui 
computer a purtat o discuţie cu un pacient, în încheierea căreia 


pacientului nu i-a venit sa creada ca statuse de vorba cu un 
aparat! Profesorul dr. Michie, cel care a construit computerul, 
susţine că mașina lui începuse să aibă o viata personală... 

Noua știință se numește futurologie! Scopul ei este 
proiectarea, cercetarea temeinică și înțelegerea viitorului cu 
toate mijloacele tehnice și intelectuale care-i stau la dispoziţie. 
Peste tot în lume iau naștere think tank-uri, „mănăstiri” ale 
savanților de astăzi, care gândesc pentru ziua de mâine. În SUA 
există deja 164 astfel de think tank-uri, care lucrează pentru 
guvern și marea industrie. Cel mai cunoscut think tank este 
Corporaţia RAND din Santa Monica, California, înfiinţată în 1945 
la iniţiativa Forţelor Aeriene ale Statelor Unite. Motivul: liderii 
militari își doreau un program de cercetare pentru tehnici și 
strategii militare intercontinentale. În clădirea spațioasă, cu 
două etaje, a centrului de cercetare lucrează astăzi 843 de 
somitäti din diverse domenii ale științei. Aici se nasc ideile si 
proiectele pe care se vor întemeia cele mai fantastice aventuri 
ale omenirii. Experții RAND au calculat încă din 1946 utilitatea 
militară a unei astronave. Programul lansării de sateliți, 
dezvoltat de către RAND încă în 1951, a fost considerat o 
utopie. Lumea datorează acestei organizaţii, de la înfiinţarea ei 
și până în prezent, 3000 de rapoarte amănunțite privitoare la 
fenomene necercetate anterior. Oamenii de știință din cadrul 
RAND au publicat peste 110 cărţi care reprezintă un progres de 
neînchipuit pentru cultura și civilizația noastră. 

Sfârșitul acestei munci de cercetare nu se întrevede și nu este 
probabil. 

Sarcini similare, care vizează viitorul, sunt îndeplinite și de 
către următoarele instituţii: Institutul Hudson din Croton-on- 
Hudson, N.Y.; Centrul Tempo de Studii Avansate al companiei 
General Electric din Santa Barbara, California; Institutul Arthur 
Little din Cambridge, Massachusetts; Institutul Battelle din 
Columbus, Ohio. 

Guvernele și marea industrie au devenit dependente în 
activităţile lor de aceste instituţii care gândesc pentru viitor. 
Guvernele trebuie să-și planifice din timp strategiile militare; 
industria trebuie să-și calculeze investițiile cu decenii înainte. 
Futurologia trebuie să proiecteze dezvoltarea marilor orașe cu 
secole înainte. 

Cu toate cunoștințele de care dispunem astăzi nu mai este 


greu sa anticipam, de exemplu, dezvoltarea Mexicului in 
urmatorii 50 de ani. O astfel de prognoza ia in calcul toti factorii 
posibili, precum nivelul actual al tehnicii, mijloacele de transport 
si de comunicatie, curentele politice si potentialii inamici ai 
Mexicului. Daca noi suntem astazi capabili sa realizam acest 
gen de prognoza, de ce sa nu fi fost cu 10.000 de ani in urma 
niște ființe inteligente extraterestre capabile să realizeze o 
prognoză pentru planeta noastră? 

Omenirea este obligată să se folosească de toate mijloacele 
care-i stau la dispoziţie pentru a anticipa și analiza viitorul. Dacă 
nu studiem viitorul, nu avem probabil nicio șansă să ne deslușim 
trecutul. Cine poate ști dacă siturile arheologice nu ascund 
indicii importante, care ne-ar permite să dezlegăm misterele 
trecutului, dar pe care noi le ignorăm, nepricepându-ne să le 
studiem?! 

Tocmai acesta este motivul pentru care am propus 
proclamarea unui an al arheologiei utopice! Așa cum noi nu 
putem crede prostește „mostrele de înțelepciune” propagate de 
vechile modele de gândire, nici nu pretindem altora să dea 
crezare ipotezelor noastre. Așteptăm și sperăm însă că oamenii 
vor fi curând pregătiţi să abordeze fără idei preconcepute 
enigmele trecutului - cu ajutorul celei mai avansate tehnologii. 

Nu este vina noastră că în univers există milioane de 
planete... 

Nu este vina noastră că statueta japoneză de la Tokomai, 
veche de multe mii de ani, are un coif prevăzut cu sisteme de 
închidere și vizoare moderne... 

Nu este vina noastră că basorelieful de la Palenque există... 

Nu este vina noastră că amiralul Piri Reis nu a ars acele hărți 
vechi... 

Nu este vina noastră că în scrierile și legendele străvechi ale 
omenirii apar atâtea lucruri care ne pun pe gânduri... 

.. dar ar fi vina noastră, daca am sti toate acestea si am 
continua să le ignorăm sau să nu le luăm în serios! 

Un viitor grandios îl așteaptă pe om, mai grandios chiar decât 
trecutul său. Avem nevoie de cercetarea spaţială si de 
futurologie, precum și de curajul de a porni proiecte aparent 
imposibile. De pildă, proiectul unor eforturi concertate de 
cercetare a trecutului, care ar putea scoate la lumină valoroase 
amintiri despre viitor. Amintiri care atunci vor fi dovedite, fără 


sa mai fie nevoie sa ne rugam de sceptici sa le dea crezare, si 
care vor elucida trecutul omenirii. Pentru binele viitoarelor 
generaţii. 

Note 22: Ohlmeyer and Burroughs 
Correspondence 


8 RECONNAISSANCE TECHNICAL C (SAC) 
UNITED STATES AIR CE 
Wesroves Am Foncz Bass 
MASACIUTETTI 


to 
pra RTC 6 July 1960 
SUBJECT: Admiral Piri Reis World Map 


To: Professor Charles H. Hapgood 


Coast of Maud Land Antarctica, and the Palmer Peninsula is reason- 

ERA y end Oe a eee 
map 

detail shown in the lower part of the very 


e cap in this region is now about a mile thick. We have no idea 
how the data on this map can be reconciled with the supposed state of 


Hartile lui Piri Reis reproduc lanturi muntoase din Antarctica, 
care au fost descoperite abia in secolul XX. Harold Z. Ohlmeyer 
de la Fortele Aeriene ale SUA catre profesorul Charles Hapgood: 
„Aceasta indica faptul ca linia de coasta (a Antarcticii) a fost 
cartografiata inaintea formarii stratului de gheata.” De ce nu ar 
fi posibil ca stramosii nostri sa fi fotografiat Pamantul din aer? 
Sau sa fi folosit oare ecolotul? 


(sursa: Charles Hapgood, Maps of the Ancient Sea Kings, 
Chilton Books, Philadelphia SUA) 

Figure 25. BE wond ea en Eouidiotuat Projeciien, based on Cairo. 
e: > Egypt. (United States Air Force) 


Hartile lui Piri Reis trebuie să fi avut la bază fotografii 
realizate de la mare inältime deasupra Egiptului. Numai asa se 
explica faptul ca tot ce s-a aflat direct sub obiectiv este corect 
reprodus, in vreme ce continentele mai indepärtate sunt 
deformate din cauza formei sferice a Pământului. 

Hartile lui Piri Reis indică până si cele mai mici insule. 
Cartografii Mallery si Walters au intocmit o grilä de citire a 
datelor si au transpus hartile pe un glob pamantesc modern. 
Rezultatul: Ţinând cont de curbura Pământului, hărţile sunt 
absolut exacte. 


(sursă: Charles Hapgood, Maps of the Ancient Sea Kings, 
Chilton Books, Philadelphia SUA) 


Tiahuanaco ascunde numeroase enigme. Pietre cioplite cu 
precizia prefabricatelor moderne din beton. Ce instrumente au 
folosit autorii acestor monumente? 


Conducte de apa aruncate de-a valma? Numeroase indicii 
sugerează că s-a produs un potop. 


Asa-numite conducte de apa. Sau totusi protectii din piatra 
pentru linii de transport al energiei? 


Poarta Soarelui de la Tiahuanaco, Bolivia. Un zeu zburator, 
incadrat de patruzeci si opt de figuri pätrate. Ce mister ascunde 
acest basorelief? 


Un oras de proportii colosale a existat candva pe acest platou 
aflat la 4000 de metri altitudine. Cum au fost inältati monolitii 
din regiunea Tiahuanaco, in care nu existau trunchiuri de copac? 
Inca nu avem nicio explicatie. 

„Stâlpul de fier” din Delhi rezistă de mii de ani intemperiilor, 
fara sa prezinte vreo urma de rugina. In fundal, ruinele Marii 
Moschei din Lal Kot. 


(Fotografie: Ullstein-Messerschmidt) 


Zeitate tnaripata pe un basorelief din Palatul de la Khorsabad, 
expus astazi in Muzeul Luvru, Paris. 


(Fotografie: Arhiva din Marburg) 


Vazuta din aer, imaginea sugereaza un aerodrom preistoric, 
cu piste de aterizare pentru „zei”? 


Arheologii ne spun ca pistele din campia de la Nazca, Peru, 
sunt niște drumuri incase. La ce să fi folosit însă niște drumuri 


paralele sau care se intersectează si nu duc nicăieri? 


Celebrele desene de la Nazca, încadrate de liniile 
asemănătoare unor piste de aterizare, înfățișează păsări, 
păianjeni, maimuțe și oameni. 


Desenele nu pot fi recunoscute decât de la mare înălțime. De 
la sol, par niște linii fără sens. 


Colosii de piatră de pe Insula Paștelui au o origine 
misterioasa. Seamana cu niste roboti care par sa te priveasca 
fix. 


să 


În secolul XX, nu se mai ivesc din pământ decât capetele 
uriașilor. Corpurile lor s-au afundat în pământ până la o 
adâncime de treisprezece metri. 


Clasica explicaţie potrivit căreia statuile gigantice de pe 
Insula Paștelui ar fi fost transportate pe trunchiuri de copac nu 
este plauzibilă într-o regiune în care nu crește niciun copac. 


Pentru rezolvarea problemelor de transport și prelucrare a 
statuilor putem găsi - cu greu, ce-i drept - o explicaţie cat de 
cât plauzibilă. Rămâne însă un mister pe cine reprezentau 
aceste făpturi asemănătoare unor roboți. 

Observatorul din Chichén Itza, numit El Caracol, este o 
mărturie monumentală a cunoștințelor de astronomie ale 
mayasilor. Ei știau să calculeze anul venusian cu o precizie de 
patru cifre după virgulă. De unde aveau aceste cunostinte?... 


Piramida în trepte de la Chichén Itza. Fiecare treaptă 
corespunde unei zile calendaristice. In ziua de 21 martie a 
fiecărui an - și astăzi încă! — zeul Kukulkan se apropie de 
oameni coborând treptele. 


Templul cu Inscriptii de la Palenque, Mexic. In interior s-a 
descoperit o scara abrupta care conduce la o incapere secreta, 
aflată la mare adâncime sub piramidă. Încăperea servea drept 
cameră mortuară unui rege sau mare învăţat. Chipul lui era 
acoperit de o mască verde din jad. 


Sicriul era acoperit de un impresionant monolit de 3,8 pe 2,2 
metri. Piatra funerarä este impodobita cu un basorelief iesit din 
comun. 


Legătura pe care o vedem între basorelief si vizita 
astronautilor pe Pământ nu e decât o altă bazaconie? Imaginea 
vorbește de la sine. O fiinţă umană stă aplecată în faţă într-un 
fel de „capsulă” sau sanie și manevrează un buton și o manetă. 


Una din cele opt stele descoperite in Guatemala in secolul XIX 
(astăzi se află in Muzeul de Etnografie din Berlin). Basorelieful 
reprezinta un „zeu pogorätor”, inconjurat de limbi de foc, cäruia 
oamenii fi intind „jertfe”. 


Statuetele de acest tip se numesc dogu si au fost descoperite 
in Japonia. Fapturile in costum de astronaut sunt datate la cel 
putin 600 i.Hr. 


Pe cine au infatisat artiștii din Epoca de piatră? Arheologii 


numesc această ființă un „cap rotund”. Mai multe nu știu nici ei. 
Munţii Tassili, Sahara. 


Pictura rupestră din munţii Tassili, Sahara, care îl înfățișează 
pe „Marele zeu martian” are o înălţime de 8 metri. A fost 
descoperită de către arheologul francez Henri Lhote. 

(Toate fotografiile provin din arhiva lui Erich von Daniken, cu 
excepţia celor la care se specifică altfel.) 


